
Romae,  die  18  Septembris,   1886. 

lLLME.   AC    REVDME.    DOMINE; 

His  meis  alligatnm  mitto  exemplar  decretorum  Concilii  Provinci- 
alis  Philadelphiensis,  anno  1880,  celebrati  et  a  S.  Congregatione  de 
Propaganda  Fide  die  30  mensis  Julii,  anno  1883,  revisi  et  recogniti,  uti 
ab  annexo  Decreto  et  exemplari  apparet.  Cum  tamen  eo  tempore 
de  habendo  Concilio  Plenario  Baltimorensi  III  sermo  esset,  ab  execu- 
tione  Decreti  supramemorati  temperatum  est.  Nunc  vero  absoluta 
eius  Concilii  approbatione  et  promulgatione,  placuit  expedire  etiam 
recensionem  Synodiillius  Provincialis  additis  adnotationibus  capitibus 
respondentibus  Baltimorensis. 

Oro  quoad  acta  Concilii  Philadelphiae  habiti,  notanda  haec  occur- 
runt.  Ea  quidem  erunt  ante  publicationem  ordinanda.  Praemittatur 
Epistola  convocatoria,  attestatio  de  professione  fidei  peracta  ab 
Episcopis,  textus  ipsius  professionis,  Decretum  de  modo  vivendi 
in  Concilio,  de  non  praeiudicando,  de  non  discedendo,  de 
aperienda  Synodo,  de  iudicibus  causarum  personalium,  de  residentia. 
Quod  si  qua  ex  his  Decretis  in  Concilio  desint,  videant  Episcopi  ut  in 
sequentibns  Synodis  provincialibus  edantur.  His  vero  addantur 
verbales  processus  duarum  postremarum  Sessionum.  Quod  vero 
spectat  ad  ipsum  corpus  conciliarium  Decretorum,  dentur  ad  S.  Con- 
gregationem  subscriptiones  Patrum  quae  desunt.  Optimum  esset  si 
acta  ita  ordinata  mitterentur  ad  S.  Congregationem  ut  ante  eorum 
publicationem  videret  num  omnia  recte  digesta  sint. 

Ex  exemplari  vero  decretorum  his  addito  intelliget  Amplitudo 
Vestra  correctiones  quae  singulis  appositae  sunt. 

Interim  precor  Deum  ut  te  quam  diutissime  salvet  ac  hospitet. 

A.  V. 

Ad  officia  paratissimus, 

JOANNES    CARD.    SlMEONI    PRAEFECTUS. 

R.  P.  D.  Patritio  Joanni  Ryan, 

Archiepiscopo    Philadelphiensi. 

D.,  Archiep.  Tyren. 


D  E  C  R  E  T  U  M. 

Cum  in  Comitiis  Generalibus  habitis  dic  30  Julii  anni  1883  ad 
examen  rcvocata  fuisscnt  Acta  ct  Decreta  Concilii  Provincialis 
Philadelphiensis  anno  1880  mense  Maii  habiti,  Emi.  ac  Rdmi. 
Patres  Sacrae  Congregationis  Christiano  Nomini  Propagando 
ca  recognovernnt,  ac  nonnullis  correctionibns  appositis  re- 
viserunt. 

Hanc  vero  Sacrac  Congregationis  sentcntiam  cum  infra- 
scriptus  eiusdem  Sacri  Consilii  Sccretarius,  in  Audientia  habita 
dic  5  Augusti  ciusdem  anni  SSmo  Domino  Nostro  Leoni  PP. 
XIII.  rctulissct,  Sanctitas  Sua  approbare  dignata  est  eademquc 
super  re  Dccretum  expediri  iussit.  Attenta  vero  imminenti 
celebratione  Concilii  Plenarii  Baltimorcnsis,  eiusdem  execu- 
tionem  ad  presentem  diem  differri  placuit. 

Datum  Romae  ex  Aedibus  Sacrae  Congregationis  de  Propa- 
ganda  Fide  die  1  Sept.  1886. 

JOANNES    CARD.    SlMEONI    PrAEFECTUS. 
[L.    S.] 

D.  Archiep.  Tyren. 

DECRETA 

i. 

Quod  Divinae  Providentiae  omnia  sapienter  disponentis 
consilio  semper  contingere  solet,  ut  novi,  qui  oriuntur  aut 
ingravescunt  errores,  Pastorum  Catholicorum  ac  praecipue 
Summi  Pastoris  provida  cura  et  vigilantia  a  fidelium  grege 
ita  propulsentur,  ut  Catholica  veritas  in  pleniori  et  clariori 
lumine  collocetur,  id  nuper  in  Vaticano  Concilio  factum, 
et  ipsi  vidimus  ac  vehementer  laetati  sumus.  In  eodem 
enim  damnantur  novatorum  male  sentientium  commenta, 
qui  contra  venerandae  antiquitatis  testimonium  et  priscam 
Ecclesiae  fidem,  vires  humanae  rationis  aut  nimis  extol- 
lere  aut  iniquius  deprimere  student;  suusque  tam  humanae 
rationi  a  Deo  conditae  quam  Dei  ipsius  revelantis  ac  docen- 
tis  imperio  honor  sancte  servandus  iubetur.  Definitum 
vero  in  eodem  Concilio  est,  quod  iam  olim  docuit  Florenti- 
num  Oecumenicum,  Romanum  Pontificem  omnium  Christi- 
anorum  Patrem  ac  Doctorem  existere,  eidemque  in  Beato 
Petro  traditam  fuisse  ab  ipso  Christo  plenam  potestatem 
pascendi,  regendi  et  gubernandi  universam  Ecclesiam. 
Insuper  definitum  est  Romanum  Pontificem  non  habere 
tantummodo  orficium  inspectionis  et  directionis  sed  plenam 
et  supremam  potestatem  jurisdictionis  in  universam  Eccle- 
siam  non  solum  in  rebus  qnae  ad  fidem  et  moies,  sed  etiam 
in  iis  quae  ad  disciplinam  et  regimen  Ecclesiae  per  totum 
orbem  diffusae  pertinent,  neque  eum  habere  tantum  potiores 
partes,  sed  totam  plenitudinem  hujus  supremae  potestatis, 
et  hanc  ejus  potestatem  esse  ordinariam  et  immediatam, 
sive  in  omnes  et  singulas  Ecclesias,  sive  in  omnes  et  singu- 
los  Pastores  et  fideles.  Definitum  praeterea  est:  Romanum 
Pontificem  cum  ex  cathedra  loquitur,  id  est,  cum  omnium 
Christianorum  Pastoris  et  Doctoris  munere  fungens,  pro 
suprema   sua   apostolica   auctoritate   doctrinam   de   fide   vel 


moribus  ab  universa  Ecclesia  tenendam  definit,  per  assisten- 
tiam  divinam  ipsi  in  B.  Petro  promissam  ea  infallibilitate 
pollere,  qua  Divinus  Redemptor  Ecclesiam  suam  in  defini- 
enda  doctrina  de  fide  et  moribus  instructam  esse  voluit; 
ideoque  hujusmodi  R.  P.  definitiones  ex  sese,  non  autem 
ex  consensu  Ecclesiae,  irrefragabiles  esse.  Hanc  igitur 
Catholicae  veritatis  doctrinam,  Nos,  quod  saepius  iam 
fecimus,  iterum  profitemur. 

II. 

Litterae  quoque  Encyclicae  Romanorum  Pontificum,  quae 
quovis  modo  spectant  ad  integritatem  fidei  atque  disci- 
plinae  conservandam,  summo  in  honore  habendae  sunt 
totoque  cordis  et  animi  affectu  excipiendae.  Inter  has 
nuperrimas  SS.  D.  N.  Leonis  XIII  Litterae  de  Matrimonio 
Christiano  atque  de  Methodo  D.  Thomae  in  tradendis 
theologicis  atque  philosophicis  disciplinis  sive  servanda, 
sive,  ubi  neglecta  fuerit,  revocanda,  Clero  populoque  nostro 
commendamus  utpote  omnibus  salutares  atque  hoc  tempore 
maxime  opportunas. 


III. 


Episcoporum  munus  est  non  solum  salutare  fidei  pabulum 
gregibus  praebere,  sed  etiam  vigilanter  eosdem  regere 
iuxta  prudentiam  quae  ex  lumine  fidei  percipitur.  Hinc 
pro  rerum  temporibus  ac  fidelium  conditione  feruntur 
leges,  quibus  a  viis  pravis  arceantur  et  ad  tramitem  Christi- 
anae  veritatis  ducantur;  hinc  habentur  Synodi  et  Con- 
cilia  in  quibus  Ecclesiarum  necessitati  collatis  consiliis 
provideatur.  Hinc  quoque  Episcopi  huius  regionis  leges 
in  prioribus  Conciliis  latas  iterum  promulgarunt  in  Con- 
cilio  Plenario  Baltimorensi  Secundo,  novasque  addiderunt. 
Quod  Concilium  Pius  IX  sanctae  memoriae  recognovit, 
iussitque  ut  eius  Constitutiones  ac  Decreta  ab  omnibus,  ad 
quos  spectant,  sancte  serventur.  Ecclesiasticae  ergo  dis- 
ciplinae  formam  a  praedicto  Concilio  praescriptam  a  Clero 
populoque  huius  Provinciae  in  posterum  observandam  esse 
declaramus.     Declaramus  quoque  praeter  Concilii  praedicti 


constituta  servandam  esse  Instructionem  Sac.  Congr.  de 
Propaganda  Fide,  die  26  Iulii  1878  datam,  cuius  titulus 
est:  De  modo  servando  ab  Episcopis  Foederatorum  Amer- 
icae  Septentrionalis  Statuum  in  cognoscendis  et  definiendis 
causis  criminalibus  et  disciplinaribus  Clericorum.  Item 
aliam  declarationem  ab  eadem  Sacra  Congregatione  datam 
de  dubiis  circa  praecedentem  Instructionem  exortis.* 

IV. 

Hortamur  atque  urgemus  in  Domino  singulos  huius  Pro- 
vinciae  Sacerdotes,  ut  sedulo  studeant  legendis  et  prout 
singulis  Ordinariis  visum  fuerit  servandis  Constitutionibus 
synodalibus  Ecclesiae  Philadelphiensis  ex  qua  Provincia 
haec  universa  excrevit.  Sunt  enim  magni  momenti  et 
eximiae  utilitatis  ut  diuturna  experientia  comprobavit. 

V. 

Cum  Sacra  Congregatio  de  Propaganda  Fide,  certam  quam- 
dam  ac  definitam  agendi  rationem  statuerit,  qua  difficul- 
tates  omnes  inter  Episcopum  suosque  Clericos  compo- 
nendae  sunt,  decernimus  omnem  aliam  quamcumque 
huiusmodi  controversias  dirimendi  viam,  nempe,  scripta 
de  rebus  controversis  vulgando,  sive  per  ephemerides 
publicas  sive  per  folia  venalia  aut  volantia  damnandam 
esse  ac  reprobandam ;  et  Clericos  qui  hac  agendi  ratione 
usi  fuerint  cum  scandalo  fidelium  suique  Ordinis  dedecore, 
sive  hoc  ipsi  per  se  faciant,  sive  per  alios  faciendum  curent 
censuris  ecclesiasticis  coercendos  esse. 

VI. 

Monemus  fideles  ne  ineant  societates  secretas,  quovis  nomine 
nuncupatas,  quas  SS.  Pontifices  propter  graves  rationes 
vetuerunt,  sese  adstringentes  ad  arcana  servanda,  sive 
iureiurando,  sive  aliter  se  obligando,  nam  foedera  huius- 
modi  clanculum  inita,  mali  suspicionem  et  periculum  prae 
se   ferunt,   et   iusiurandum   vel   sponsio    temere    adhibetur. 

*  S.    Congregatio    aliam    substituit    Instructionem    latam    die    31 
Octobris,  1884. 


Idcirco  monemus  Sacerdotes  omnes,  socios  societatum 
secretarum  a  S.  Sede  proscriptarum  majorem  excommu- 
nicationem  incurrere  Romano  Pontifici  reservatam  ad 
normam  Constitutionis  Apostolicae  Sedis.  In  casu  dubii 
an  aliqua  societas  illicita  consenda  sit,  absolutio  impertiri 
tantum  poterit  poenitenti  postquam  ille  serio  promiserit 
se  societatem  deserturum  ubi  primum  fuerit  damnata.* 
(Conc.  Prov.  S.  Francisii,  a.   1875.) 

VII. 

Bona  ecclesiastica  in  fidelium  utilitatem  ac  bonum  sancte 
custodienda  sunt.  Districte  ergo  praecipimus  ecclesia- 
rum  Rectoribus,  ut  annuam  relationem  quoad  pecunias 
quae  pro  missione  proveniunt  tam  ex  scamnorum  loca- 
tione  quam  ex  collectis  quae  fiunt  sive  singulis  Dominicis 
diebus  sive  aliis  temporibus,  aut  ex  alio  capite,  quotannis 
circa  mensis  Ianuarii  finem  ad  Episcopum  transmittant.f 
Simul  hortamur  et  monemus  Presbyteros  omnes  ut  testa- 
mentum  conficiant,  ne,  ipsis  mortuis,  gravia  mala  et 
scandala  oriantur.J 

VIII. 

Dolendum  est  scholas  publicas  quas  potestas  civilis  in  hac 
regione  instituit,  quaeque  civium  omnium  etiam  Catholi- 
corum  censu  et  decumis  sustentantur,  eiusmodi  fere 
ubique  esse,  ut  eas  Iuventus  Catholica  adire  vix  possit 
sine  animae  periculo.  Curent  igitur  totis  viribus  Rec- 
tores  animarum  ut  ubicumque  constituantur  scholae  paro- 
chiales,  in  quibus  una  cum  bonis  litteris  Catholicae  fidei  et 
bonorum  morum  rudimenta  tradantur.  1 1  Ubi  vero  hoc 
fieri    nequit,    saltem    operam    det    Parochus    ut    pueros    et 


*  Decretum  hoc  fere  totum  iam  in  Plenario  II  Baltim.  habetur 
Tit.  XII  De  Soc.  Sec.  Num.  513.  De  dispositionibus  Concilii  II 
Baltim.,  vide  notam  in  Appendice. 

t  Concil.   Pl.   III  Balt.,  n.  272. 

t  Cf.  Conc.  Pl.  Baltim.  III,  n.  277. 

|,|  Cf.  Conc.  Pl.  Balt.  III,.  n.  ioq- 


puellas  suae  congregationis  fideliter  ac  saepe  saepius 
Catholica  doctrina  imbuat  et  eosdem  tum  ipse  sua  vigil- 
antia,  tum  opera  parentum  a  periculo  proximo  perversionis 
fidei  ac  morum  praemuniat. 

IX. 

Quoniam  monente  Sacrosancto  Concilio  Tridentino*  oportet 
Clericos  vestes  proprio  congruentes  Ordini  semper  deferre, 
ut  per  decentiam  habitus  extrinseci  rriorum  honestatem 
intrinsecam  ostendant,  iterum  sancimus  et  confirmamus 
ea  quae  in  Synodo  Tertia  Philadelphiensif  iam  constituta 
sunt,  nempe  ut  ad  talaris  vestis  formam  exteriorem  vestem 
quam  per  vicos  gerunt  accedere  curent,  ita  ut  infra  genua 
descendat,  et  omnes  saeculares  modos,  praesertim  indusia 
in  pectore  patentia  sedulo  evitent.J; 


Quum  Sacerdotes,  ut  loquuntur  Sancti  Patres,  sal  terrae 
fuerint  a  Christo  Domino  constituti,  per  quos  peccatorum 
quodammodo  condiendi  sint  et  exstinguendi  putores,|j 
oportet  ut  in  omnibus  nos  praebeamus  exemplum  bonorum 
operum  in  doctrina,  in  integritate,  in  gravitate,j[  non  solum 
quidem  ut  Christi  populum  a  noxiis  excessibus  et  saeculi 
huius  vanitatibus  verbo  et  exemplo  retrahamus,  sed  etiam 
ut  ii  qui  ex  adverso  sunt  vereantur,  nihil  habentes  mali 
dicere  de  nobis.§  Abhorreant  igitur  omnes  huius  Provin- 
ciae  Ecclesiastici  in  sacris  Ordinibus  constituti  ab  omnibus 
huius  saeculi  profanis  ludis  et  oblectamentis  et  maxime  a 
spectaculis  scenicis.  Quod  si  quis  Ordinis  sui  ac  dignitatis 
immemor,  huiusmodi  spectaculis  in  theatro  publico  inter- 
esse  praesumpserit,  sciat  se  poena  suspensionis  Ordinaru 
arbitrio  puniendum. 

*  Conc.  Trident.  Sess.  XIV  de  Reform.  Cap.  6,  Quia  vero. 

f  Syn.  Philad.  III  Const.  IV. 

t  Cf.  Conc.   Plen.  Balt.  III,  n.  77- 

||  Angustinus  de  Serm.  Domini  Cap.  VI,  17. 

tfTit.  II,  7- 

§  Ibid,  cS. 


XI. 

Niceni  Patres,  Sacerdotum  virtuti  et  famae  consulentes, 
mulieres  nullas  cum  illis  habitare  permiserunt  praeter 
matrem  aut  sororem  aut  amitam  in  quibus  naturale  foedus 
nihil  permittit  saevi  criminis  suspicari.*  Omnino  vero, 
Sacerdotes  huius  Provinciae  monitos  volumus,  ut  curent, 
eas  tantum  sibi  ancillas  seligere  quarum  aetas  provecta  et 
fama  illibata  omnem  suspicionem  amoveat.  Et  hac  in  re 
oneratur  conscientia  Ordinarii. 

XII. 

Quamvis  usus  qui  invaluit,  pecuniae  in  ecclesiarum  bonum 
colligendae  ex  festivitatibus  quae  vulgo  Fairs,  Picnics, 
Excwrsions  vocantur,  hactenus  ut  optaremus  eliminari 
nondum  potuerit,  omnino  tamen  sancimus,  ne  recurratur 
ad  huiusmodi  festivitates,  nisi  Pastor  animarum  simul 
sedulo  adhibeat  curas  omnes  et  remedia,  quibus  arceantur 
mala  et  pericula  quae,  experientia  teste,  hasce  festivitates 
comitantur.  Diligenter  attendat  ad  ea  quae,  hac  in  re, 
sapientissime  praescripsit  Concilium  Plenarium  Balti- 
morense:f  Excursions  vero  quas  vocant  et  Picnics,  quae 
in  seram  noctem  protrahuntur,  prorsus  reprobamus  ac 
prohibemus.J 

XIII. 

Monemus  Sacerdotes  omnes,  et  praesertim  eos,  qui  curam 
gerunt  animarum,  ut  choreas  immodestas,  quae  quotidie 
magis  magisque  frequentantur,  insectentur  ac  prorsus 
damnent.  Moneant  insuper  fideles,  quantum  non  solum 
in  Deum,  verum  in  societatem  et  familiam,  seipsos  denique 
ofFendant,  qui  choreis  hisce  vel  operam  dant,  vel  saltem 
praesentia  sua  favere  videntur.  Parentes  praecipue  doce- 
ant,  quam  gravis  iudicii  rei  fiant,  si  tenellam  filiorum  ac 
filiarum    aetatem    puritatis    et    animi    candoris    amittendi 

*  Cap.  A.  Nobis.  Con.  III.  Nicen. 
f  Conc.  Baltim.  Plenar.  II.  n.  396. 

t  Dispositio    circa    hos    conventus    aliqnatenus    immutata    est    in 
Conc.  Plen.  Balt.  III.,  n.  290. 


periculo    obiiciant,    ut    hoc    modo    diaboli    laqueis     incauti 
irretiantur. 

XIV. 

Catholici  haereticorum  templa  invisere  ut  cultui  eorum 
adsistant  omnino  prohibeantur.  Ab  haereticorum  etiam 
concionibus  audiendis  prorsus  abstineant,  et  eorum  libros 
de  religione  tractantes  numquam  legant.  Gravissima 
omnino  animadversione  digni  sunt,  qui  horum  cultui  sive 
canendo  sive  organa  pulsando  operarri  suam  commodare 
audent.  Nos  plane  indignos  putamus  qui  Sacramentorum 
Ecclesiae  participes  fiant. 

XV. 

Ad  abusus  qui  multis  in  locis  invaluerunt  eliminandos,  de- 
cernimus  ut  nullo  modo  gas,  quod  vocant,  aut  olea  aliena, 
sed  tantummodo,  quod  Ecclesia  praescripsit,  oleum  ex 
olivis  adhibeatur  ubique  in  templis  et  sacellis  coram  Sanc- 
tissimo  Sacramento.  Pariter  ecclesiarum  Rectores  et 
Missionarios  omnes  vehementer  hortamur  ut,  ad  usum 
candelarum  ex  cera  confectarum  redire  satagant.  Etenim 
necessitas  aliam  adhibendi  materiam  non  amplius  omnibus 
in  locis  existere  videtur.  Quod  si  in  aliqua  ecclesia,  ea 
sint  rerum  adiuncta  ut  oleum  ex  olivis  aut  candelae  cereae 
aegre  comparari  posse  videantur,  non  ipse  per  se  Sacerdos 
hoc  definire  praesumat  sed  Ordinarii  sententiam  exquirat 
ac  sequatur. 

Ego,  Jacobus   Fridericus,   Archiepiscopus   Phila- 

delphiensis,  definiens  subscripsi, 
Ego,  Gulielmus,     Ep.   Scrantoniensis,     definiens 

subscripsi, 
Ego,  Jeremias  Franciscus,  Ep.  Harrisburgensis, 

definiens  subscripsi, 
Ego,  Tobias,  Ep.  Eriensis,  definiens  subscripsi, 
Ego,  Joannes,    Ep.    Pittsburgensis    et    Adminis- 

trator     sedis     Alleghaeniensis,     definiens     sub- 

scripsi. 


APPENDIX. 

(Ad  Decr.  VI.)   (*) 

Societates  secretas  hostem  infensissimum  Ecclesiae  Dei  et  fuisse 
et  esse,  declarant  non  modo  monita  eorum,  qui  a  Christo  positi 
fuerunt  ad  custodiendam  Civitatem  Dei,  verum  etiam  confirmant 
eventus  tristissimi  duorum  superiorum  saeculorum,  multoque  magis 
status  miserrimus  ad  quem  pluribus  in  locis  Ecclesia  est  redacta.  Nec 
in  societatem  religiosam  tantummodo,  verum  etiam  in  civilem  haec 
pestis  exitiosa  invasit;  ac  ita  civium  corda  animosque  suo  lethali 
foetore  corrupit,  ut  ipsius  Reipublicae  viscera  penitus  infecerit. 
Interim  autem  Romani  Pontifices  suo  muneri  non  defuerunt.  Iterum 
atque  iterum  non  modo  hostem  clamarunt,  sed  praeterea  districto 
Ecclesiae  gladio  perculerunt,  insidias  et  consilia  in  aperto  posuerunt, 
et  remedia  ad  malum  repellendum  opportuna  praebuerunt.  Eorum 
omnium  declarationes  SS.  Dominus  Noster  Leo  XIII,  feliciter  regnans, 
nuperrime  in  Epistola  Encyclica  Humanum  Genus,  sermone  gravi 
aeque  ac  diserto  collegit  et  renovavit. 

Has  igitur  Instructiones  et  Decreta,  adeo  sapienter  a  Romanis 
Pontificibus  edita,  ad  malum  gravissimum  a  Christi  fidelibus  arcen- 
dum,  volumus  nullo  modo  veluti  inania  haerere  suspensa,  verum 
econtra  eadem  fortiter  applicari,  ut  morbus  iste  pestifer  e  corpore 
religioso  simul  ac  civili  tandem  expellatur.  Hunc  quoque  animum 
fuisse  Patribus  praecedentis  Concilii  Balt.  ex  praeclaro  illo  titulo 
patet,  quem  de  societatibus  secretis  ediderunt;  et  Nos  eorum  suc- 
cessores  et  in  documentis  Pontificiis  exequendis  aemulatores,  eodem 
quo  ipsi  spiritu  ducti,  his  Nostris  decretis  statuimus,  supramemorata 
Pontificia  decreta  contra  omnes  societates  a  S.  Sede  damnatas  cum 
suo  pleno  vigore  juxta  tenorem  Constitutionis  Apostolicae  Sedis  et 
mentem  Summorum  Pontificum,  strenue  esse  inculcanda  atque 
executioni  mandanda. 

Neque  ad  illas  tantum  societates,  quae  veluti  secta  Massonica  aut 
Carbonaria  nominatim  damnatae  inveniuntur,  coarctandae  sunt  de- 
clarationes  S.  Sedis;  verum  etiam  ad  illas  quoque  se  extendere 
intelligantur  necesse  est  quae,  nomine  quantumvis  omisso,  in  re 
tamen  ejusdem  sunt  generis  ac  Massonica  aut  Carbonaria.  "Variae 
sunt  hominnm  sectae,  quae  quamquam  nomine,  ritu,  forma,  origine 

(*)  Concil.  Pl.  Balt.  III,  Tit.  VIII,  Num.  244,  et  App.,  pag.  282. 


differentes,  cum  tamen  communione  quadam  propositi,  summa- 
rumque  sententiarum  similitudine  inter  se  contineantur,  re  con- 
gruunt  cum  secta  Massonum,  quae  cujusdam  est  instar  centri,  unde 
abeunt   et   quo  redeunt  universae."     (Lit.   Encyl.  Humanum  Genus.) 

Quod  si  dubium  exoriatur,  an  aliqua  societas  a  S.  Sede  damnata 
existat,  praecisione  facta  modo  a  censuris,  de  quibus  infra,  applica- 
tione  alterutrius  horum  principiorum  erit  resolvendum,  an  saltem  sit 
vetita. 

Si  nempe  ejusmodi  societas  aut  ita  secretum  servandum  injungat 
ut  neque  auctoritati  Ecclesiae  illud  manifestari  sinat;  aut  si  jusjuran- 
dum  vel  promissionem  caecae  absolutaeque  obedientiae  exigat,  ea, 
prescindendo  etiam  a  censuris,  inter  vetitas  erit  recensenda,  atque 
adscripti  absolutione  sacramentali  privandi,  donec  effectu  ipso  ab  ea 
penitus  recedant,  vel  saltem  se  continuo  recessuros  serio  promittant. 
Et  quoniam  Episcopis  non  solum  jus,  sed  etiam  officium  inquirendi 
inhaeret,  omnis  societas  quae  Ordinario  interroganti  secretum  reve- 
lari  non  sinit,  ipsi  auctoritati  Ecclesiae  id  recusare  judicabitur;  et 
obedientia  ad  omnia  parata,  rei  faciendae  ratione  et  honestate  nec 
visa  nec  curata,  sine  dubio  caeca  et  absoluta  erit  existimanda. 

Hinc  patet  illas  societates  jure  optimo  meritoque  fuisse  ab  Apos- 
tolica  Sede  damnatas.  Quid  enim  magis  istis  exitiale  in  Ecclesiam 
aut  Statum  existere  possit?  Quid  ad  omnem  malam  pestem  gener- 
andam  atque  fovendam  magis  accommodatum?  In  eorum  enim 
conventiculis  secretis  viri  perditi  ac  callidi  pessima  quaeque  con- 
tra  bonum  reipublicae  sacrae  et  civilis  moliri  possent,  et  si  Eccle- 
siae  jus  inspiciendi  non  competeret  nullus  locus  applicandi  re- 
media  esset  relictus.  Si  autem  adscripti  nil  mali  in  eis  agant, 
exeant  e  tenebris.  "Qui  enim  veritatem  facit,  venit  ad  lucem.  Qui 
vero  male  agit,  odit  lucem."  Ideoque,  si  non  veniant  ad  lucem, 
reputandi  sunt  inter  homines  illos,  de  quibus  Salvator  dixit: 
"Dilexerunt  magis  tenebras  quam  lucem,  erant  enim  mala  opera 
eorum."  (Joan.  III,  19.)  Hinc  declaravit  Snmmus  Pontifex  Leo 
XII:  "Jusjurandum  \\\ud  nefarium,  quod  jam  memoratum  est,  quod- 
qne  in  illa  etiam  inferiori  co-optatione  jurari  debet,  satis  per  se  est,  ut 
intelligatis  nefas  etiam  esse  levioribus  illis  gradibus  ascribi,  atque  in 
iis  versari."  (Litt.  App.  Quo  graviora.)  Nec  quis  dicat  his  mediis 
promoveri  progressum  generis  humani  Illud  enim  genus  humanum 
quod  Redemptionis  ipsiusque  naturae  vi  tenditadunum,adcolligendos 
scilicet  omnes  homines  in  unam  quasi  familiam  veluti  totidem  fratres 
sub  uno  communi  Patre,  illosque  in  unum  retinendos  arctis  vinculis 
apertae  sinceritatis,  aequae  omnibus  justitiae,  ac  universalis  amoris; 
istud  genus  humanum  quomodo  promovetur,  quum  videat  econtra 
lacerata  sua  membra  atque  disjecta,  homines  scilicet  ab  hominibus 
secreto  divisos,  ab  officiis  veritatis,  justitiae  et  caritatis  aliis  alios 
excludentibus,  si  forte  inter  suos  gregales  non  adnumerentur?    Et  ad 


illam  caecam  absolutamque  obedientiam  quod  attinet,  quid  unquam 
magis  funestum  excogitari  posset  adversus  altam  dignitatem 
humanam,  rectae  rationis  imperium,  bonorum  morum  ac  Reipublicae 
gerendae  fundamenta?  Qui  enim  "co-optati  sunt  promittant  ac 
recipiant  necesse  est,  ducibus  ac  magistris  se  dicto  audientes  futuros 
cum  obsequio  fideque  maxima;  ad  quemlibet  eorum  nutum  significa- 
tionemque  paratos  imperata  facturos;  si  secus  fecerint,  tum  dira 
omnia  ac  mortem  ipsam  non  recusare.  Revera  si  qui  prodidisse  dis- 
ciplinam  vel  mandatis  restitisse  judicentur,  supplicium  de  eis  non 
raro  sumitur,  et  audacia  quidem  ac  dexteritate  tanta,  ut  speculatricem 
ac  vindicem  scelerum  justitiam  sicarius  persaepe  fallat.  Atqui 
simulare  et  velle  in  occulto  latere;  obligare  sibi  homines  tam- 
quam  mancipia  tenacissimo  nexu,  nec  satis  declarata  causa;  alieno 
addictos  arbitrio  ad  omne  facinus  adhibere;  armare  ad  caedem  dextras, 
quaesita  impunitate  peccandi,  immanitas  quaedam  est,  quam  rerum 
natura  non  patitur.  Quapropter  societatem,  de  qua  loquimtir,  cum 
justitia  et  naturali  honestate  pugnare,  ratio  et  veritas  ipsa  convincit."' 
(Litt.  Encyl.  Humanum  Genus.) 

Supra  ubi  de  discernendis  societatibus  vetitis  agebatur,  praescidi- 
mus  a  considerandis  simul  censuris,  ne  videremur  res  distinctas  con- 
fundere.  (Vide  probatos  commentatores  in  Constitutione  Apostolicae 
Sedis.)  Sed  hoc  in  loco,  incertis  relictis,  censemus  clare  definiendas 
esse  censuras  certasetlatae  sententiae  in  quas  hae  societates  incurrere 
possunt. 

Si  qua  igitur  societas  presbyterum  proprio  marte  sibi  vindicet 
aliumve  ministrum  cultus,  qui  rituali  ac  caeremoniis  propriis  pro  suo 
lubito  utatur;  hoc  in  casu  adscripti  etiam  censuras  contra  schismati- 
cos  vel  haereticos  latas  incurrunt.  Quae  censurae  ita  enuntiantur  in 
Const.  Apostolicae  Scdis  inter  excommunicationes  latae  sententiae, 
Romano  Pontifici  speciali  modo  reservatas:  "Omnes  a  Christiana 
fide  apostatas,  et  omnes  et  singulos  haereticos,  quocumque  nomine 
censeantur,  et  cujuscumque  sectae  existant,  eisque  credentes,  eorum- 
que  receptores,  fautores,  ac  generaliter  quoslibet  illorum  defensores." 
"Schismaticos,  et  eos,  qui  a  Romani  Pontificis  pro  tempore  existentis 
obedientia  pertinaciter  se  subtrahunt,  vel  recedunt."  In  comperto 
enim  est,  quamlibet  societatem,  praeterquam  quod  sit  secreta,  posse 
etiam  schismaticam  esse  vel  haereticam;  proindeque  omnis  societas, 
quando  sibi  vindicat  presbyterum  aliumve  ministrum  cultus,  cum 
proprio  rituali  ac  caeremoniis,  non  quomodolibet,  nec  sicuti  aliquando 
apud  nostrates  fit  quum  preces  quaedam  in  civium  conventus  reci- 
tantur,  sed  eo  modo  quo  ipsa  societas,  pravo  sibi  fine  proposito,  secta 
schismatica  aut  haeretica  evadit,  jure  meritoque  in  censuras  supra- 
dictas  incurrit. 

Non  ideo  autem  censenda  sunt  omnia  licere,  quaenon  sint  expresse 
damnata;   et  nostri  fideles,  maxime  autem  juniores,  quo  longius  ab 


omni  periculo  mali  amoveantur,  edocendi  sunt  graviterque  common- 
endi,  sedulo  ipsis  effugiendas  esse  omnes  societates  quae  quomodo- 
cumque  fidei  aut  moribus  judicio  Ordinarii  offendiculo  esse  possint. 
Qua  de  re  Summus  ipse  Pontifex  Episcopis  hoc  consilium  praebet: 
"Parentes,  magistri  pietatis,  curiones  inter  Christianae  doctrinae 
praeceptiones  insistant,  Vobis  auctoribus,  opportune  commonere 
liberos  et  alumnos  de  ejusmodi  societatum  flagitiosa  natura,  et  ut 
mature  cavere  discant  artes  fraudulentas  et  varias,  quas  eorum  propa- 
gatores  usurpare  ad  illaqueandos  homines  consueverunt.  Immo  qui 
adolescentulos  ad  sacra  percipienda  rite  erudiunt,  non  inepte  fecerint, 
si  adducant  singnlos  ut  statuant  ac  recipiant,  inscientibus  parentibus, 
aut  non  auctore  vel  curione  vel  conscientiae  judice,  nulla  se  unquam 
societate  obligaturos." — (Encyl.  cit.) 

Quoniam  vero  non  tantum  contra  fidei  puritatem  et  communionis 
ecclesiasticae  unitatem  societates  secretae  conspirare  possunt,  verum 
etiam  contra  legitimas  potestates  machinari,  idcirco  Sedes  Apostolica 
harum  incolumitati  consulens,  excommunicationi  latae  sententiae, 
Romano  Pontifici  reservatae,  subjacere  declaravit:  "Nomen  dantes 
sectae  Massonicae  aut  Carbonariae,  aut  aliis  ejusdem  generis  sectis, 
quae  contra  Ecclesiam  vel  legitimas  potestates,  seu  palam  seu  clan- 
destine  machinantur,  necnon  eisdem  sectis  favorem  qualemcumque 
praestantes,  earumve  occultos  coryphaeos  ac  duces  non  denun- 
tiantes,  donec  non  denuntiaverint."  Ergo  hac  etiam  censura  socie- 
tates  secretae  innodari  possunt  et  merito;  "non  est  enim  potestas 
nisi  a  Deo:  quae  autem  sunt,  a  Deo  ordinatae  sunt.  Itaque  qui 
resistit  potestati,  Dei  ordinationi  resistit,  qui  autem  resistunt,  ipsi 
sibi  damnationem  acquirunt."     (Rom.  xiii,  i,  2.) 

Has  igitur  censuras  declaramus,  nullo  modo  aut  tacendas  aut 
dissimulandas  esse  sed  econtra  manifeste  promulgandas  atque  in  reos 
urgendas  ut  timore  salutari  fideles  in  officio  contineantur,  deceptione 
aut  infirmitate  lapsi  ad  meliorem  frugem  revocentur  et  contumaces 
tandem  veluti  oves  infectae  ex  ovili  ejiciantur. 

Demum,  hic  opportunum  ducimus  in  mentem  fidelium  revocare 
monita  salutaria  quae  Patres  superioris  Concilii  Plenarii  titulo  De 
Societatibns  Secretis,  No.  519,  dederunt  circa  societates  quasdam  de 
quarum  liceitate  questio  aliquando  mota  fuit.  "Quibus  accurate 
perpensis,  Nobis  quidem  nulla  apparet  ratio,  ob  quam  prohibitio 
Ecclesiae  adversus  Massonicam  aliasque  occultas  sectas,  ad  illas 
extendatur  operariorum  sodalitates,  quas  non  constat  aliud  sibi  pro- 
ponere  quam  sociorum  in  propria  arte  exercenda  mutuam  tutelam  ac 
juvamen.  Cavendum  tamen,  ne  sub  hoc  praetextu  quidpiam  admit- 
tatur,  quod  sectis  damnatis  faveat;  neve  operarii  qui  his  societatibus 
nomen  dant,  pravis  subdolisque  malorum  hominum  artibus  indu- 
cantur,  ut  contra  justitiae  leges  laborem  ab  ipsis  debitum  subtrahant, 
vel  alio  quovis  modo  eorum,  quibus  subjiciuntur,  jura  laedant.  *  *  * 


A 


Illi  etiam  coetus  prorsus  illiciti  sunt,  in  quibus  ita  arcto  foedere  in 
mutuam  defensionem  conjunguntur  socii,  ut  exinde  oriatur  turbarum 
vel  caedium  periculum." 

Quum  porro  videndum  erit,  an  aliqua  societas  cadat  sub  una  ex 
classibus  indicatis,  primo  quidem  inquirant  Episcopi,  sive  per  se  sive 
per  alios  prudentes,  auditis  ducibus,  coryphaeis  vel  sociis  praecipuis, 
omnia  ad  illam  associationem  spectantia,  dein  singula  inspiciant 
matureque  considerent,  ut  judicium  certum  de  ea  proferatur  juxta 
principia  super  exposita  et  si  quid  deprehenderint  damnatione  dig- 
num,  inspiciant  ulterius  utrum  ex  ipsius  societatis  natura  proveniat, 
an  vero  ex  quibusdam  temporum,  locorum  aut  personarum  circum- 
stantiis  cum  societate  conjunctis.  "Nolumus  enim,"  sicut  jam 
decretum  fuit  in  eodem  Concilio,  No.  520,  "ut  in  posterum  ullus  in 
hisce  provinciis,  in  quavis  ecclesiastica  dignitate  constitutus,  nomi- 
natim  societatem  damnet,  nisi  certo  et  praeter  omne  dubium  con- 
stet,  eam  ex  eis  esse,  quae  Constitutionibus  Pontificiis  (aut  aliis 
documentis  Sedis  Apostolicae)  comprehenduntur.  Si  vero  eae  fuerint 
circumstantiae,  ut  ultiorem  expositionem  doctrinae  jam  traditae 
postulare  videantur,  pro  ea  'omnibus  adamussim  expositis  rerum 
adjunctis,'  recurrendum  esse  monemus  ad  Sanctam  Sedem,  cujus 
sapientissimo  judicio  omnes  pleno  animo  ac  corde  morem  geremus." 

Ad  praecavendum  praeterea,  ne  confusio  disciplinae  habeatur 
dum  cum  magno  fidelium  scandalo  et  auctoritatis  ecclesiasticae  detri- 
mento,  eadem  societas  in  una  dioecesi  damnatur,  et  in  alia  toleratur, 
nolumus  ullam  societatem,  uti  cadentem  sub  una  ex  classibus  indi- 
catis,  nominatim  damnari,  antequam  Ordinarius  rem  retulerit  ad 
Commissionem,  quam  pro  hujusmodi  causis  judicandis  nunc  constitu- 
imus  et  quae  constabit  ex  omnibus  Archiepiscopis  harum  provinci- 
arum.  Quod  si  societas  damnanda  omnibus  visa  non  fuerit,  recur- 
rendum  erit  ad  S.  Sedem,  ut  judicium  certum  accipiatur,  et  disciplina 
in  nostris  provinciis  uniformis  servetur. 


Instructio  S.  R.  et  U.  Inquisitionis  De  Secta  Massonum. 

Ad  gravissima  avertenda  mala  a  Massonum  secta  aliisque  ex  ea 
prognatis  in  Ecclesiam  et  in  omnes  civium  ordines  illata  SS.  D.  N. 
Leo  XIII  sapienti  prorsus  concilio  Encyclicas  Litteras  Humanum 
Genus  ad  omnes  Catholici  orbis  Episcopos  nuperrime  dedit.  Quibus 
Litteris  earumdem  sectarum  doctrinas,  finem,  concilia  detegit,  curas 
Romanorum  Pontificum  liberandae  a  tam  nefaria  peste  humanae 
familiae  enarrat,  easdem  sectas  iterum  et  Ipse  damnationis  et  cen- 
surae  nota  inurit  simulque  docet,  qua  ratione  et  quibus  armis  sit 
contra   illas   dimicandum,   quibusque   remediis,   illatis   ab   iisdem  vul- 


neribus  sit  medendnm.  At  cum  Sanctitati  Stiae  perspectum  sit,  tum 
demum  ex  curis  suis  uberes  fructus  sperandos  esse  cum  in  rem  tanti 
momenti  omnium  Ecclesiae  pastorum  opera,  concilia,  labores  unanimi 
nisu  conferantur,  mandavit  huic  Supremae  Congregationi  S.  Romanae 
et  Universalis  Inquisitionis,  ut  quae  agenda  ipsis  pastoribus  potissi- 
mum  essent,  apte  eisdem  proponeret.  Quibus  Summi  Pontificis 
mandatis  uti  par  est  Eminentissimi  Patres  una  mecum  Inquisitores 
generales  morem  gerentes,  omnibus  Episcopis  aliisque  locorum  Ordi- 
nariis  hanc  Instriictionem  dandam  esse  censuerunt. 

io.  Imprimis  peroptans  clementissimus  Pontifex  animarum  saluti 
prospicere,  vestigia  sequutus  Salvatoris  nostri  Jesu  Christi,  qui  non 
venit  vocare  justos  sed  peccatores  ad  poenitentiam,  paterna  voce,  eos 
omnes,  qui  Massonicae  aliisque  damnatis  sectis  nomen  dedere,  ad 
detergendas  animae  sordes  et  ad  divinae  misericordiae  sinum  pera- 
manter  invitat.  In  hunc  finem,  eadem  usus  benignitate,  qua  ejus 
Decessor  Leo  XII.  ad  integrum  anni  spatium  post  rite  vulgatas  supra 
memoratas  Apostolicas  Literas  in  unaquaque  dioecesi,  suspendit  tum 
obligationem  denunciandi  earundem  sectarum  occultos  coryphaeos  et 
duces,  tum  etiam  reservationem  censurarum,  peculiarem  facultatem 
concedendo  omnibus  confessariis  ab  Ordinariis  locorum  approbatis,  ut 
eos  qui  vere  resipuerint  et  sectas  deseruerint,  ab  iisdem  censuris 
absolvere  et  Ecclesiae  reconciliare  valeant.  Erit  igitur  sacrorum 
Praesulum  hanc  Pontificis  Maximi  benignitatem  fidelibus  suae  fidei 
concreditis  nunciare.  Facerent  autem  rem  pastorali  sua  sedulitate 
dignam  si  hoc  vertente  anno,  quem  clementiae  peculiari  modo 
addictum  vult  Pontifex,  sacris  exercitationibus,  missionum  in 
morem,  oves  suas  ad  aeternas  veritates  meditandas,  et  spiritum 
rectum  innovandum  excitarent. 

2°.  Mens  porro  est  ejusdem  Sanctitatis  Suae,  ut  Encyclicae  Lit- 
terae  quam  diligentissime  evulgentur,  quo  facilius  omnes  Christi 
fideles  intelligant,  quam  dirum  inter  eos  venenum  serpat,  quantaque 
eos  eorumque  prolem  pernicies  maneat,  nisi  tempestive  sibi  caveant. 
Tum  sollertissima  et  impensissima  opera  danda  erit,  ut  remedia 
tam  quae  a  Pontifice  proponuntur,  quam  quae  propria  cuiusque 
prudentia  suaserit,  adhibeantur.  Primum  omnium  excitare  in 
hanc  rem  oportet  industriam  sednlitatemque  parochorum;  deinde 
adsciscenda  generatim  eorum  opera  est,  qnibus  a  bonorum 
omnium  largitore  Deo  facultas  dicendi  aut  scribendi  tributa  est, 
vel  quibus  divini  verbi  annunciandi  vel  Christianae  plebis  a 
culpis  expiandae,  vel  etiam  iuventutis  instituendae  cura  demandata 
fuerit,  ut  et  ipsi  labores  suos  conferant  ad  detegenda  Massonum, 
aliarumque  damnatarum  societatum  impia  placita  et  infanda  moli- 
mina  et  ad  reducendos  in  viam  salutis  eos,  qui  sive  temere  et 
incaute  sive  consulto  et  cogitato  ad  eas  accesserint,  atque  ad  illos 
praemonendos  qui  nondum  in  earum  laqueos  inciderunt. 


3°.  Ne  quis  vero  errori  locus  fiat,  cum  dijudicandum  erit,  quaenam 
ex  his  perniciosis  sectis  censurae,  quae  vero  prohibitioni  tantum 
obnoxiae  sint,  certum  imprimis  est,  excommunicatione  latae  senten- 
tiae  mulctari  Massonicam  aliasque  ejus  generis  sectas  quae  c.  2  N.  IV. 
Pontificiae  Constitutionis  Apostolicae  Sedis  designantur,  quaeque 
contra  Ecclesiam  vel  legitimas  potestates  machinantur  sive  id  clam, 
sive  palam  fecerint,  sive  egerint  sive  non,  a  suis  asseclis  secreti 
servandi  iuramentum. 

4°.  Praeter  istas  sunt  et  aliae  sectae  prohibitae  atque  sub  gravis 
culpae  reatu  vetandae,  .inter  quas  praecipue  recensendae  illae  omnes, 
quae  a  sectatoribus  secretum  nemini  pandendum  et  omnimodam 
obedientiam  occultis  ducibus  praestandam  iureiurando  exigunt. 
Animadvertendum  insuper  est,  adesse  nonnullas  societates  quae, 
licet  certo  statui  nequeat,  pertineant  necne  ad  has  quas  memoravi- 
mus,  dubiae  tamen  et  periculi  plenae  sunt,  tum  ob  doctrinas  quas 
profitentur,  tum  ob  agendi  rationem  quam  sequuntur  ii,  quibus 
ducibus  ipsae  coaluerunt  et  reguntur.  Ab  his  etiam  sacrorum  Anti- 
stites,  quibus  germana  Christi  fides  et  morum  integritas  maximae 
curae  esse  debet,  noverint  oves  suas  deterrendas  et  arcendas  esse,  et 
eo  quidem  diligentius,  quod  ob  servatam  ab  iisdem  quandam  honesta- 
tis  speciem  corruptelae  periculum  quod  in  ipsis  latet,  difficilius  a  sim- 
plicibus  praesertim  hominibus  et  adolescentibus  persentiri  et  praeca- 
veri  poterit. 

50.  Rem  proinde  facient  sacri  Pastores  suis  ovibus  apprime  utilem 
et  Sanctitati  Suae  perjucundam,  si  praeter  commune  et  usitatum  con- 
cionandi  genus,  quod  omnino  retinendum  est,  illud  adiungent,  quod 
defendendis  Catholicis  veritatibus  adhiberi  solet  et  aptissimum  estpro- 
fligandis  erroribus,  quos  latius  et  maximo  cum  animarum  detrimento 
hodie  disseminari  Apostolicae  Litterae  Humanum  Genus  deplorant. 
Quod  quidem  concionandi  genus  tum  erit  Christianae  plebi  saluberri- 
mum,  cum  refutatis  erroribus,  Christianae  doctrinae  vim,  praestan- 
tiam  et  utilitatem  dilucide  et  ordine  explanabit  et  amorem  erga 
Catholicam  Ecclesiam  quae  eandem  doctrinam  integram  incorrupt- 
amque  servat,  in  animis  auditorum  excitabit. 

6°.  Cum  vero  vaferrimis  sectarum  artibus  fraudibusque  ado 
lescentes,  pauperes  artifices  et  operarii  facilius  allici  et  capi  soleant 
ad  hos  etiam  peculiares  curae  sunt  convertendae.  Atque  ad  iuventutem 
quod  attinet,  adnitendum  summopere  est,  ut  a  teneris  annis  tam  intra 
domesticos  parietes,  quam  in  templis  et  in  scholis  ad  Christianam 
fidem,  Christianosque  mores  accurate  informetur  et  mature  doceatur, 
qua  ratione  sibi  ab  insidiis  tenebricosarum  sectarum  cavere  debeat,  ne 
si  in  earum  laqueos  inciderit,  sit  ipsi  imposterum  tam  iniquis  dominis 
maximo  cum  aeternae  salutis  et  humanae  dignitatis  detrimento 
turpissime  serviendum.  Iuvenum  incolumitati  perbene  consultum 
erit  si  ex  iis  conflatae  fuerint  societates,  quae  a  Beatissima  Virgine 


aliove  coelesti  Patrono  nomen  sumpserint.  In  his  coetibus  veluti  in 
palaestris,  si  praesertim  iis  praeficiantur  Sacerdotes  laicique  homines 
sapientia  et  dexteritate  praestantes,  adolescentes  animum  sument  vir- 
tutibus  colendis  et  religioni  aperto  ore,  contemptis  impiorum  irrisioni- 
bus,  profitendae,  simulque  assuescent  horrere  quidquid  a  Catholica 
veritate  et  sanctitate  alienum  sit. 

70.  Perutile  etiam  est,  hinc  patres,  illinc  matresfamilias  fraterno 
foedere  coniungere  eum  in  finem  ut  viribus  unitis  aeternae  propriae 
sobolis  saluti  rectaeque  institutioni  aptius  studere  et  efficacius  con- 
sulere  possint.  Plures  hujus  generis  consociationes  huc  illuc  inductae 
sunt,  sive  de  viris  sive  de  feminis  agatur,  quae  Coelitis  alicuius 
tutelae  sese  commiserunt,  et  laetissimos  religionis  ac  pietatis  fructus 
edunt. 

8°.  De  artiticibus  autem  et  operariis,  inter.  quos  potissimum 
delectus  haberi  solet  ab  iis,  quibus  vel  ipsa  religionis  et  societatis 
fundamenta  convellere  propositum  est,  ponant  sibi  ante  oculos  sacro- 
rum  Antistites  prisca  illa  collegia  fabrum,  vel  artificum  universitates 
aut  sodalitates  quae  adscito  sibi  coelesti  Patrono  anteactis  temporibus 
praeclaro  fuerunt  civitatibus  ornamento,  et  artibus  sive  politioribus 
sive  humilioribus  incremento.  Hos  aliosque  coetus  ex  iis  etiam 
hominibus  qui  mercaturae  negotiis  vel  humanioribus  disciplinis  sese 
dediderunt,  iterum  excitabunt,  in  quos  qui  coiverint  religionis  ofncia 
sedulo  edocebuntur  et  obibunt,  et  una  simul  in  humanis  necessitati- 
bus,  quas  ferre  aut  corporis  aegritudo  ant  senium  aut  paupertas  solet, 
mutuo  sibi  sint  auxilio.  Qui  his  coetibus  praesunt,  sedulo  advigila- 
bunt,  ut  socii  morum  probitate,  operum  affabre  effingendorum  peritia, 
laborum  ferendorum  docilitate  et  assiduitate  maxime  commendentur, 
quo  facilius,  quae  ad  vitam  sunt  necessaria,  sibi  parare  queant.  Nec 
detrectabunt  iidem  Antistites  huiusmodi  societatibus  advigilare,  leges 
proponere  aut  adprobare,  gratiam  divitum  conciliare,  patrocinio  suo 
eas  prosequi,  ope  iuvare. 

9°.  Neque  peculiarem  eorum  curam  fugiet  mirabilis  illa  precum  et 
operum  societas  quae  nonnullis  in  locis  nata,  in  aliis  iam  adolescere 
coepit.  Curandum  summo  studio  est,  ut  in  hanc  adscribantur  quot- 
quot  recte  de  religione  sentiunt.  Nam  cum  ei  propositum  sit,  generali 
quadam  animorum  consensione  in  universa  qua  late  patet  Catholica 
Ecclesia,  religionis  ac  pietatis  opera  fovere  et  amplificare,  divinaeque 
indignationi  placandae  assidue  studere,  facile  intelligitur  quantae  ea 
miseris  hisce  temporibus  futura  sit  utilitati.  Ex  precandi  autem 
formulis  eam  Episcopi  commendabunt  maxime,  quae  a  Deiparae 
Rosario  nomen  habet,  quamque  tamquam  praestantissimam  amplis- 
simis  laudibus  haud  ita  pridem  Sanctissimus  Dominus  Noster  prose- 
cutus  est  et  impensissime  inculcavit.  Inter  opera  vero  pietatis  ea 
eligant,  quae  obiri  ab  iis  solent  qui  tertium  S.  Francisci  Ordinem 
profitentur,  inter  quos  sicut  et  inter  sodales  S.  Vincentii  a  Paulo  vel 


Marianos  quo  pluresfieri  poterit  conscribendos  curabunt  ut  praeclaris- 
sima  opera  quae  tanto  cum  Catholici  orbis  plausu  et  animarum  fructu 
ab  iisdem  peraguntur,  latius  in  dies  manent. 

10°.  Optimum  denique  factu  esset,si  ubi  id  locorum  etpersonarum 
adiuncta  siverint,  Catholicae  scientiarum  Academiae  excitarentur, 
illique  perutiles  conventus  seu  Congressus,  uti  vocant,  haberentur, 
ad  quos  unius  vel  plurium  regionum  lectissimi  homines  deputarentur, 
eosque  praesentia  sua  sacrorum  Antistites  honestare  non  dedigna- 
rentur,  ut  simul  consilia  rei  Catholicae  provehendae  sub  eorum 
auspiciis  iniri,  et  quae  tum  huic  tum  publicae  utilitati  magis  con- 
ferunt,  statui  possent.  Neque  abs  re  esset  si,  qui  sibi  provinciam 
depoposcerunt  assiduis  scriptis  et  lucubrationibus  defendendi  Dei  et 
Ecclesiae  iura,  et  recidendi  novos  qui  in  dies  snbolescunt  errores  et 
cavillationes,  sociato  agmine,  Episcopis  ducibus,  dimicarent.  Fieri 
enim  non  potest,  quin,  si  vires  omnes  quae  vividae  adhuc,  Deo  opitu- 
lante  in  Ecclesia  vigent  valentque,  in  idem  consenserint,  uberrimi 
referantur  fructus  ad  hodiernam  hominum  societatem  ab  exitiali 
iniquarum  sectarum  contagione  vindicandam  et  in  Christi  liberta- 
tem  asserendam. 

n°.  Quae  hactenus  proposita  sunt,  haud  ita  facile  optatum  finem 
assequentur  nisi  vires  uniantur  ac  proinde  nisi  Archiepiscopi  cum 
suis  suffraganeis  una  consuluerint,  et  statuerint,  quid  facto  opus  sit, 
ut  Supremi  Pastoris  desideriis  obsecundetur.  Cuius,  sicut  et 
Supremi  huiusce  Congregationis,  in  votis  est  ut  eorum  singuli 
quantocius  renuntient,  et  imposterum  quoties  statum  describent 
dioeceseon,  referre  ne  praetermittant,  quid  quisque  vel  singillatim 
vel  una  cum  suis  in  Episcopatu  collegis  egerint,  et  quem  exitum 
eorum  studia  sortita  fuerint. 

Datum  Romae  ex  Cancellaria  S.  O.  die  10  Maii,  1884. 

Raphael  Card.   Monaco. 

LATVE  ET  PROMULGATyE, 

DIE  15^  MAII,  MDCCCXXXII. 

A  REVMO.  FRANCISCO  PATRICIO  KENRICK,  EPISCOPO  ARATHENSI, 
IN  PARTIBUS  INFIDELIUM,  ET  COADJUTORE  REVMI.  D. 
HENRICI  CONWELL,  EPISCOPI  PHILADELPHIENSIS,  ET  DICE- 
CESEOS   PHILADELPHIENSIS   ADMINISTRATORE. 


1.  Decreta  primi  Concilii  Provincialis  Baltimorensis 
jam  a  Nobis  encyclicis  litteris  promulgata,  iterum  in  hac 
Synodo,  quatenus  opus  sit,  promulgamus ;  Sacerdotesque 
omnes  in  Dicecesi  hac  Philadelphiensi  sacra  munera  exer- 
centes,  ad  ea  servanda  vehementer  in  Domino  hortamur  et 
urgemus. 

2.  Universales  Ecclesise  Canones  vetant,  ne  novum  tem- 
plum  temere,  vel  absque  Episcopi  auctoritate  erigatur:* 
ideo  nemini  licere  declaramus  in  hac  Dicecesi  de  nova  aedifi- 
canda  ecclesia,  aut  de  veteri  novis  structionibus  amplificanda, 
statuere  aliquid,  vel  moliri,  absque  facultate  Nostra  in 
scriptis. 

3.  Decreto  quinto  Concilii  Provincialis  inhserentes,  statu- 
imus  nullam  in  posterum  erigendam,  aut  consecrandam  esse 
in  hac  Dicecesi  ecclesiam  (de  qua  antehac  Nobiscum  con- 
ventum  non  fuerit),  nisi  fuerit  Nobis,  tamquam  fidei-com- 
missario  congregationis,  in  cultum  divinum,  et  utilitatem 
fidelium,  instrumento  scripto  adsignata,  salvis  caeteroquin 
Regularium  privilegiis. 

*  Cap.  9  de  Consecr.  dist.  1,  Conc.  Chalc.  Can.  6. 

4.  Tridentinorum  Patrum  nixi  auctoritate,  et  Praesulum 
Concilii  Provincialis  obsecuti  monitis,  declaramus  et  decerni- 
mus  quemcumque  Clericum,  qui  aliquatenus  ^Edituis  aliisve 
jus  se  ingerendi  in  Pastoribus  designandis,  rejiciendis,  vel 
dimittendis,  sibi  usurpantibus,  vel  auctoritatis  episcopalis 
exercitium  pravis  molitionibus  impedientibus,  faverit,  vel 
consenserit,  suspensionis  censura  irretiri. 

5.  "Antequam  infans  ex  ecclesia  asportetur,  aut  suscep- 
tores  discedant,  eorum  nomina,  et  alia  de  administrato  Bap- 
tismo  in  baptismali  libro  Parochus  accurate  describat."  Ita 
prsescribit  Rituale  Romanum,  quod  et  de  Matrimonio  trac- 
tans,  ait :  "Peractis  omnibus,  Parochus  manu  sua  describat 
in  libro  Matrimoniorum  nomina  conjugum,  et  testium." 
Caveant  igitur  Sacerdotes  qui  hsec  administrant  Sacramenta, 
ne  temere  differant  ea  in  libros  ecclesiarum,  quibus  inservi- 
unt,  referre,  quum  facile  contingat  memoriam  labi,  vel 
chartulas  in  quas  nonnumquam  referuntur,  deperdi. 

6.  Fontes  baptismales  in  unaquaque  ecclesia  hujus 
Diceceseos,  ubi  Baptismi  Sacramentum  ordinarie  ministratur, 
intra  sex  saltem  menses  ab  hujus  Synodi  fine  erigendos,  sta- 
tuimus,  ut  decreto  quinto  decimo  Concilii  Provincialis,  et 
universali  Ecclesiae  disciplinse  morem  geramus. 

7.  Curandum  est,  quoad  fieri  potest,  ut  Sacramentum 
Baptismi  in  ecclesia  conferatur.  Quum  autem,  ex  Sedis 
Apostolicse  indulgentia,  Episcoporum  et  Missionariorum 
judicio  relictum  sit,  ut  statuant,  quando  sint  urgendi  fideles, 
ut  infantes  ad  ecclesiam  deferant  baptizandos,  Nos  ipsorum 
Missionariorum  in  hac  Synodo  congregatorum  auditis  sen- 
tentiis,  imo  et  eorum  votis  annuentes,  et  habita  ratione 
numeri  ecclesiarum,  qui  in  hac  Dicecesi  quotannis,  Deo 
favente,  augetur,  prohibemus  ne  in  civitatibus  et  oppidis,  in 
quibus  ecclesia  aliqua  erecta  est,  et  Pastor  habitat,  quis,  nisi 
de  vita  periclitans,  in  privatis  sedibus  baptizetur.  Mission- 
ariorum  autem  singulorum  erit  judicare,  quandonam  rure 
degentibus  infantulos  suos  ad  ecclesiam  deferre  baptizandos 
nimis  grave  foret  ob  itineris  longitudinem  vel  difficultatem. 

8.  Confessionalia  erigenda  in  omnibus  ecclesiis  publicis 
hujus    Diceceseos    quantocyus     statuimus,     juxta     vigesimum 


quintum  Provincialis  Concilii  decretum.  Quod  si  in  aliqua 
ex  ecclesiis  jam  aedificatis  vix  reperiatur  locus  in  quo  com- 
mode  erigantur,  difficultatem  Nobis  exponendam,  et  senten- 
tiam  Nostram  expectandam  volumus ;  ne  quae  sapientissime 
a  Praesulibus  in  Concilio  Provinciali  decreta  sunt,  diutius 
careant  effectu.  Hac  autem  in  re  conscientiam  Sacerdotum 
oneramus. 

9.  Ut  incommodis  ex  catechismorum  varietate  ortis 
obviam  eamus,  statuimus  catechismum  Revmi.  Archiepiscopi 
Baltimorensis  auctoritate  olim  editum,  in  hac  Dicecesi  ab 
omnibus  Sacerdotibus  adhibendum  in  edocendis  pueris,  donec 
alius,  Sedis  Apostolicae  approbatione  munitus,  in  communem 
totius  provinciae  usum  editus  fuerit. 

10.  Concilia  Lateranense  et  Tridentinum  decreverunt 
libros  de  rebus  sacris  edendos  non  esse  in  Catholicorum  usum, 
nisi  prius  examinati  probatique  fuerint  ab  Ordinario.*  Regu- 
lam  hanc  aequissimam  omnibus  sancte  servandam  in  mentem 
revocamus. 

11.  Quum  omnia  secundum  ordinem  fieri  debeant,  Sacer- 
dotibus  omnibus  hujus  Diceceseos  haud  licere  declaramus 
sacra  munera  aggredi  in  congregatione, .  seu  districtu  alteri 
commisso,  Pastoris  loci  censensu  haud  impetrato,  nisi  gravis 
admodum  urgeat  necesitas,  et  Pastor  absit.  Nec  iis  licebit 
fideles  ex  aliena  congregatione,  seu  districtu  advenientes, 
absque  proprii  Pastoris  licentia,  Matrimonio  conjungere,  nisi 
Pastor  proprius  diutius  abfuturus  sit,  et  gravis  nuptiarum 
dilationi  obstet  ratio. 

12.  "Cum  praecepto  divino  mandatum  sit  omnibus  quibus 
animarum  cura  commissa  est,  oves  suas  agnoscere,  pro  his 
sacrificium  ofTerre,  verbique  divini  praedicatione,  Sacramen- 
torum  administratione,  ac  bonorum  omnium  operum  exem- 
plo  pascere,  pauperum,  aliarumque  miserabilium  personarum 
curam  paternam  gerere,  et  in  caetera  munia  pastoralia  incum- 
bere :  quae  omnia  nequaquam  ab  iis  praestari,  et  impleri 
possunt,   qui   gregi   suo ,  non   invigilant,   neque   assistunt,    sed 

*  Conc.  Lat.  Sess.  10  de  impress,  lib.  Conc.  Trid.  Sess.  4,  de  edit. 
et  usu  sac*  lib. 


mercenariorum  more  deserunt,"*  (quemadmodum  prseclare 
docent  Tridentini  Patres)  :  monemus  omnes  hujus  Diceceseos 
Sacerdotes,  ne  absque  gravi  ratione  a  congregatione  seu  dis- 
trictu  sibi  commisso  discedant  etiam  ad  breve  tempus,  praeser- 
tim  die  Dominica,  vel  Festo  de  praecepto  interveniente :  ipsis 
quippe  absentibus  (quum  alii  Sacerdotes  plerumque  desint) 
fideles  nequeunt  praecepto  audiendi  Sacrum  satisfacere,  et  de 
vita  periclitantes  subsidio  Sacramentorum  privantur.  Quod 
si  discedendi  exstiterit  necessitas,  meminerint  Tridentinam 
legem  exigere,  ut  "causa  prius  per  Episcopum  cognita  et 
probata  sit."f  Licentiam  idcirco  hujusmodi  petendam 
declaramus,  quandocumque  fieri  poterit,  quoties  per  integram 
hebdomadam  a  congregatione  sua,  vel  districtu,  Sacerdos 
quilibet  curam  animarum  gerens,  abfuturus  est. 

13.  "Ut  ab  ecclesiastico  ordine  omnis  vel  minima  ava- 
ritiae  suspicio,  aut  simoniacae  labis  species,  in  eis  praesertim, 
quse  ad  Sacramentorum  administrationem  spectant,  penitus 
amoveatur,"  (verbis  utimur  sapientissimi  Pontificis  Benedicti 
XIV)  caveant  Sacerdotes  ne  aliquid  exigant  a  fidelibus  occa- 
sione  Sacramenta  ministrandi,  vel  aliquid  ea  de  re 
paciscantur.  Caeterum  nullo  pacto  inhibemus  ne  recipiant 
quse  sponte  orlerunt  fideles,  juxta  laudabiles  consuetudines, 
in  sacrorum  Ministrorum  sustentationem,  occasione  Matri- 
monia  celebrandi,  vel  Baptismum  ministrandi,  vel  salarii 
nomine. 

14.  Caveant  Sacerdotes  omnes  hujus  Diceceseos  "ne  a 
pcenitentibus  quicquam  tamquam  ministerii  sui  praemium 
petant,  vel  accipiant."t 

15.  Sacerdotibus  omnibus  hujus  Diceceseos  in  memoriam 
revocamus,  non  licere  Sacram  Eucharistiam  apud  se  retinere, 
vel  secum  deferre,  nisi  urgente  necessitate  aegrotis  succur- 
rendi.  Quum  autem  ea  exstiterit  necessitas,  meminerint 
quanta  cum  reverentia  se  gerere  oporteat,  qui  ipsum  Domi- 
num  sub  speciebus  sacramentalibus  ferunt.  "Vas  porro  in 
quo  Sacramentum  defertur,  bursa  decenter  ornata,  et  ad  col- 
lum  appensa,  apte  includere,  et  ad  pectus  alligare,"!  juxta 
Ritualis  regulam,  non  omittant. 

*  Sess.  23,  de  Ref.  cap.  1.     f  Ib.     ±  Rit  Rom. 


i6.  Quoniam  ad  SS.  Eucharistiae  majorem  venerationem 
confert,  ne  passim,  et  sine  causa,  publicae  fidelium  adora- 
tioni  exponatur*  (uti  animadvertit  Benedictus  XIV),  nec 
licet  Regularibus,  etiam  in  eorum  propriis  ecclesiis,  sanc- 
tissimum  illud  Sacramentum  publice  adorandum  exponere, 
nisi  ex  causa  publica,  quae  probata  sit  ab  Ordinario,f  indul- 
gemus,  ut  semel  in  mense,  in  die  Dominica,  vel  Festo  de 
praecepto,  post  Missam,  vel  post  Vesperas,  exponatur  et 
Benedictio  solemnis  detur.  In  Festis  solemnioribus,  quae  ritu 
duplici  primae  vel  secundae  classis  celebrantur,  licebit  insu- 
per  illud  eodem  modo  exponere ;  sicut  etiam  semel  in  quali- 
bet  hebdomada  Quadragesimae ;  et  singulis  diebus  per 
Octavam  Festi  Corporis  Domini.  Illud  autem  haud  expo- 
nendum  dum  Missa  celebratur,  vel  Vesperae  cantantur, 
censemus,  nisi  in  ipso  Festo  Corporis  Domini,  vel  per 
Octavam,  vel  in  Quadraginta  Horarum  adoratione.  Mone- 
mus  praeterea  eam  expositionem  ita  faciendam,  ut  etiam 
externo  ritu  tanto  Sacramento  concilietur  reverentia ;  prop- 
terea  et  luminarium  numerus,  et  thurificatio  et  pluvialis 
cum  stola  et  superpelliceo  indumentum  negligenda  non  sunt. 

17.  Quum  in  his,  quae  pertinent  ad  Missarum  celebra- 
tionem,  Episcopi,  "etiam  ut  delegati  Sedis  Apostolicae,"  ex 
Concilii  Tridentini  decreto  agant,  incommoda,  quae  ex  ccetu 
fidelium  habendo  mediam  sub  noctem  in  die  Natalis  Domini 
in  his  regionibus  nascuntur,  prae  oculis  habentes,  prohibemus, 
ne  ecclesia  ulla  hujus  Diceceseos  aperiatur  fidelibus  ad  officia 
divina  vel  Sacrum  accedentibus,  ante  quintam  horam  post 
mediam  noctem  in  Festo  praedicto. 

18.  Ne  temere  incepta  haud  feliciter  succedant,  nullum 
Orphanotrophium,  vel  Scholam  sub  cura  Sororum  Charitatis, 
vel  virginum  Deo  dicatarum  in  Dicecesi  instituendam  in 
posterum  volumus,  nisi  praevia  Nostra  licentia  in  scriptis : 
salvis  caeteroquin  Regularium  privilegiis. 

19.  Niceni  Patres,  Sacerdotum  virtuti  et  famae  con- 
sulentes,    mulieres    nullas    cum    illis     habitare    permiserunt. 


f  L.  9.  de  Syn.  Dioec.  c.  15. 

-  Juxta  decretum   S.  Cong.  Concilii  editum  die  17  Aug.  1636. 


praeter  matrem,  aut  sororem,  aut  amitam,  in  quibus  naturale 
foedus  nihil  permitit  ssevi  criminis  suspicari  :*  quam  sanc- 
tissimam  disciplinam  etsi  consuetudo  plerisque  in  locis  non- 
nihil  emolliverit,  Sacerdotes  tamen  hujus  Diceceseos  monitos 
volumus,  ut  curent,  eas  tantum  sibi  ancillas  seligere,  quarum 
aetas  provecta,  et  fama  illibata  omnem  suspicionem  amoveat. 


*  Cap.  A  Nobis. 

EPISCOPO  PHILADELPHIENSL 

IN  SYNODO  DICECESANA  PHILADELPHIENSI  SECUNDA,  HABITA  IN 
ECCLESIA  S.  JOANNIS  EVANGELIST^,  A  DIE  XXII  MAJI  QXJJE 
FUIT  FESTUM  SSM^.  TRINITATIS,  AD  DIEM  XXVI  QU.F:  FUIT 
FESTUM   CORPORIS  DOMINI,   ANNO   MDCCCXLII. 


i.  Decreta  quatuor  Conciliorum  Provincialium  Bal- 
timorensium  a  Sancta  Sede  confirmata,  ab  omnibus  Sacer- 
dotibus,  sacra  munera  in  hac  Dicecesi  exercentibus,  servanda 
districte  praecipimus. 

2.  Rituale  nuper  Baltimori  editum,  juxta  decretum  quin- 
tum  Concilii  Provincialis  Baltimorensis  III,  et  ex  auctoritate 
Summi  Pontificis  Gregorii  XVI,  et  compendium  ejus, 
adoptamus ;  et  ritus  in  eo  prsescriptos,  ab  omnibus  Sacerdoti- 
bus  in  hac  Dicecesi  adhibendos  esse  jubemus;  et  contrarias 
consuetudines,  si  quse  forsan  alicubi  in  hac  Dicecesi  obtineant, 
abrogamus,  et  nullius  roboris  esse  decernimus. 

3.  Decreto  octavo  Concilii  Baltimorensis  tertii  inhaerentes, 
abusus  qui  in  chorum  laicorum  in  ecclesiis  concinentium 
irrepserunt,  tollendos  esse  quantocyus  Sacerdotum  studio 
cupimus,  ita  ut  Missa,  Vcsperae,  et  caetera  sacra  ofiicia  integre 
peragantur,  juxta  ordinem  Missalis  et  Breviarii  Romani. 

4.  Ubicumqite  in  Dicecesi  hac  Sacerdos  curam  habens 
animarum  unicam  regit  ecclesiam  apud  quam  semper  residet, 
et    quotidie    in    ea    sacra    munera    consuevit    peragere,    eum 

Pastorem  habendum  esse  declaramus,  et  in  plerisque  Parochi 
munus  et  jus  imitari :  ubi  autem  plures  ecclesias  Sacerdos 
invisit,  adeo  ut  apud  nullam  resideat,  Missionarius  habendus 
erit:  quod  si  plures  ecclesiae  sint  alicui  commendatae,  adeo  ut 
m  praecipua  munera  sacra  quotidie  peragantur,  aliarum  cura, 
Vicarii  opera,  gesta ;  non  ideo  desinet  Sacerdos  cui  omnium 
cura  est  praesertim  commissa,  Pastoris  nomine  et  juribus 
frui.  Quoties  plures  Sacerdotes  in  una  ecclesia  sacra  munera 
obeunt,  Pastor  unice  habendus  erit,  quem  Nos  ipsi  desig- 
naverimus,  qui  et  curam  et  regimen  habebit,  aliis  Sacer- 
dotibus  Vicariorum  nomine  sub  ejus  directione  sacra  munera 
peragentibus.  Quamvis  autem  nihil  impraesentiarum  inno- 
vare  velimus  in  disciplina  quae  hactenus  obtinuit  in  Provincia 
hac  et  Dioecesi,  qua  Episcopus  quoslibet  Sacerdotes  ab  una  ad 
alteram  ecclesiam  transfert,  vel  a  cura  animarum  et  sacris 
muneribus  amovet,  pro  conscientiae  suae  dictamine,  prout  in 
primo  decreto  primi  Concilii  Baltimorensis  declaratum  est ; 
attamen  mens  Nostra  est,  Pastores  numquam  suo  munere 
spoliare,  vel  alio  transferre  invitos,  absque  gravi  omnino 
causa,  consilio  adhibito  prudenti;  quam  rationem  hucusque 
servavimus:  sed  Vicariorum  et  Missionariorum  transferen- 
dorum  libertatem  pro  majori  Ecclesiae  utilitate,  prout  in 
Domino  judicaverimus,  plenam  retinemus:  salvis  in  omnibus 
Regularium  et  Societatum  Religiosarum  privilegiis. 

5.  Ut  omnia  ordine  procedant,  et  omnis  discordiae  et  con- 
tentionis  occasio  amoveatur,  certos  assignabimus  limites,  pro 
temporum  et  adjunctorum  varietate,  intra  quos  Pastores 
diversarum  ecclesiarum  et  Missionarii  munera  sua  exerceant; 
nondum  enim  tot  ecclesiae  in  urbibus  et  oppidis  erectae  sunt, 
vel  fidelium  rure  degentium  status  adeo  certus  est,  ut  limites 
certos  et  perpetuos,  paroeciarum  instar,  designare  valeamus. 
Qui  intra  limites  ita  ad  tempus  descriptos  morantur,  com- 
mendantur  curae  Pastorum  eorundem,  qui  idcirco  tenentur  iis 
Sacramenta  administrare,  eos  voce  et  exemplo  docere,  aliaque 
peragere,  quae  Pastorem  decet,  qui  pro  ovibus  sibi  commissis 
rationem  supremo  Judici  est  redditurus.  Extra  istos  limites 
nullum  Pastorem  volumus  exire  ad  munus  pastorale  exercen- 
dum :  nisi  forsan  ad    infirmorum,  qui    eos    arcessiverint,  con- 

fessiones  excipiendas :  nec  aliorum  Pastorum  oves  ad  ecclesiam 
suam  accedentes  licebit  ad  Sacramenta  (excepta  Eucharistia 
et  Pcenitentia)  admittere,  sine  Pastoris  proprii  consensu,  si 
ipsius  habendi  copia  sit;  vel  venia  Nostra:  nisi  grave  valde 
incommodum  et  detrimentum  animarum  ex  ministerio  dene- 
gato  plane  oriturum  sit:  de  quo  tenebitur  Pastorem  proprium 
quamprimum  scripto  edocere.  Commendamus  etiam  ut  pas- 
chalis  communio  in  ecclesia  suscipiatur  quse  instar  parcecialis 
sit,  ut  quantum  locorum  adjuncta  sinunt,  Ecclesise  universalis 
disciplinam  sequamur.  Quoties  de  Matrimonio  ineundo 
agitur,  Pastor  loci  in  quo  moratur  puella  anteferendus  ple- 
rumque  est :  sed  licebit  et  viri  Pastori,  prsesertim  si  mulier 
acatholica  sit,  operam  suam  prsestare,  dummodo  intra  suos 
limites  nuptiae  celebrentur.  Habita  ratione  consuetudinis 
jam  invalescentis,  quam  tamen  cupimus  emendatam,  per- 
mittimus,  ut  iis  qui  scamna  in  ecclesia  aliqua  conducunt,  vel 
eam  noscuntur  constanter  frequentare,  omnia  Sacramenta  ab 
ejusdem  ecclesise  Pastore,  si  requisitus  fuerit,  administrentur, 
licet  extra  limites  designatos  morentur.  Cum  ob  linguae 
diversitatem  plures  erectse  sint  in  hac  Dicecesi  ecclesiae  in 
utilitatem  eorum  qui  Germanico  vel  Gallico  idiomate  utuntur, 
Pastores  illarum  ecclesiarum  Sacramenta  administrare 
poterunt,  aliaque  omnia  Pastoris  officia  peragere  pro  iis 
quorum  lingua  vernacula  Germanica  vel  Gallica  est,  quamvis 
intra  limites  aliis  commissos  morentur. 

6.  Canoni  tertio  Concilii  IV.  Baltimorensis  inhaerentes 
decernimus,  ut  in  ecclesiis,  in  quibus  plures  Sacerdotes  sacra 
munera  obeunt,  et  certum  honorarium  satis  amplum  unicui- 
que  tribuitur,  eorum,  quse  offeruntur  a  fidelibus  occasione 
administrationis  Baptismi  et  Matrimonii  tres  fiant  partes, 
quarum  duae  cedant  Pastori,  tertia  autem  pars  Vicario:  si 
autem  duo  adsint  Vicarii,  in  quatuor  partes  oblata  dividantur, 
quarum  duse,  vel  totius  summae  dimidium,  cedant  Pastori, 
altero  dimidio  inter  Vicarios  distributo.  In  ecclesiis  autem 
in  quibus  nullum  certum  honorarium  Sacerdotibus  tribuitur, 
sed  sustentantur  ex  fidelium  oblationibus,  omnes  oblationes 
istae,  sive  occasione  administrandi  Sacramenta  Baptismi  et 
Matrimonii,  sive  in  ecclesia  collectae,   vel  statutis  temporibus 

a  fidelibus  solutse,  deductis  prius  necessariis  cultus  impensis, 
in  quinque  partes  dividantur,  quarum  tres  Pastori  cedant, 
duse  autem  Vicario.  Si  Vicarius  alias  ecclesias  prsecipue 
veluti  adnexas  soleat  invisere,  semel  in  mense,  vel  certis  anni 
temporibus,  Missionarii  instar,  honorarii  ibi  illi  tributi,  et 
oblationum  habenda  erit  ratio,  adeo  ut  deductis  necessariis 
itineris  impensis,  omnia  in  unum  conferantur,  dividenda 
ea,  quse  supra  statuta  est,  ratione.  Monemus  autem  omnes 
eos  teneri  sub  gravi,  et  titulo  justitise  in  commune  serarium 
ea  omnia  conjicere,  quse  vere  coram  Domino  noverint  tribui 
occasione  administrationis  Sacramentorum  Baptismi  et  Matri- 
monii,  vel  quse  tribuuntur  ad  sustentandum  Sacerdotem  iis 
in  ecclesiis  quse  nullos  certos  habent  reditus,  quamvis  forsan 
alio  nomine  dari  dicentur  ad  hoc  onus  vitandum. 

7.  Decretum  vigesimum  quintum  Concilii  primi  Balti- 
morensis,  quod  priori  Nostra  Synodo  promulgavimus,  de 
erigendis  confessionalibus,  in  ecclesiis,  in  loco  patenti  et 
publico,  juxta  Ritualis  Romani  prsescriptum,  omnino  ubique 
servandum,  si  alicubi  forte  aliqua  neglectum  fuisse  contigerit, 
iterum  iterumique  prsecipimus.  Ne  autem  ullo  sub  prsetextu 
res  tanti  momenti  in  posterum  negligatur,  sub  pcena  suspen- 
sionis  ab  audiendis  confessionibus,  omnibus  Sacerdotibus. 
sive  saecularibus,  sive  regularibus,  ne  in  suis  sedibus,  vel  cellis 
vel  alibi,  extra  confessionalia  in  ecclesiis,  vel  sacellis  publicis, 
erecta,  confessiones  mulierum  vel  puellarum  excipiant : 
exceptis  quae  surdse  sunt,  vel  ad  quas  segrotantes  et  infirmas 
invisendas  arcessuntur,  vel  quse  accedunt  ad  confitendum  in 
missionibus  procul  ab  ecclesia:  in  quibus  rerum  adjunctis, 
omnino  curandum  erit,  ut  locus  in  quo  excipiuntur  hujus- 
modi  confessiones  publicus  sit  et  patens,  et  ut  per  crates  inter- 
positas  excipiantur  praecipimus,  ubicumque  statio  haberi 
solet  et  sacra  munera  celebrari. 

8.  Quum  jubeat  Concilium  Tridentinum*  Episcopos  inter- 
dicere  ne  cui  vago  vel  ignoto  Sacerdoti  Missas  celebrare  liceat, 
et  in  iis  quae  ad  celebrationem  Missarum  pertinent,  Episcopi 
ut  delegati  Sedis  Apostolicae  agant,  districte  prohibemus  ne 
in  ulla  ecclesia  seu  regularium,   seu   ssecularium,   intra    hanc 

*  Sess.  XXII.   de  observ.   et  evit.  in  cel.  Miss. 

Dicecesim,   Sacerdos   ssecularis,   seu   regularis   qui   non   fuerit 
ejusdem    Ordinis,  seu  Societatis  Religiosae,  cujus  ecclesia  est, 
membrum,  vel  qui  non  fuerit  e  Clero  alicujus  Dicecesis  in  his 
Provinciis  Fcederatis,  vel  Diceceseon  Canadiensium,  ad  Missam 
celebrandam,  vel  ad  aliud  munus   clericale  exercendum,  ad.- 
mittatur   absque   speciali   Nostra   licentia.     Indulgemus   enim 
ut,  quoties  commoda  non  est  occasio  Nostrae  licentiae  petendse, 
Sacerdotes  aliarum  Dioeceseon,   vel  ex  Canada,  iter  agentes, 
Missam  in  hac   Dicecesi   celebrent,  vel    etiam    prsedicent,  ex 
Pastoris  loci  consensu,  dummodo  certo  noscantur  facultatibus 
in  alia  Dicecesi  gaudere,  et  probis  videantur  moribus :  quam 
tamen  veniam  nemini  suflragari  volumus  qui  fuerit  a  Nobis 
aliquando  e  Dioecesi   dismissus,  vel  suspensus,  vel  amotus  a 
munere  pastorali,   vel   cui   abstulimus   facultates.      Ne   autem 
cum    fidelium    offensione,   et    episcopalis     auctoritatis      con- 
temptu,  Sacerdotes  a  Nobis  dismissi,  vel  suspensi,  vel  munere 
pastorali  spoliati,  sacra  munera  in  hac  Dicecesi  absque  Nostra 
venia   iterum    aggrediantur,   prohibemus    sub    poena   suspen- 
sionis    ipso    facto    incurrendse,  ne  Sacerdos    hujusmodi,  licet 
fuerit  deinceps  in  aliam  Dioecesim  exceptus,  sacrum  aliquod 
munus    intra    hanc    Dicecesim,  in  ecclesiis,   sive  ssecularium, 
sive   regularium,   sive   alibi   ubicumque,   absque   Nostra  venia 
aggrediatur.      Eandem      decernimus      pcenam     incurrendam 
Sacerdotibus   ex  alia  quacumque  Dicecesi  ab   Ordinario   sus- 
pensis,   privatis    facultatibus,   vel    ejectis,   qui   Missam    cele- 
brare,  prsedicare,  vel  aliud  munus  sacrum  exercere  intra  hujus 
Dicecesis  limites,  absque  licentia  Nostra  audeant. 

9.  Collationes  casuum  moralium  et  rerum  spiritualium 
quater  saltem  in  anno  habendas  decernimus  Philadelphise  in 
Seminario  dioecesano,  et  Pittsburgi,  loco  a  Vicario  Nostro 
Generali  designando.  Iis  interesse  jubemus  omnes  Sacer- 
dotes  ibi  commorantes  qui  confessiones  ssecularium  excipi- 
unt:  hortamur  etiam  alios  rure  degentes,  prsesertim  qui 
prope  urbem  commorantur,  ut  iis,  quatenus  commode  pos- 
sint,  interveniant.  Quaestiones  resque  tractandas  singulis 
annuntiabimus,  sicut  et  tempus  conveniendi,  quibus  etiam 
responsa  in  scripto  dari  exigemus  ab  iis  rure  degentibus  qui 
collationibus  interesse  non  poterunt. 

io.  Sub  suspensionis  pcena  prsecipimus  librum  in  quem 
referantur  nomina  baptizatorum,  parentum,  et  sponsorum, 
dies  nativitatis,  et  baptismatis,  in  unaquaque  ecclesia  teneri : 
et  librum  matrimoniorum :  et  diligenter  in  eos  omnia  referri, 
ipsa  Sacerdotis  manu,  statim  post  Sacramenta  ministrata. 
Quod  si  extra  ecclesiam  Sacramenta  hsec  contigerit  minis- 
trari,  quamprimum  res  gestae  Registro  inserendse  sunt. 
Libros  etiam  in  quos  confirmati,  et  sepulti  referantur,  et 
status  animarum,  et  res  temporales  ecclesise  habendos 
jubemns. 

ii.  Ad  officium  sponsorum  hseretici  admittendi  non  sunt: 
quapropter  si  contigerit  aliquem  se  sistere  ad  hoc  munus  sus- 
cipiendum,  prudentur  et  suaviter  monendus  erit,  munus  illud 
ei  non  convenire :  nec  licebit  ejus  nomen  Registro  Baptismi 
ullatenus  inserere. 

12.  Quum  Matrimonium  Sacramentum  magnum  sit  in 
Christo  et  in  Ecclesia,  rite  semper  et  sancte  celebrandum  est. 
Graviter  ergo  peccant,  qui,  Saeerdotum  neglecto  ministerio, 
coram  magistratu  civili,  gravius  adhuc  qui  coram  prsecone 
Protestantico,  illud  contrahunt.  Vehementer  quoque  repro- 
bamus  eorum  agendi  rationem,  qui  in  Matrimoniis  mixtis 
coram  Sacerdote  Catholico  prius  contrahunt,  et  postea  coram 
prsecone;  vel  vice-versa.  Nullus  Sacerdos  in  hac  Dicecesi 
adsistat  Matrimonio  eorum  quos  sic  agere  velle  noverit.  Cum 
enim  Matrimonia  coram  Sacerdote  contracta  etiam  in  foro 
civili  valida  habeantur,  nulla  legitima  causa  hic  intercedit, 
cur  se  coram  ministro  acatholico  sistant.  Ut  autem,  quantum 
possumus,  fideles  ab  illicitis  his  Matrimoniis  deterreamus, 
decernimus  ut  quicumque  posthac  coram  prsecone  Protestan- 
tico,  in  quocumque  casu,  A/[atrimonium  contrahunt,  excom- 
municationis  sententiam  Nobis  reservatam,  ipso  facto  incur- 
rant.  Si  autem  mora  necessaria  ad  facultatem  absolvendi 
petendam  a  Nobis,  vel  a  Vicario  Nostro  Generali,  magnum 
aliquando  aflerat  incommodum,  indulgemus  ut  a  Pastore  loci, 
vel  si  copia  ipsius  adeundi  non  sit,  a  quocumque  Sacerdote  qui 
facultatibus  gaudet  excipiendi  confessiones,  absolvi  possint 
extra  tribunal  pcenitentise,  gravi  prius  injuncta  pcenitentia. 
In  his  autem  casibus  Nos,  vel  Vicarium  Nostrum  Generalem, 

monere  quamprimum  Sacerdos  qui  eos  absolvit  tenebitur,  et 
rationes  assignare  ob  quas  id  necesse  esse  judicaverit.  Volu- 
mus  autem  ut  in  omni  casu  absolutio  ab  hac  censura  vel 
palam  detur  in  publico  fidelium  ccetu,  vel  ita  saltem, 
ut  illius  notitia  satis  publica  habeatur  ad  scandalum  repa- 
randum. 

13.  Quum  Concilii  Tridentini  decretum  de  Matrimoniis 
clandestinis  in  hac  Dicecesi  numquam  promulgatum  fuisse 
noscatur,  Matrimonia  quse  coram  Parocho  vel  alio  Sacerdote 
ex  Ordinarii  licentia  cum  duobus  testibus  non  sunt  contracta, 
valida  habenda  erunt,  quoties  non  obstat  cultus  disparitas  ob 
Baptismi  ex  alterutra  parte  defectum,  vel  aliud  canonicum 
impedimentum.  Caveant  idcirco  Sacerdotes  ne  consensum 
matrimonialem  iterum  exquirant  ab  iis  qui  ita  conjuncti  sunt, 
ne  forte  fideles  suspicentur  hujusmodi  conjugia  in  conscientia 
vim  non  habere,  sibique  liberum  existiment  ad  nova  vota 
transire :  iis  autem  pcenitentibus  et  a  censura  prius  absolutis, 
poterunt,  si  requisiti  fuerint,  benedicere,  precibus  quse  in 
Rituali  Romano  continentur  recitatis,  vel  etiam  Missa  pro 
sponso  et  sponsa  celebrata. 

14.  Curent  Missionarii  ut  fideles  ad  Sacramentum  Matri- 
monii  recipiendum  bene  parati  accedant,  pro  ipsius  Sacra- 
menti  sanctitate:  quapropter  ad  Sacramentum  Pcenitentise, 
et  etiam  ad  Eucharistiam  prius  accedere  eos  hortentur.  Ut 
autem  ad  hoc,  quantum  fieri  potest,  inducantur,  et  ut  facilius 
inquiri  possit,  si  quae  forte  impedimenta  Matrimonio  obstent, 
commendamus  Pastoribus  curare  ut  fideles  consilium  suum 
Matrimonii  ineundi  ante  quatuor  saltem  dies  illis  significent: 
in  urbibus  autem  et  oppidis  in  quibus  Pastores  permanenter 
habitant,  neminem  eorum  qui  ibi  morantur  Matrimonio  con- 
jungendum  decernimus  qui  ante  quatuor  saltem  dies  Pastorem 
de  consilio  ineundi  Matrimonii  non  monuerit.  Quod  si  ob 
speciales  rationes  Pastor  censeat  conjungendos  aliquos,  qui 
eam  non  praemiserint  monitionem,  licentiam  Nostram  peten- 
dam,  vel  si  id  commode  fieri  nequeat,  Nos  vel  Vicarium  Nos- 
trum  Generalem  de  iis  certiores  quamprimum  faciendos  volu- 
mus.  Hoc  tamen  decretum  vim  non  obtinebit,  nisi  sex 
elapsis  ab  eo  lato  mensibus. 

15.  Canones  jubent  fidelium  corpora  in  locis  sacratis  repo- 
nenda:  quapropter  si  contigerit,  ea  mandari  sepulturse  in 
ccemeteria  sectarum,  vel  alias  extra  ccemeteria  Catholica,  iis 
in  locis  ubi  habentur,  prohibemus  ne  ritus  funebres  pera- 
gantur,  sive  publice,  sive  privatim:  iis  vero  in  locis  in  qui- 
bus  ccemeterium  Catholicum  non  est,  indulgemus,  ut  ritus  illi 
privatim,  vel  in  ecclesia,  fiant,  non  tamen  in  ccemeterio  ali- 
cujus  sectse.  Ritus  autem  funebres  Latino  idiomate  juxta 
Concilii  Baltimorensis  primi  decretum  vigesimum  peragi 
districte  prsecipimus. 

16.  In  priori  Nostra  Synodo  catechismum  brevem  in  Dice- 
cesi  Baltimorensi  olim  usurpatum,  ad  tempus  adoptavimus, 
donec  amplior  catechismus  in  omnium  Diceceseon  usum  auc- 
toritate  Concilii  Baltimorensis  et  Sedis  Apostolicae  ederetur. 
Quum  autem  hactenus  de  eo  non  convenerit,  catechismum 
ab  Archiepiscopo  Cassiliensi,  Jacobo  Butler,  exaratum,  et  a 
quatuor  Archiepiscopis  Hibernise  adoptatum,  sicut  et  com- 
pendium  ejus,  in  hujus  Diceceseos  usum  adoptandum  decre- 
vimus ;  quem  idcirco,  paucis  mutatis,  e  prelo  edi  curavimus. 
In  usum  Germanice  loquentium  catechismum  Augustse  Vin- 
delicorum,  anno  1836,  probante  Episcopo  Augustano  et  Sede 
Apostolica,  et  in  urbe  Cincinnatensi  iterum  nuper  editum, 
adoptamus,  alio  breviori,  Canisio  auctore,  jam  Nobis  probato, 
in  puerorum  usum  etiam  adoptato. 

Constitutiones  hae  omnes  lectse,  probatse,  et  promulgatse 
sunt  in  ecclesia  S.  Joannis  Evangelistse  in  urbe  Philadelphise, 
in  Synodo  Dicecesana  Philadelphiensi  Secunda,  habita  diebus, 
mense,  et  anno  quibus  supra. 

De  mandato  Revmi.  Episcopi. 

F.  X.  GARTLAND, 

Secretarias. 


CONSTITUTIONES 

S^nobi  IDioecesanae  fl>bilabelpbi=* 

ensis  Zcxtix 

IN  ECCLESIA  CATHEDRALI  S.  JOANNIS  EV. 

HABIT.E  DIE  TERTIA    OCTOBRIS,  ANNO    DOMINI 
MDCCCXLVII. 

A    RDMO.    DNO.    FRANCISCO    PATRICIO    KENRICK,    EPISCOPO 
PHILADELPHIENSI. 


I. 

Decreta  Conciliorum  Provincialium  Baltimorensium  quinti 
et  sexti  promulgamus,  et  in  hac  nostra  Dicecesi  vim  plenam 
obtinere  volumus  et  declaramus. 

II. 

Ubicumque  Sacerdoti  sseculari  rerum  temporalium  ecclesise 
incumbit  cura,  praecipimus,  ut  semel  saltem  quotannis,  intra 
mensem  Novembris,  rationem  rerum  gestarum  Nobis  in 
scripto  reddat.  Quod  si  in  ecclesise  aedificationem,  vel  repa- 
rationem,  fideles  pecuniam  mutuam  dare  velint,  caveat  Sac- 
erdos  ne  eam  suo  vel  ecclesise  nomine  accipiat,  absque  opera 
et  testimonio  unius  saltem  viri  spectatae  probitatis,  qui  et 
subscribat:  referat  insuper  Sacerdos  diligenter  et  accurate  in 
librum  ab  ipso,  vel  prselaudato  viro  servandum,  rationes 
impensi  et  accepti,  ut  opportuna  data  occasione  constare 
possit  de  rebus  rite  gestis.  Caveat  denique  ne  pecuniam  in 
sui  usum  mutuam  petat,  vel  a  fidelibus  in  custodiam  accipiat, 
quum  periculum  sit  ne  sere  alieno  obruatur,  cum  ecclesiastici 
ordinis  dedecore.  Commendamus  autem  Sacerdotibus  qui 
ecclesias  aedificandas  vel  reparandas  suscipiunt,  ut  consilio  et 

opera  utantur  trium  saltem  laicorum  qui  integritate  et  rerum 
peritia  praestant,  ut  res  utiliter  et  cum  fidelium  omnium 
approbatione,  quatenus  fieri  possit,  gerantur. 

III. 

Proclamationes  Matrimoniorum,  quse  banna  vocantur,  ter 
in  ecclesia  fieri  diebus  festis,  prsecepit  Concilium  Lateranense, 
ut  si  impedimentum  subsit,  detegatur;  quam  legem  con- 
firmavit  Concilium  Tridentinum.  Eam  hactenus  apud  nos 
usu  haud  receptam  in  morem  induci  cupierunt  Concilii  Bal- 
timorensis  quinti  Patres,  quorum  vota  hac  de  re  Sedes  Apos- 
tolica  maxime  comprobavit.  In  civitatibus  et  in  oppidis 
hujus  Dicecesis  in  quibus  Sacerdos  curam  gerens  animarum 
permanenter  habitat,  proclamationes  istas  faciendas  in  pos- 
terum  jubemus,  a  die  prima  Januarii  proxime  futuri.  Quod 
si  dispensatio  ab  aliqua  proclamatione  exquiratur,  ea  in  civi- 
tate  hac  a  Nobis  ipsis,  vel  a  Vicario  Nostro  Generali,  petenda 
necessario  erit;  rure  tamen  ut  ab  una  alterave  proclamatione 
Parochus,  Nostro  nomine,  dispenset,  concedimus ;  numquam 
vero  a  tribus  proclamationibus,  nisi  ex  speciali  Nostra  venia. 
Ubicumque  autem  Sacerdos  non  habitat  permanenter,  horta- 
mur  ut  proclamationum  usus  paulatim  inducatur,  quin  eas 
necessario  faciendas  adhuc  prsecipiamus.  Porro  ita  faciendae 
erunt  proclamationes,  ut  omnes,  qui  noverint  impedimentum 
adesse,  teneantur  sub  gravi  peccato  illud  quamprimum  deferre 
Episcopo,  vel  Parocho.  Ne  in  fraudem  legis  et  cum  disci- 
plinse  ecclesiaticse  detrimento  fideles  extra  Dicecesim  in  qua 
morantur,  ad  Matrimonia  contrahenda  excurrant,  districte 
vetamus  ne  Sacerdos  hujus  Dicecesis  aliunde  venientes  con- 
jungat,  nisi  plane  constet  eis  copiam  Sacerdotis  in  sua  Dioecesi 
non  fuisse,  et  gravem  esse  causam  discedendi.  Pariter  pro- 
hibemus  Sacerdoti  cuilibet,  ex  aliena  congregatione,  districtu 
vel  parcecia  venientes,  ubi  Pastoris  copia  habetur,  conjungere, 
absque  ejus  venia,  vel  Nostra  licentia  speciali.  Ut  autem 
omnis  juris  ambiguitas  hac  in  re  tollatur,  et  ad  formam  parce- 
ciarum  magis  accedamus,  facultatem  administrandi  Sacra- 
menta  Matrimonii,  Baptismi,  Communionis  Paschalis,  et 
Extremse  Unctionis  ad  eos  restringendam    duximus,    qui    in 

paroecia  vel  districtu  morantur ;  revocata  ea  quse  hactenus 
data  est  de  habentibus  scamna,  vel  frequentantibus  ecclesiam, 
adeo  ut  in  posterum  nulla  ejus  habenda  sit  ratio. 

IV. 

Ad  morum  integritatem  servandam  et  ad  fidelium  sedifica- 
tionem  vestitus  modestus  et  gravis  confert:  ideo  monemus 
Sacerdotes  hujus  Dicecesis,  ut  ad  talaris  vestis  formam  exte- 
riorem  vestem  quam  per  vicos  ferunt,  accedere  curent,  ita  ut 
infra  genua  descendat,  et  omnes  saeculares  modos,  prsesertim 
indusia  in  pectore  patentia,  sedulo  evitent. 

V. 

Quum  plurimum  ad  animorum  concordiam  jurium  certa 
definito  conferat,  et  patres  ex  Qrdine  Eremitarum  S.  Augus- 
tini  ex  quo  erecta  est  in  hac  urbe  ecclesia  S.  Augustini  quse 
ante  triennium  incendio  sublata  est,  sed  jam  e  cineribus 
exurgit  majori  amplitudine,  et  venustate,  jura  exercere  parce- 
cialia  consueverint  in  eadem  ecclesia,  limites  intra  quos  exer- 
cenda  sint  in  posterum  designandos  duximus.  Pariter 
declaramus  licere  patribus  e  Societate  Jesu,  qui  apud  eccle- 
siam  S.  Josephi  versantur,  jura  eadem  exercere  in  civitate 
hac  intra  limites  a  Nobis  designandos.  Licebit  etiam  patri- 
bus  e  Congregatione  SSmi.  Redemptoris,  qui  apud  ecclesiam 
S.  Petri  in  Kensington  districtu  morantur,  Sacramenta  omnia 
instar  Parochorum,  ministrare  quoad  omnes  Germanos  extra 
civitatis  limites  in  parte  septentrionali ;  sicut  et  licebit 
Parocho  Germanorum  apud  ecclesiam  SS.  Trinitatis,  Ger- 
manis  omnibus  in  urbe  vel  in  districtibus  ad  meridiem 
morantibus  ea  ministrare.  Quum  autem  nova  ecclesia  cathe- 
dralis  jam  erigatur,  et  novse  ecclesiae  pro  fidelium  multi- 
tudfine  erigendse  sint  in  districtibus  adjacentibus  civitati, 
limites  parceciarum,  quales  impraesentiarum  designari  pote- 
runt,  in  charta  typis  proxime  edenda  declarabimus.  Re- 
servamus  autem  Nobis  et  successoribus  Nostris  jus  definiendi 
limites  hujusmodi,  eosque  variandi,  prout  opus  erit,  aucto 
ecclesiarum  numero. 


Constitutiones  hae  omnes  lectae,  probatae,  et  promulgatae 
sunt  in  ecclesia  S.  Joannis  Evangelistse  in  urbe  Philadelphi?e, 
in  Synodo  dioecesana  Philadelphiensi  tertia,  habita  diebus, 
mense,  et  anno,  quibus  supra. 

De  mandato  Revmi.  Episcopi. 

EDUARDUS  J.  SOURIN, 

Secretarius. 


CONSTITUTIONES 
S\mot>i  fl>bila&elpbtenste  ©uartae, 

HABIT/E 

DIE  XX  ET  XXI  APRILIS,  MDCCCLIII. 

AB  ILLMO.  ET  RDMO.  JOANNE  NEPOMUCENO  NEUMANN   EPISCOPO 
PHILADELPHIENSI. 


i.  Ut  Christi-Fideles  magis  opportunam  nanciscantur 
occasionem  eliciendi  actus  fidei,  adorationis,  spei,  et  amoris, 
erga  Dominum  JESUM  in  SS.  Eucharistiae  Mysterio,  ut 
prseterea  eidem  amplius  satisfieret  pro  tot  tantisque,  qui  con- 
tra  illud  committuntur  reatus;  constitutum  fuit,  ut  piissimum 
exercitium  Quadraginta  Horarum,  in  iis  ecclesiis  et  ca- 
pellis  hujus  Diceceseos  habeatur,  quse  ab  Episcopo  quolibet 
anno  una  cum  tempore  indicabuntur,  quo  in  qualibet  eccle- 
sia  celebrandum  sit.  Monentur  tamen  Pastores,  ut  omnia 
stricte  observare  curent,  quse  circa  hoc  exercitium  in  Cseri- 
moniali  Baltimorensi  traduntur. 

2.  Cum  Beatissima  Virgo  Maria,  sub  titulo  Immaculatae 
Conceptionis,  rogantibus  Patribus  Concilii  Baltimorensis  III. 
Principalis  Patrona  Ecclesiae  Catholicse  in  Fcederatis  Nostris 
Statibus,  a  Summo  Pontifice  concessa  sit,  et  ideo  a  fidelibus 
Nostrae  curae  concreditis  speciali  veneratione  et  cultu  vene- 
randa  sit :  commendamus  ad  normam  statuti  Synodi  Balti- 
morensis,  A.  D.  1791,  habitae,  ut  diebus  Dominicis,  et  Festis 
de  prsecepto,  ante  Missam  principalem,  cantentur  Litaniae 
Lauretanae,  addita  loco  suo  invocatione,  "Regina,  sine  labe 
originali  concepta,  ora  pro  nobis."  Ubi  vero  non  sunt,  qui 
eas  cantare  sciant,  recitentur  quinque  Decades  Rosarii  cum 
eisdem  Litaniis. 

3.  Hortamur  Pastores  animarum,  ut  in  Missionibus  suis, 
pueros    septem    vel    octo    annos    natos,    ad  S.  Confessionem 

debite  peragendam  praeparent,  illos  quoque  cum  decimum 
aetatis  annum  attigerint,  ad  S.  Communionem  rite,  devoteque 
percipiendam,  tum  instructionibus  tum  piis  exercitiis  dispo- 
nere  satagant. 

4.  Ad  prsecavenda  mala,  quae  ex  Matrimoniis  inconsider- 
ate  et  absque  debita  praeparatione  contractis,  oriuntur, 
omnes  quorum  muneris  est,  exhortamur  et  in  Domino  obtes- 
tamur  ut  sponsos  ad  amussim  edoceant  hujus  S.  Sacramenti 
impedimenta,  indissolubile  vinculum,  sanctitatem,  et  obliga- 
tiones ;  eos  quoque  hortentur,  ut  ambo  prsevia  conf  essione  et 
communione  Deum  sibi  propitium  reddant.  Renovantur 
quoque  et  stricte  omnibus  Missionariis  Diceceseos  injunguntur, 
quae  de  trina  proclamatione,  in  ecclesia  propria  facienda,  in 
Synodo  Dicecesana  III.  Const.  3  statuta  fuerunt. 

5.  Monentur  Missionarii  ut  appropinquante  tempore  prae- 
cepti  paschalis,  fideles  suos  edoceant,  Episcopos  Concilii 
Plenarii  Baltimorensis  (A.  D.  1852)  censuisse  instituendam 
esse  Sodalitatem  precum  pro  conversione  Acatholicorum  in 
hisce  provinciis;  quam  sodalitatem  SS.  D.  N.  Pius  PP.  IX 
(Die  5  Sept.  1852)  non  solum  approbatione  sua  decorare,  sed 
et  indulgentiis  ditare  dignatus  est* 

6.  Ad  promovendam  uniformitatem  in  obeundis  sacris 
muniis  districte  mandamus,  ut  in  iis  peragendis  ea  methodus 
servetur,  quae  in  Manuali  Coerimoniarum,  aut  in  Libro  Ca?ri- 
moniali  traditur ;  ambo  enim  auctoritate  Conc.  Prov.  Balt.  I. 
praeparati,  et  a  Gregorio  PP.  XVI.  (die  17  Jan.,  1841)  pro 
hisce  Statibus  approbati  fuerunt. 

7.  Optat  S.  Sedes,  ut  in  Baptismo  adultorum  ea  forma 
adhibeatur,  quae  in  Rituali  Romano  pro  eodem  traditur. 
Indulget  tamen  ut  per  quinquennium  adhuc  (ab  anno  1852 
computandum)  in  baptizandis  adultis  adhiberi  possit  forma 
illa  brevior,  in  ordine  Baptismi  parvulorum  praescripta. 

8.  Ut  sanctitas  ecclesiarum,  cultui  Divinae  Majestatis  aut 
consecratione  aut  benedictione  dicatarum,  semper  illibata 
praeservetur,  prohibitum  est,  in  iisdem  ullo  tempore  concen- 
tus  muscios,  vel  sacros  quidem   (oratoria  vulgo  nuncupatos), 


*  Vide  Conc.  Plen.  totius  Americae  Sept.  Foederatae  Balt.  1853, 
pagg.  59  et  60. 

habere.  Meminerint  etiam  Pastores,  statutum  fuisse  in  Con- 
cilio  Prov.  Balt.  V.  Decr.  2  ne  laicis  personis  unquam  per- 
mittatur  verba  ad  populum  facere  in  ecclesiis,  sine  Ordinarii 
licentia. 

9.  Opus  Propagationis  Fidei,  in  Gallia  primum  exortum, 
et  postea  ad  plurimas  orbis  Catholici  partes  cum  incredibili 
animarum  fructu  extensum,  etiam  in  hac  Nostra  Dicecesi 
stabilimus;  mandantes,  ut  Pastores  animarum  fideles  suos 
edoceant  hujus  associationis  finem,  ordinem,  et  indulgentias , 
juxta  folium  typis  impressum. 

10.  Injunctum  est  omnibus,  ut  in  edocendis  pueris  et  rudi- 
bus  Christianam  doctrinam,  tam  in  ecclesiis  quam  in  scholis 
parochialibus  catechismis  utantur,  qui  auctoritate  Concilii 
Plenarii  Baltimorensis  publici  juris  facti  sunt. 

Omnes  istse  Constitutiones  lectse,  probatae,  et  promulgatse 
fuerunt  in  Synodo  Dicecesana  Philadelphiensi  quarta,  habita 
diebus,  mense,  et  anno,  quibus  supra. 

De  mandato  Revmi.   Episcopi. 

THOMAS  REARDON, 

Secretarius  Synodi. 


CONSTITUTIONES 

Hn  S^nobo  SDioecesana  jpbilabeU 

pbiensi  1D. 

HABITA   ANNO    MDCCCLV. 

A   REVMO.   D.   JOAN.   NEPOMUCENO, 

EPISC.  PHILADELPHIENSI, 

LAT/E  ET  PROMULGATyE. 


i.  Decreta  Concilii  Plenarii  Baltimorensis,  Sanctae  Apos- 
tolicse  Sedis  auctoritate  confirmata  in  hac  Dicecesi  promul- 
gata  esse  declaramus,  et  in  omnibus  servanda  jubemus. 

2.  Ut  gloria  Deiparse  Virginis  magis  magisque  promo- 
veatur,  et  ut,  Ea  intercedente,  fideles  nostri  majora  semper 
capiant  incrementa  virtutum,  commendamus,  ut  in  omnibus 
ecclesiis,  penes  quas  Sacerdotes  habitat,  per  dies  novem,  aut 
saltem  tres,  qui  Festum  Immaculatse  Conceptionis  antecedunt, 
pium  aliquod  exercitium  celebretur ;  eo  utique  tempore  et 
modo,  qui  circumstantiis .  locorum  et  Rituali  conveniunt. 

3.  Consultores  Nostros  designamus,  prseter  Vicarios  Nos- 
tros  Generales  et  Vicarium  Nostrum  Foraneum,  Prsesidem 
Seminarii  dicecesani  ad  S.  Carolum  Borromeum,  Commis- 
sarium  Ordinis  S.  Augustini,  Prsesidem  Collegii  S.  Josephi 
in  Civitate,  et  Pastores  ad  S.  Patricium,  ad  S.  Franciscum 
Xaverium,  et  ad  SS.  Trinitatem.  Congregationes  Consul- 
torum  in  sedibus  Nostris  habebuntur  prima  Feria  III.  cujus- 
libet  mensis,  et  quidem  hora  nona  antemeridiana.  Quodsi 
Feria  haec  impedita  sit,  ccetus  Consultorum  habebitur  Feria 
III.  sequentis  hebdomadse. 

Ex  his  Consultoribus  unum  seligemus,  qui  Cancellarii 
munere   fungetur. 

4.  Ut  Scholae  parochiales  nostrse  vere  seminaria  evadant 
Christianarum  virtutum,  necessarium  est  procurare,  ut  pueri 
dum  in  scientiis  humanis  proficiunt,  sequo  saltem  pede  pro- 
cedant  in  cognitione  et  amore  Dei.  Hortamur  itaque  Pas- 
tores,  ut  in  scholis  istis  dirigendis  institutioni  religiosae 
morumque  culturae  primas  assignent  partes,  neque  nimis 
confidant  ludimagistris  prsecipue  ssecularibus ;  imo,  siquidem 
fieri  potest.  ipsimet  pueris,  catechizando  et  instruendo,  lac 
ccelestis  doctrinse  instillare  nitantur;  uberiorem  postea  prae- 
bentes  expositionem  doctrinae  Christianae  iis,  quorum  aetas 
magis  provecta,  et  ingenium  magis  cultum,  solidiorem  cibum 
exposcit.  Saepe^  pueros  commonefaciant,  Deum  velle,  ut 
praeprimis  in  humilitate  et  timore  parentibus  obediant,  ut 
castitatem  praeservent,  mansuetudinem  et  mutuam  charitatem 
ament  atque  sequantur.  Pravos  non  facile  schola  pellant,  sed 
strictius  eis  invigilantes,  ne  alios  inficiant,  cum  omni  chari- 
tate,  patientia  et  doctrina  eos  ad  meliorem  frugem  perducere 
nitantur,  et  tunc  solummodo  eos  dimittant,  cum  certe  incor- 
rogibiles  inventi  fuerint. 

Curabunt  Pastores,  ut  scholares  quotidie,  antequam  studia 
incipiant,  et  in  eorum  fine,.  conversi  ad  imaginem  Crucifixi, 
et  junctis  manibus,  devote  recitent  preces,  quas  fideles  quo- 
tidie  recitare  consueverunt. 

Sedulo  quoque  invigilabunt  Pastores,  ne  libri  in  scholas 
introducantur,  qui  aut  errores  contra  fidem  continent,  indifler- 
entismum  religiosum  sapiunt,  aut  aliis  pravis  principiis 
imbuti  sunt.  Eos  praeprimis  commendamus,  qui  opera  Fra- 
trum  Christianae  Doctrinae  publici  juris  facti  inveniuntur. 

5.  Ubi  pro  locorum  circumstantiis  Pastores  animarum 
scholas  parochiales  erigere  nequeunt,  omnibus  saltem  viribus 
adlaborent,  ut  Societas  Doctrincu  Christiance  formetur,  cujus 
membra  qualibet  die  Dominica,  in  ecclesia,  seu  alio  loco 
opportuno  et  decenti  congregent  sui  sexus  pueros,  eosque 
doceant  preces  consuetas,  articulos  fidei,  et  methodum  S. 
Sacramenta  cum  fructu  suscipiendi.  Ut  vero  tam  docentibus 
quam  discentibus  animum  addant,  monemus  Pastores,  ut  si 
tempus  suppetit,  ipsi  congregatos  invisent,  eos  exhortentur, 
in  opere  hoc  salutifero  exemplo  adjuvent,  eisque  in  memoriam 


26 

revocent  indulgentias,  quas  Summi  Pontifices  tanta  cum 
liberalitate  elargiti  sunt  omnibus  tam  magistris  quam  filiis  ad 
hunc  finem  coadunatis.* 

6.  In  omnibus  fere  congregationibus  et  missionibus  non 
desunt  Catholici,  qui  annum  decimum  quintum  assequuti 
sunt,  quin  umquam  adhuc  ad  S.  Communionem  accesserint, 
imo  perssepe  neque  S.  Confessionem  perfecerint  Cum 
iidem  infelices  ut  plurimum  legere  nesciant,  eosque 
pudeat  sese  pueris  immiscendi  dum  hi  ad  S.  Sacramenta 
prseparantur ;  districte  mandamus  omnibus,  quibus  a  Nobis 
cura  animarum  commissa  est,  ut  quolibet  anno  saltem  semel, 
tempore  et  loco  illis  opportuno,  ad  instructionem  tales  con- 
voeent,  eosque  pro  eorum  capacitate  necessaria  edoceant, 
usquedum  S.  Sacramenta  perceperint. 

7.  Cum  officii  boni  Pastoris  sit,  fideles  a  pascuis  pericu- 
losis  retinere,  et  eos,  quos  in  ea  irrepsisse  invenit,  statim 
retrahere;  monemus  omnes  Nostrse  Diceceseos  Sacerdotes,  ut 
in  publicis  sermonibus,  in  confessionali,  et  quacumque  alia 
data  occasione,  fideles,  prsecipue  juniores,  prohibeant  .legere 
libros,  quibus  integritatem  fidei  et  morum  puritatem  facillime 
corrumpi  quotidie  deploramus.  Imprimis  fortiter  eos  cohi- 
beant,  ne  indiscriminatim  legant  amatorias  illas  fabulas,  quas 
Novels  vulgo  appellant. 

8.  Statuimus,  ad  Confirmationis  Sacramentum  non  esse 
prsesentandos  pueros  septennio  minores.  Parati  tamen  sumus 
confirmare  infantes,  quorum  infirmitas  talis  est,  ut  nulla  fere 
spes  affulgeat,  eos  in  vivis  remansuros  usquedum  rationis 
usum  nacti  fuerint. 

Pastores  non  omittant  monere  confirmandos,  moris  in 
Ecclesia  esse,  ut  in  Confirmatione  nomen  alicujus  Sancti 
addant  nomini  quod  in  Baptismo  acceperunt.  Hoc  vero 
nomen  Confirmationis  in  schedula  scriptum  sit,  quse  a  Pas- 
tore  cuilibet  confirmando  tradenda  est,  in  testimonium  eum 
sufficienter  instructum  esse  ad  Sacramentum  hoc  suscipien- 
dum.  Nomina  confirmatorum  in  libro  scribantur,  qui  in 
archivo  ecclesise  cum  aliis  Registris  asservatur. 

*  Pauli    V.    Constitut.    dd.    6    Oct.    1607.      Ex    credito    Nobis. — 
Clemens  XII,  Breve  die  27  Junii  1737. 

Cum  Pontificale  Romanum  prsecipiat,  confirmandos  debere 
recipere  hoc  Sacramentum  junctis  ante  pectus  manibus,  vol- 
umus,  ut  praxis  aliquorum  locorum,  ut  confirmandi  candelam 
accensam  manu  teneant,  in  desuetudinem  abeat. 

9.  Prohibemus,  ne  quis  hujus  Dioeceseos  Sacerdos,  sine 
auctoritate  Nostra,  onus  Missarum  in  perpetuum  dicendarum, 
quas  fundatas  vocant,  in  se  suscipiat.  Obtenta  vero  Nostra 
permissione  tale  onus,  una  cum  intentione  et  numero  Missa- 
rum  in  folio  describatur,  in  patenti  loco  sacristise  appendendo. 
Idem  etiam  observandum  erit,  cum  onus  alius  operis  boni  in 
futurum  praestandi,  suscipiendum  offertur. 

10.  Sponsi,  non  in  eodem  districtu  habitantes,  in  utraque 
ecclesia  denuntiari  debent,  antequam  licite  copulari  possint. 
Nullus  ergo  Sacerdos  audeat  Matrimonio  talium  assistere, 
nisi  ipsi  ex  testimonio  Pastoris  alterius  partis  certo  constet, 
etiam  in  alia  ecclesia  proclamationes  peractas  esse. 

Cum  valde  periculosum  sit,  sponsis  plane  Nobis  ignotis 
dispensationes  concedere  a  denuntiatione  bannorum,  seu  ab 
aliis  impedimentis  Matrimonium  dirimentibus  seu  illud 
impedientibus :  praecipimus,  ut  Pastores  animarum,  inquisi- 
tione  debite  facta,  Nobis  ore  aut  scripto  patefaciant  non 
solum  impedimenti  naturam,  sed  etiam  rationes  si  quae  adsint, 
pro  dispensatione  concedenda  sive  neganda. 

Quandocumque  Matrimonium  obtenta  dispensatione  ab 
impedimento  dirimente  contractum  est,  in  libro  matrimon- 
iorum  notari  quoque  debent  natura  impedimenti  et  dispen- 
satio  rite  concessa. 

Sancta  Sedes  Apostolica  in  variis  Matrimonii  impedimentis 
certum  numerum  Nobis  fixit  dispensationum  elargiendarum : 
monemus  igitur  Pastores,  quibus  dispensationis  exequendae 
ofiicium  committimus,  (quod  tamen  effectum  non  sortitur 
cnm  sponsi  a  Matrimonio  contrahendo  abstinent),  ut  Nobis 
rescribere  non  omittant  talium  sponsorum  nomina  et  impedi- 
menti  naturam. 

In  dijudicanda  validitate  matrimoniorum  in  Hibernia  con- 
tractorum  coram  alio  quam  proprio  Parocho,  omnes  nosse 
debent,  in  omnibus  Dicecesibus  Hiberniae  die  2  Decembris 
A.    D.    1827,    promulgatum    fuisse    decretum    Conc.    Trident. 

Sess.  XXIV.  De  Reform.  Matrim.  Cap.  I. ;  et  hinc  clande- 
stinitatem  ibidem  esse  impedimentum  dirimens  a  die  i  Jan- 
uarii  A.  D.  1828. 

11.  "Sacerdotes  saeculares,  aliunde  in  hanc  Dicecesim 
advenientes,  in  Clerum  Nostrum  cooptari  nolumus,  nisi  con- 
sensum  Nostrum,  priusquam  suam  Dicecesim  reliquerint, 
cum  sui  Episcopi  licentia,  impetraverint,  seseque  missioni- 
bus  hujus  Dicecesis  sub  Ordinarii  obedientia  in  perpetuum 
Juramento  addixerint."* 

12.  Multum  quidem  probamus  morem,  in  hac  Dicecesi 
obtinentem,  ut,  ubi  plures  Sacerdotes  eidem  ecclesiae  inser- 
viunt,  unus  ex  eis  qua  Hebdomadarius,  ad  officia  sacerdotalia 
per  decursum  septimanae  paratus  semper  inveniatur.  Nequa- 
quam  tamen  Pastor  opinari  debet,  se  a  residentia  et  a  sollici- 
tudine  pastorali  dispensatum  esse,  dum  Assistentes  curse  ani- 
marum  invigilant.  Nec  etiam  Assistens  se  omnino  liberum 
existimet,  dum  alius  Hebdomadarii  officio  fungitur ;  imo 
semper  se  paratum  exhibebit  ad  omnia  munia  sacra  persol- 
venda,  quse  ei  a  Pastore  injunguntur.  Nemo  prseterea  Assist- 
ens  per  totam  diem,  et  multo  minus  noctis  tempore  a  domo 
pastorali  absit,  nisi  cum  consensu  et  approbatione  Pastoris 
vel  Nostro. 

13.  Volumus,  ut  Pastores  in  libello  ad  id  destinato,  dili- 
genter  et  clare  describant,  quae  sequenti  die  Dominica  aut 
Festo  de  prsecepto  congregationi  annuntianda  sunt;  nempe 
denuntiationes  bannorum  Matrimonii,  Festa  de  praecepto  et 
devotionis,  dies  jejunii  et  abstinentise,  indulgentias,  si  quae 
per  decursum  hebdomadae  sequentis  lucrandse  ofleruntur  et 
quibus  sub  conditionibus,  Expositionem  XL  Horarum  in 
ecclesia  propria  seu  in  una  ex  vicinis,  et  ea,  quae  forsitan  ex 
mandato  Episcopi  populo  annuntianda  sunt.  Missionarii 
quoque  qui  certas  ecclesias  semel  aut  bis  in  mense  visitant, 
simili  modo  omnia  ea  fidelibus  annuntiare  debebunt,  quse  ex 
supra  notatis  usque  ad  reditum  ab  iis  observanda  erunt. 

14.  Praecipit   Rituale    Romanum  "quod  nemo  Christianus, 

in     communione     fidelium     defunctus,     extra    ecclesiam     aut 

*  Conf.  Epist.  Emm.  Praef.  Congr.  de  Prop.  Fide  de  die  23.  Oct. 
1852.  (Conc.  Plen.  Balt.  Pag.  61.  et  62.— Syn.  Dioec.  Balt.  A.  D.  1853. 
Constitut.  II.) 

coemeterium  rite  benedictum  sepeliri  debet ;  sed  si  necessitas 
cogat  ex  aliquo  eventu,  aliquando  ad  tempus  aliter  fieri,  cure- 
tur  ut,  quatenus  fieri  poterit,  corpus  in  locum  sacrum  quam- 
primum  transferatur ;  et  interim  semper  Crux  capiti  illius 
apponi  debet  ad  significandum  illum  in  Christo  quie- 
visse." 

Ut  sanctitati  ccemeteriorum  nostrorum  consulatur,  et  ut 
eodem  tempore  commotiones  praecaveantur,  quae  facile  oriun- 
tnr  cum  sepultura  Christiana  cuidam  neganda  videtur,  in 
memoriam  revocamus,  quae  in  Synodo  dioecesana,  Balti- 
niori  A.  D.  1791  habita,  sapientissime  decreta  fuerunt,  ut 
sequitur : 

"Notum  est  Decretum  Conc.  Lateranensis  'Oninis  utriu- 
squc  sexus/  quo  praecipitur  Christianis  confessio  annua  et 
communio  circa  tempus  paschale,  et  decernitur  contra  eos 
qui  decreto  non  obtemperant,  ut  vivi  ab  ecclesia  arceantur, 
mortui  vero  sepultura  ecclesiastica  careant.  Pastores  ne 
negligant  singulis  annis  hujus  decreti  memoriam  renovare, 
et  si  quando  contigerit  quempiam  e  vivis  discedere  sine  ulla 
pcenitentise  significatione,  qui  tam  salutari  praecepto  morem 
non  gessit;  nihil  temere  statuant  de  sepultura  Christiana  ipsi 
danda  vel  neganda  quoniam  verba  Concilii  important  senten- 
tiam  non  latam  sed  ferendam ;  verum  Episcopi,  aut  Vicarii 
Qeneralis  judicium,  si  fieri  potest,  expectetur.  Quoniam 
autem  propter  magnam  locorum  distantiam  id  semper  fieri 
non  potest,  consideret  secum  prudens  Pastor:  I.  An  mortuus 
per  multos  annos,  an  autem  uno  tantum  vel  altero  a  mensa 
Eucharistica  abstinuerit.  2.  An  id  fecerit  cum  magna  con- 
tumacia,  et  quasi  contemptu  Ecclesiae.  3.  An  illius  mores 
aliunde  fuerint  notorie  depravati,  et  mali  exempli.  4.  His 
concurrentibus  potestatem  facimus  Sacerdotibus,  qui  curam 
animarum  agunt,  et  ad  Nos,  vel  Vicarium  Generalem  recur- 
rere  non  possunt,  omnia  prius  aestimando  in  charitate  et  vis- 
ceribus  misericordiae  erga  vivos  et  defunctos,  procedendi  juxta 
tenorem  Concilii  Lateranensis,  si  ita  ad  majorem  Dei  gloriam 
et  animarum  salutem  profuturum  judicaverint.  Monemus 
autem,  ut  numquam  non  reminiscantur  velle  Ecclesiam  hac 
salutari   disciplina  viventes   potius  in   officio   continere,   quam 


3° 

punire    mortuos,    pro    quibus    preces    continuo    oflert,    omnes 
fideles  defunctos  divinse  misericordise  commendando. 

Caeterum  omnino  prohibitum  remanet  dare  ecclesiasticam 
sepulturam  iis,  qui  in  professa  infidelitate,  in  hseresi,  in  schis- 
mate  aut  excommunicatione  majori  decesserunt;  seipsos 
occidentibus  ob  desperationem  vel  iracundiam,  non  autem  si 
ex  insania  id  accidat,  nisi  ante  mortem  dederint  signa  poeni- 
tentiae;  morientibus  denique  in  duello,  etiamsi  ante  obitum 
dederint  poenitentise  signa;  et  infantibus  mortuis  absque 
Baptismo. 

15.  Si  quando  ex  Nostra  vel  Vicarii  Generalis  licentia 
contingat,  ut  Baptismus  administretur  ab  alio  quam  proprio 
Pastore,  aut  ut  Matrimonium  contrahatur  coram  Sacerdote, 
licet  neuter  sponsorum  in  ejus  districtu  habitet :  monemus 
tales  Sacerdotes,  ipsos  se  ex  justitise  titulo  teneri,  ea  quse  tali 
occasione  eis  a  fidelibus  oblata  fuerunt,  proprio  eorum  Pastori 
in  integrum  remittendi.  Idem  etiam  desideramus  ut  ab  iis 
Sacerdotibus  observetur,  qui  in  casu  urgenti  et  necessario, 
etiam  absque  Nostra  licentia  Baptismum  administrant  infanti, 
cujus  parentes  in  ejus  districtu  non  resident. 

16.  Collationes  casuum  moralium  in  Sacello  Nostro 
domestico  habebuntur  in  prima  Feria  III.  mensium  Januarii, 
Aprilis,  Julii,  et  Octobris,  et  quidem  hora  3.  pomeridiana. 
Si  vero  talis  Feria  impedita  esset,  collatio  habebitur  in  Feria 
III.  proxime  sequenti. 

17.  Cum  S.  Sedis  Apostolicse  privilegio  (Rescr.  dd.  22. 
Julii  A.  D.  1855.)  dispensati  simus  ab  obligatione  mittendi 
nomina  variis  confraternitatibus  adscriptorum  ad  illas  eccle- 
sias,  ubi  talis  confraternitatis  Director  existit,  dummodo 
album  inscriptorum  apud  Nos,  vel  aliam  personam  ecclesias- 
ticam  a  Nobis  ad  hoc  delegatam  asservetur ;  mandamus  Pas- 
toribus  animarum,  ut  nomina  eorum,  qui  uni  alterive  ex 
confraternitatibus  seu  sodalitatibus  canonice  institutis 
aggregari  volunt,  in  libro  ad  hoc  destinato,  notent,  seu  notari 
ab  aliis  faciant,  quem  postea  apud  se  servent,  Nobis  in  visi- 
tatione  cum  reliquis  libris  exhibendum. 

18.  Ad  prsecavenda  mala  quse  tum  Ecclesise  tum  Sacer- 
dotio    eveniunt,   si   res   ecclesiasticse   non    secundum    certum 

et  rectum  ordinem  administrantur,  sequentia  decernimus,  et 
in  Domino  praecipimus 

Quilibet  Pastor  hujus  Diceceseos,  qui  ecclesiae  praeest, 
cujus  titulus  penes  Nos  est,  versus  finem  cujuslibet  anni 
Xobis  suggeret  nomina  duorum  seu  trium  suae  congrega- 
tionis  virorum,  probitate  et  rerum  peritia  conspicuorum ; 
quos,  si  Nobis  bene  visum  fuerit,  eidem  assignabimus  ut 
eum  consilio  et  opere  adjuvent  in  administrandis  eccle- 
siae  temporalibus,  et  in  conficiendis  rationibus  accepti  et 
expensi. 

Unusquisque  Pastor  debet  cum  Nobis  convenire  tum  de 
subsidiis  ad  vitam  sustentandam,  tum  ad  officium  suum 
explendum  necessariis.  Eodem  tempore  determinabitur 
honorarium  Assistentis,  si  unum  alterumve  penes  se  habeat. 
In  iis  tamen  ecclesiis,  quibus  plures  Sacerdotes  inserviunt, 
quibus  nullum  certum  honorarium  tribuitur,  sed  sustentantur 
ex  fidelium  oblationibus,  ad  normam  Statuti  6.  Syn.  Dicec. 
II.  ad  tempus  indulgemus,  "ut  omnes  oblationes  istse,  sive 
occasione  administrandi  Sacramenta  Baptismi  et  Matrimonii, 
sive  in  ecclesia  collectae,  vel  statutis  temporibus  a  fidelibus 
solutae,  deductis  prius  necessariis  cultus  impensis,  in  quinque 
partes  dividantur,  quarum  tres  Pastori  cedant,  duae  autem 
Vicario."  In  reliquis  autem  observare  tenentur,  quae  in  hae 
Constitutione  sanciuntur. 

Ad  redditus  ecclesise  pertinent  collectiones  factae  in 
ecclesiis  in  diebus  Dominicis  et  Festis,  omnia  quae  veniunt 
ex  locatione  scamnorum  ecclesiae,  item  redditus  e  cceme- 
terio,  e  schola,  legata,  donationes  et  subscriptiones  annuae, 
et  cet.  Ex  his  redditibus  omnia  desumenda  sunt,  quae  ad 
cultum  divinum,  ad  sustentationem  Cleri  et  scholae  paro- 
chialis  necessaria  sunt. 

Meminerint  Pastores  se  vi  muneris  obligatos  esse  invigi- 
lare,  ne  redditus  ecclesiae  eorum  culpa  dilapidentur,  sed 
potius  religiosissime  eos  in  fines  tantum  expendi  debere,  ad 
quos  a  fidelibus  oblati  fuerunt.  Conscientiam  eorum  insttper 
oneramus  de  stricte  observandis  omnibus,  quae  in  folio  circu- 
lari  circa  administrationem  ecclesiarum  in  Nostra  Dicecesi 
tradita  inveniuntur. 

Si  aliquem  ex  Pastoribus  invenerimus  vel  rerum  geren- 
darum  valde  imperitum,  vel  non  curantem  ut  res  ecclesias- 
ticse  juxta  normam  a  Nobis  constitutam  administrentur, 
satis  gravem  causam  habebimus,  eum  a  munere  amovendi. 

19.  Nullus  hujus  Diceceseos  Sacerdos  retinebit,  jure  et 
nomine  proprio,  ecclesiam,  ccemeterium,  domum  parochi- 
alem,  sive  alia  qusecumque  bona  quae  oblationibus  et  sumpti- 
bus  fidelium  aut  ex  parte  aut  integre  comparata  fuerunt.  Ut 
vero  omnem  circa  hanc  rem  hsesitationem  prsecidamus, 
qualemcumque  permissionem,  huic  Constitutioni  contrariam, 
prius  concessam,  revocamus ;  et  si  quis  titulum  talem  apud 
se  retinuerit  per  tres  menses  a  die  promulgationis  hujus 
statuti  eum  ipso  facto  suspensum  declaramus. 

Caveant  quoque  ne  res  suas  rebus  ecclesiae  immisceant; 
imo  in  libro,  Inventarium  vocato,  omnia  clare  describant,  quae 
in  usum  ecclesise  vel  pro  domo  parochiali  a  fidelibus 
donata,  seu  ex  ipsorum  contributionibus  comparata  fuerunt. 

20.  Libri  de  Religione  tractantes  ab  uno  alterove  Dice- 
ceseos  Theoilogo  examinentur,  Nobisque  ab  eo  commend- 
entur  antequam  Nostra  ad  eos  typis  dandos  licentia  petatur. 
Designamus  vero  Examinatores  talium  librorum  Prsesidem 
Seminarii  Dicecesani,  et  Pastores  Ecclesise  ad  S.  Petrum 
Apost.,  et  ad  S.  Joannem  Evang.,  in  hac  civitate  sitas. 

21.  Constitutiones  istas  vim  obtinere  declaramus,  quam- 
primum  typis  impressae  ad  Missionarios  transmissse  fuerint. 

De  mandato  Revmi.  et  Illmi.  Episcopi. 

GULIELMUS  0'HARA,  S.  Th.  D., 

Secretarius  Synodalis. 


CONSTITUTIONES 

HABITA    ANNO    MBCCCLVII. 

LAT/E  ET  PROMULGAT/E 


I. 

Decreta  Concilii  Provincialis  Baltimorensis  VIII,  Sanctae 
Sedis  Apostolicse  auctoritate  munita,  in  hac  Dicecesi  promul- 
gata,  et  in  omnibus  servanda  esse,  declaramus. 

II* 

In  administrando  Baptismo,  et  in  suscipiendis  neo-conversis 
ex  haeresi  et  infidelitate,  Missionarii  hujus  Dicecesis  sequen- 
tem  observare  curabunt  normam,  utpote  Rituali  Romano, 
Decretis  Sacrse  Rituum  Congregationis,  et  Constitutionibus 
dicecesanis  conformem : 

1.  Infantes,  qui  nondum  habent  usum  rationis,  baptizari 
debent  juxta.  Ordinem  Baptismi  Parvulorum;  in  Baptismo 
vero  eorum,  qui  usum  rationis  jam  assecuti  sunt,  ille  in  pos- 
terum  ordo  sequendus  est,  qui  in  Rituali  Romano  pro  Bap- 
tismo  Adultorum  traditur,  et  qui  in  illo  quoque  continetur 
libello,  qui  hoc  anno  sub  titulo  "Excerpta  ex  Rituali 
Romano,"  auctoritate  Archiepiscopi  Baltimorensis  publici 
juris  factus  est.f 

2.  Sancti  Baptismi  Sacramentum  in  sedibus  privatis  con- 
ferri  non  debet,  sed  in  ecclesia,  nisi  mortis  periculum  adesse 

*  Constitutio  II.  utpote  tractans  de  S.  Ritibus,  S.  Rituum  Con- 
gregationis  examini  submissa  fuit  ab  Episcopo,  et  nunc  exhibetur  ab 
eadem  emendata,  juxta  Instructionem  eidem  benignissime  concessam 
Rescripto  S.  Rit.  Congr.  dd.  26.  Martii  1859. 

f  Vide  n.  V     in  Appendice  Altera. 

videatur ;  quo  in  casu  Sacerdos,  omissis  omnibus  iis,  quse 
juxta  debitum  ordinem  dicenda  seu  agenda  essent  ante  Baptis- 
mum,  catechumenum  statim  trina  vel  etiam  una  aquae 
infusione  rite  baptizet;  postea  vero,  si  tempus  adhuc  suppetat, 
et  Chrisma  secum  habeat,  liniat  eum  in  vertice,  et  linteolum 
candidum  imponat,  candelamque  accensam  ei  porrigat,  sicut 
in  Ordine  baptizandi  traditur.  Cseteri  ritus  omnes,  qui 
infusionem  aquse  prsecedere  debuissent,  recuperata  a  cate- 
chumeno  sanitate,  supplendi  erunt  in  ecclesia,  caute  tamen 
servatis  quse  Rituale  Romanum  in  Ordine  supplendi  omissa 
super  baptizatum  injungit. 

In  supplendis  autem  ritibus  omissis  ille  Baptismi  Ordo 
servandus  erit,  sive  Parvulorum,  sive  Adultorum,  qui  juxta 
superius  determinata  (n.  i.)  servandus  in  catechumeno  fuisset 
tempore,  quo  Baptismum  suscepit. 

3.  Eadem  prorsus  methodo  procedere  debebit  Sacerdos, 
cum  quis  in  ecclesia  baptizandus  est,  mortisque  periculum 
urgeat,  hoc  tantum  discrimine  observato,  ut  si  catechumenus 
post  traditam  ei  candelam  accensam  adhuc  supervixerit,  sup- 
plendi  statim  sint  ritus  omnes,  qui  aquse  infusionem,  prae- 
cedere  debuissent,  quique  ob  imminentis  mortis  metum 
omissi  fuere. 

4.  Neo-conversi  ab  hseresi,  qui  validum  jam  prius  susce- 
perunt  Baptismum,  nequaquam  rebaptizari  debent,  nec  etiam 
sub  conditione ;  debent  tamen  professionem  fidei  emittere, 
et  ab  excommunicatione  absolvi,  quam  per  hseresim  profes- 
sam  incurrerant,  juxta  methodum  in  Rituali  Baltimorensi 
prsecriptam.  Si  tamen  nonnunquam  ejusmodi  neo-conversus 
valde  desideret,  ut  ritus  in  ejus  Baptismo  olim  omissi  hac 
occasione  suppleantur,  Sacerdos  huic  pio  ejus  voto  morem 
gerere  utique  liberum  habet;  debebit  tamen  in  tali  casu 
adhibere  Ordinem  Baptismi  Adultorum,  et  mutare  mutanda 
ob  Baptismum  jam  valide  susceptum.* 

5.  Neo-conversi  ab  hseresi,  de  quibus  non  constat  utrum 
unquam  baptizati  rite  f  uerint  necne ;  seu  de  quorum  Bap- 
tismo  rationabiliter  dubitatur,  utrum  validus  fuerit,  an  non ; 

*  Circa   professionem   fidei    et   absolntionem   ab   haeresi   vide    in 
Appendice,  n.  V,  Instructionem  S.  Congreg.  S.  Officii  die  20  Jul.  1859. 

sub  conditione  a  Sacerdote  baptizandi  sunt  juxta  Ordincm 
Baptisimi  Adultorum. 

III. 

.  Ne  S.  Missae  Sacrificium  ob  defectum  materiae  aptas 
unquam  effectu  salutari  frustretur,  Sacerdosque  incautus 
gravis  criminis  reus  fiat,  inquirere  nonnunquam  debet,  utrum 
panes  in  altari  ab  eo  offerendi  e  farina  triticea  et  aqua,  sine 
additione  alterius  materiae  confecti  sint.  Summa  quoque  My- 
sterii  Eucharistici  sanctitas,  Ecclesiae  mandatum,  pietasque 
Christiana  requirunt,  ut  panes  isti  sint  absque  macula,  integri, 
rotundaeque  formae,  tum  ii  majores,  qui  ad  Sacrificium  con- 
ficiendum  adhibendi  sunt,  tum  ii  minores,  qui  ad  com- 
munionem  fidelium  destinantur.  Convenit  porro,  ut  panes 
isti  in  vase  decenti  custodiantur,  quod  ad  hunc  tantum  usum 
inserviat.  Videre  quoque  debent  Sacerdotes,  ut  panibus  in 
Missa  semper  utantur  recentibus ;  graviter  quippe  peccat, 
qui  in  ea  adhibet  panem  qui  jam  caepit  corrumpi. 

Multo  majorem  adhuc,  si  fieri  potest,  sollicitudinem,  sum- 
mamque  curam  adhibere  debet  Sacerdos  in  nostris  provinciis, 
ut  pro  Missae  Sacrificio  semper  habeat  vinum  genuinum  ex 
vite,  et  cui  alius  liquor  admixtus  non  sit,  saltem  non  in  nota- 
bili  quantitate.  Nimium  incaute  ageret  Sacerdos,  qui  in 
Missa  uteretur  vino,  quod  his  in  terris  passim  venditatur 
nomine  Port,  Madeira,  Malaga,  et  ejusmodi;  sed  potius 
procurare  nitatur  aut  vinum  ex  vineis  nostrarum  provin- 
ciarum,  aut  unum  aliudve  ex  iis  generibus,  quae  rarius 
adulterantur ;  qualia  sunt  quae  dicuntur  Sauterne,  Vin  du 
Grave,  et  similia.  Vascula  vitrea  quoque,  in  quibus  vinum 
et  aqua  pro  Missae  Sacrificio  asservantur,  utique  oportet 
esse  munda,  integra,  et  operculo  munita. 

IV. 

Cum  opitulante  gratia  divina,  numerus  ecclesiarum  et 
Sacerdotum  iis  deservientium  in  hac  Dicecesi  eo  auctus  sit, 
ut  fidelibus  nostris  multo  amplior  jam  pateat  onoortunitas 
audiendi  Missam  in  diebus  Dominicis  et  Festis  de  praecepto, 
ofiicii  Nostri  esse  ducimus,  restringere  intra  certos  limites 
licentiam   Sacerdotibus   data   occasione    concessam   S.    Missae 

Sacrificium  bis  in  die  offerendi,  quandocumque  multi  ex 
fidelibus  secus  praecepto  ecclesiastico  satisfacere  non  possent. 
Ut  igitur  in  materia  tanti  momenti  quam  proxime  ad 
Ecclesiae  Catholicae  disciplinam  accedamus,  in  Domino  pro- 
hibemus  omnes  Nostrae  Diceceseos  Sacerdotes  tam  saeculares 
quam  regulares,  post  primam  diem  Januarii  anni  proximi 
(1858)  bis  in  eadem  die  offerre  Sanctum  Missae  Sacrificium, 
nisi  prius  a  Nobis,  seu  a  Coadjutore  Nostro  licentiam  hoc 
faciendi  scripto  obtinuerint.  Si  quis  itaque  Pastor  coram 
Deo  putet,  plurimis  ex  fidelibus  sibi  commissis  adimi  oppor- 
tunitatem  Sacrum  audiendi  statutis  diebus,  nisi  aut  ipse  aut 
Sacerdos  sibi  assistens  dicta  licentia  gaudeat,  eam  versus  anni 
finem  expositis  rationibus  necessitatis  congregationis  suae,  a 
Nobis  obtinere  curabit.  Insuper  declaramus,  facultates  huic 
Constitutioni  contrarias,  sive  a  Praedecessore  Nostro,  sive  a 
Nobismetipsis  concessse  fuerint,  exspirare  nullasque  futuras 
esse  in  fine  currentis  anm. 

V. 

Vesperas  integras  decantari  diebus  Dominicis  Festisque  in 
omnibus  hujus  Diceceseos  ecclesiis  pro  more  oportet,  quae 
numquam  omittendae  sunt  ob  alia  pietatis  exercitia;  cultus 
etenim  solemnis  Ecclesiae  probatus,  et  per  tot  saecula  vigens, 
Deo  gratior  censendus  est.  Quodsi  vero  aliquando  copia  non 
sit,  Vesperas  pro  more  Ecclesiae  decantandi,  laudamus  Mis- 
sionariorum  studium,  qui  tempore  pomeridiano  pueros  fidei 
rudimenta  docent,  vel  fideles  concione  instruunt,  vel  qui 
pietatis  exercitia  in  aedificationem  peragunt.  Monemus 
autem  haec  vel  ex  Liturgia  desumenda  esse,  vel  ex  iis  quae 
Summorum  Pontificum  sanctione  donata  sunt  indulgenti- 
arum  concessione ;  numquam  autem  publice  in  ecclesia  a 
Sacerdote  recitandas  esse  preces,  quae  vel  Sedi  Apostolicae 
vel  Ordinario  non  noscuntur  probatae. 

VI. 

Sanctae  Congregationis  de  Propaganda  Fide  Decreto  forma 
traditur,  juxta  quam  procedere  debemus  in  Judiciis  Ecclesi- 

asticis  rite  pertractandis.  Illud  igitur  decrettun  pro  hac 
Dioecesi  ex  animo  adoptantes,  Constitutionibus  nostris  Synod- 
alibus  hic  inserendum  duximus : 

"Sacerdotes,  quibus  per  Ordinarii  sententiam  sacri  minis- 
terii  exercitium  interdictum  fuerit,  nullum  jus  habent  ad 
sustentationem  ab  eo  petendam,  cum  ipsi  se  sua  culpa  mis- 
sionibus  operam  navandi  incapaces  reddiderint.  Ut  autem 
omnis  occasio  querelarum  tollatur,  censent  Patres  omnino 
expedire,  ut  Ordinarii  in  causis  criminalibus  Clericorum  aut 
Presbyterorum  servent  certam  judicii  normam,  quse  ad  for- 
mam  a  Concilio  Tridentino  (Cap  VI.,  Sess.  xxv.,  de  Ref.) 
praescriptam  quam  proxime  accedat :  scilicet  ut  Episcopus, 
aut  Vicarius  ejus  Generalis,  de  ipsius  commissione,  duos 
ejusdem  Episcopi  Consultores  (ex  eis  quos  juxta  alterum 
Baltimorense  Concilium,  pro  gravioribus  negotiis  pertrac- 
tandis  designatos  habet)  ;  nec  semper  eosdem  eligat,  qui  ei 
Presbyterum  criminis  postulatum  judicaturo,  coram  Notario 
tamen  ipsius  Episcopi,  assistant.  Unum  autem  sit  utriusque 
votum,  possitque  alter  Episcopo  accedere.  Quodsi  ambo  ab 
Episcopo,  seu  ejus  Vicario,  discordes  fuerint,  tertium  tunc 
ex  praedictis  suis  Consultoribus  ipse  eligat,  et  juxta  eam 
partem  cum  qua  tertius  convenit,  causa  terminetur.  Si 
autem  contigerit  omnes  Consultores  ab  Ordinario  electos,  ab 
ejus  sententia  dissidere,  tunc  ad  Metropolitanum  causa 
referri  debet,  qui  sententiarum  motiva  expendet,  et  judicium 
feret.  Quando  autem  qusestio  erit  de  subdito  Metropolitani, 
criminis  postulato,  et  omnes  Assessores  Metropolitani, 
modo  praedicto  ab  ipso  designati  ab  ejus  sententia  dissense- 
rint,  tunc  appellatio  fiat  ad  seniorem  Episcopum  compro- 
vincialem,  cujus  sententia  finalis  erit;  salvis  semper  Sedis 
Apostolicae  privilegiis  et  auctoritate." 

VII. 

Constitutiones  istas  vim  obtinere  declaramus,  quamprimum 
typis  impressae  ad  Clerum  Dicecesanum  transmissae  fuerint. 

De  mandato  Revmi.  Episcopi. 

THOMAS  REARDON, 

Secretarhis  Svnodalis . 


CONSTITUTIONES 

©uas  in  Spnofco  ©ioecesana  pbilat>elpbien$i 
Septima 

promulgavit 
Illmus.  ac  Rdmus.  Patritius  Joannes  Ryan, 

Archiepiscopus  Philadelphiensis, 
DIE  QUARTA  NOVEMBRIS,  A.  D.   1886. 


I.  Decreta  Concilii  Provincialis  Philadelphiensis  Primi 
anno  1880  habiti  et  Sanctse  Sedis  judicio  emendati  et  recog- 
niti,  necnon  Decreta  Concilii  Plenarii  Baltimorensis  III.  jam 
per  Rdmum.  Delegatum  Apostolicum  promulgata,  per  hanc 
Constitutionem  iterum  promulgamus  juxta  mandata  ejusdem 
Concilii,*  ut  ab  omnibus  ad  quos  spectat  sedulo  et  accurate 
serventur. 

II.  Ea  omnia,  quse  de  Catholica  juventutis  educatione 
decreverunt  PP.  ejusdem  Concilii,  in  hac  nostra  Dicecesi  invi- 
olabiliter  servanda  sunt.  Summam  hujusmodi  decretorum 
subjungimus  ex  Actis  ipsius  Concilii  depromptam.f 

"Statuimus  ac  decernimus: 

1.  Prope  unamquamque  ecclesiam  ubi  nondum  existit, 
scholam  parochialem  intra  duos  annos  a  promulgatione  hujus 
Concilii  erigendam  et  in  perpetuum  sustentandam  esse,  nisi 
Episcopus  ob  graviores  difficultates  dilationem  concedendam 
esse  judicet. 

2.  Sacerdotem,  qui  intra  hoc  tempus  erectionem  vel  sus- 
tentationem  schoke  gravi  sua  negligentia  impediat,  vel  post 
repetitas  Episcopi  admonitiones  non  curet,  mereri  remo- 
tionem  ab  illa  ecclesia. 

3.  Missionem  vel  parceciam  quse  Sacerdotem  in  erigenda 
vel  sustentanda  schola  adjuvare  ita  negligat,  ut  ob  hanc  supi- 
nam  negligentiam  schola  existere  non  possit,  ab  Episcopo 
esse   reprehendendam   ac    quibus   efficacioribus   et   prudentio- 

*  Tit.  Ult.,  p.  184. 

t  Acta  et  Decreta  Conc.  Plen.  Balt.  III,  Num.  199,  p.  104. 

(38) 


39 

ribus  modis   potest,   inducendam  ad  necessaria  subsidia  con- 
ferenda. 

4.  Omnes  parentes  Catholicos  prolem  suam  ad  scholas  paro- 
chiales  mittere  teneri,  nisi  vel  domi  vel  in  aliis  scholis 
Catholicis  Christianae  filiorum  suorum  educationi  sufficienter 
et  evidenter  consulant,  aut  ob  causam  sufficientem,  ab 
Episcopo  approbatam,  et  cum  opportunis  cautionibus  reme- 
diisque  eos  ad  alias  scholas  mittere  ipsis  liceat.  Qusenam 
autem  sit  schola  Catholica  Ordinarii  judicio  definiendum 
relinquitur." 

III.  Cum  eorumdem  Patrum  mens  fuerit,*  ut  Episcopi 
pro  singulis  suis  Dioecesibus  in  Synodo,  vel  extra  Synodum 
e  -Consultorum  consilio,  fixam  ratamque  definiant  pecuniae 
summam,  quse  ab  ecclesiarum  Rectoribus  congruce  seu  salarii 
nomine  percipi  possit;  statuimus  pro  congrua  Rectoris  num- 
mos,  ut  aiunt,  scutatos  octingentos  annuos  ($800)  ;  pro  congrua 
autem  Presbyteri  adjutoris  seu  Vicarii  nummos  tercentos 
annuos  ($300).  Quoad  jura  stolcu  eorumdemque  partitionem, 
necnon  quoad  modum  providendi  necessariis  domus  parochi- 
alis  expensis,  volumus  omnia  in  posterum  fieri  quemadmo- 
dum  hactenus  fieri  solitum  est. 

In  parochiis  vero  ubi  ob  redituum  tenuitatem  prsedicta 
summa  percipi  nequit,  parendum  est  monitis  Patrum  eorum- 
dem  spiritu  Apostolico  plenis.  Addunt  enim:f  "Minori 
tamen  summa  contenti  sint  oportet  Sacerdotes  casu  quo 
eorum  missio  vel  missiones  per  redditus  suos  annuos  statutam 
congruam  suppeditare  nequeant,  cujus  rei  judex  erit  Ordi- 
narius,  audito  Consultorum  consilio.  Nolumus  enim  ut  sala- 
ria  ex  bonis  ecclesse  jam  acquisitis  percipiantur ;  Episcopus 
vel  Dioecesis  nulla  lege  tenetur  salarii  defectum  supplere,  si 
qua  de  causa  Sacerdotes  missionarii  illud  vel  nullum  vel  justo 
minus  acceperint,  dummodo  tamen  juxta  monitum  Apostoli 
(1  Tim.  vi.,  8)  necessaria  ad  alimenta  et  tegumenta  non  desint, 
nisi  forte  hic  ipse  necessariorum  defectus,  judicio  Episcopi 
cum  suis  Consultoribus,  gravi  culpa  ipsius  Missionarii 
accidisset." 

IV.     Servetur  ubique  taxa  pro  funeralibus  quae  jam  obtinet 

*  Conc.  Plen.  Balt.  III,  Num.  273,  p.  156.     f  Ibid,  pp.  156-57. 

per  Dioecesim,  licet  non  omnibus  in  locis,  quaeque  clarius  infra 
explicabitur.  Nulli  Rectori,  nulli  Vicario  liceat  plus  acci- 
pere  quam  summam  a  Nobis  definitam.  Exequiae  pauperum, 
qui  vel  ordinarias  expensas  se  solvere  posse  negant,  debent 
esse  omnino  gratuitse.  Si  qua  modificatio  facienda  est  sive 
in  taxa  pro  funeralibus  sive  in  congrua  Sacerdotum,  fieri  non 
debet  sine  consensu  Ordinarii  in  scriptis. 

V.  Taxa  pro  dispensationibus  in  causis  matrimonialibus 
eadem  sit  in  posterum  qualis  nunc  existit.  Sacerdoti  licebit 
ab  una  proclamatione  bannorum  dispensare,  quoties  justa 
dispensandi  causa  habebitur. 

VI.  Nisi  obstet  necessitas  aut  gravissimum  incommodum, 
omnino  decet  fideles  Matrimonium  contrahere  Missae  tem- 
pore  cum  benedictione  nuptiali.  Quod  si  causa  gravis  imped- 
iat  quominus  Missse  tempore  contrahant,  Sacramentum 
Matrimonii  recipiant  aut  mane  aut  saltem  diurno  tempore. 
Nuptiae  nocturnae  penitus  et  quamprimum  aboleantur.  Si 
quando  locus  exceptioni  videatur  occurrere,  postulanda  est 
expressa  Rectoris  permissio,  quam  ille  sine  gravi  causa  dene- 
gare  tenetur. 

VII.  Visitatio  Dicecesis  peragetur  juxta  formam  in  libro 
contentam  qui  vocatur  "Caeremoniale  Eccles.  Catholicae  pro 
Statibus  Fcederatis,"*  ubicumque  caerimoniae  praescriptae 
sine  gravi  incommodo  locum  habere  possint. 

Item,  Rectoribus  ecclesiarum  per  hanc  Dicecesim  injungi- 
mus,  ut  in  posterum  semel  quotannis  parochialem  visita- 
tionem  cujusque  subditorum  suorum  familiae  vel  per  se  vel 
per  Vicarium  faciant.  Librum  etiam  habeant  in  quo  singu- 
lorum  nomen,  aetas,  Sacramenta  accepta,  denique  ea  omnia 
quae  statum  spiritualem  ovium  suarum  indicant,  accurate 
recenseantur. 

VIII.  Ubi  agitur  de  societatibus,  de  quarum  secreto  sive 
arcano  non  habetur  scientia,  sed  tantummodo  suspicio  esse 
illud  tale,  quale  damnat  Ecclesia,  Sacerdos  non  debet  parti- 
cipibus  vel  sociis  ullius  societatis  vel  ccetus  non  nominatim  a 
Sancta  Sede  damnati  Sacramenta  denegare  nisi  facto  examine 


*  Ceremonial  of  the  Chnrch  in  the  United  States.     Fifth  Revised 
Edition.     P.  390. 

evidenter  constiterit  coetum  illum  adversari  bonis  moribus 
ob  juramentum  obedienticu,  ut  vocant,  ccccce,  scilicet  ubi 
socii  facere  quidquid  jubeatur  parati  sunt,  aut  ubi  conceptum 
juramentum  id  arcani  habet,  quod  non  liceat  Confessarium 
consulere' de  obligationibus  a  societate  impositis ;  aut  demum, 
ubi  tinis  societatis  vel  media  ad  hunc  finem  assequendum 
clare  adversantur  legi  morali,  vel  Ecclesiae  reipublicse  bono. 
In  casibus  dubiis  consulatur  Episcopus,  qui  si  dubium  adhuc 
maneat,  rem  referat  ad  jam  existentem  Archiepiscoporum 
Commissionem. 

IX.  In  Collationibus  Theologicis  quae  ter  in  anno  haberi 
solent,  servetur  regula  sequens,  quse  est  magni  momenti  ex 
Concilio  Plen.  Baltimorensi  Tertio  desumpta :  "Casus  con- 
scientiae  solutio  ab  omnibus,  qui  ccetui  adesse  debent,  scriptis 
exaretur.  Duo  quorum  nomina  sortito  exiverint  ex  urna 
continente  schedulas  in  quibus  omnes  inscripti  fuere,  responsa 
sua  legent  et  casum  discutiant." 

X.  Societas  Cleri  Auxiliatrix  (Clerical  Aid  Society)  in  hac 
Dicecesi  instituetur  in  utilitatem  Sacerdotum  setate  et  labori- 
bus  confectorum,  unaquaque  parochia  pro  rata  opem  suam 
conferente.  x\rchiepiscopus  ex  oMcio  societatis  erit  prseses ; 
Cancellarius  Dicecesis  erit  thesaurarius.  Commissio  cecono- 
mica,  sive  Administrationis,  constabit  ex  Archiepiscopo, 
ejusque  Vicariis  Generalibus,  Cancellario  et  Secretario  a 
caeteris  eligendo  ex  Clero  dioecesano.  Reditus  inde  proveni- 
entes  adhibebuntur  etiam  ad  sustentandos  lapsos  Sacerdotes, 
modo  maneant  intra  septa  monasterii  ab  Archiepiscopo  desig- 
nandi.  Regulse  speciales  societatis  hujus  palam  fient  in 
Collatione  Theologica  proxime  futura. 

Ex   mandato   Illmi.   ac   Rdmi.   Archiepiscopi. 

JACOBUS  A.  CORCORAN,  S.  T.  D, 

Secretarius  Synodalis. 


^>pnobug  ©toecesana  ^fjtlabelpjjtensts;  fatii. 

HABITA 

DIE   VIGESIMA   QUARTA  APRILIS,   A.   D.    I9I2, 

IN  ECCLESIA  METROPOLITANA  SS.  APOST.  PETRI  ET  PACLI 

PRAESIDE 

ILLMO.    AC    RDMO.    EDMUNDO    FRANCISCO    PRENDERGAST, 

ARCHIEPISCOPO  PHILADELPHIENSI. 


ACTA  SYNODALIA. 

Synodum  Dioecesanam  Philaclelphiensem  Octavam  per 
litteras  datas  die  2a  Aprilis,  1912,  Illmus.  ac  Rdmus.  Ed- 
mundus  Franciscus  Prendergast  convocavit,  Consultorum  con- 
silio  prius  exquisito,  omnesque  suae  Dioecesis  Sacerdotes,  tam 
saeculares  quam  regulares,  Synodo  interesse  invitavit. 

Mensibus  Februariis  et  Martiis,  Commissio  Synodalis  ab 
Illmo.  et  Rdmo.  Archiepiscopo  designata  et  constans  viris 
ecclesiasticis  fere  quinquaginta  aetate  et  scientia  provectioribus, 
in  coetibus  preparatoriis  materias  in  Synodo  tractandas  dili- 
genter  examinavit.  Postea  decreta  omnia  ad  mentem  Com- 
missionis  Synodalis,  typis  exarata,  ad  omnes  Dioecesis 
Sacerdotes  mittenda  curavit  Illmus.  ac  Rdmus.  Archiepiscopus, 
data  facultate,  ut  si  quid  ipsis  addendum  vel  mutandum  occur- 
reret,  suam  quisque  sententiam  libere  in  medium  proferret. 
Haud  pauci  hac  facultate  ingenue  usi  sunt  et  variae  prolatae 
fuerunt  animadversiones ;  quibus  omnibus  serio  et  mature 
perpensis,  nonnullas  emendationes  admisit  Illmus.  ac  Rdmus. 
Archiepiscopus. 

Litteris  vero  convocationis  morem  gerentes,  die  24a  Aprilis, 
mane,  hora  nona,  in  Sacello  Cathedrali,  convenerunt  Synod- 
ales,  numero  circiter  quadringenti,  vestibus  talaribus  et  super- 
pelliceis  induti.  Omnibus  paratis,  hymnoque  Veni  Creator 
Spiritus  a   Cantoribus  incepto,  processionaliter  ad  Ecclesiam 

perrexerunt ;  quam  cum  ingressi  sunt,  Missam  De  Spiritu 
Sancto  solemni  ritu  celebravit  Illmus.  et  Rdmus.  Arthiepis- 
copus,  cui  ad  altare  astiterunt  Rdmus.  Joannes  McCort,  V.  G., 
Presbyter  Adsistens ;  Adm.  Rev.  Jacobus  Trainor,  V.  G.,  et 
Adm.  Rev.  Henricus  Drumgoole,  Seminarii  Sti.  Caroli  Rector, 
Diaconi  Adsistentes ;  Rdmus.  Carolus  Kavanagh,  Dioec.  Philad. 
Cancellarius,  Diaconus ;  Adm.  Rev.  Petrus  Masson,  Sub- 
diaconus.  Missa  finita,  persolutisque  psalmis  et  precibus  in 
Pontificali  Romano  praescriptis,  mandatum  est  ut  omnes 
praeter  Synodales  exirent,  et  Synodus  solemniter  fuit  aperta. 
Synodi  Ofnciales  constituti  sunt : 

Promotor,  Rdmus.  Joannes  McCort,  Vic.  Gen. 
Procurator   Cleri,Adm.  Rev.  Jacobus  TRAiNOR.Vic.Gen. 
Judices  Querelarum  et  Excusationum,  RR.  DD.  Gual- 

TERUS  GOUGH  et  JOSEPHUS  KaULAKIS. 

Secretarius,  R.  D.  Edmundus  FitzMaurice,  S.  T.  D. 
Notarius,  R.  D.  Gulielmus  Garrigan,  S.  T.  D. 
Magistri  Caeremoniarum,  RR.  DD.  Franciscus  Shee- 

han  et  Dionysius  Corbett. 
Cantores,  Adm.  Rev.  Josephus  0'Keefe  et  R.  D.  Hugo 

Henry,  Litt.  D. 

Perlectis  decretis  preliminaribus,  omnium  nomine  Professio 
Fidei  recitata  est  et  bini  accedentes  ad  Illmum.  et  Rdmum. 
Praesidem,  tactis  sanctis  Evangeliis,  juramentum  praestiterunt. 
Subinde,  cum  lecta  fuissent  Synodalium  nomina,  viros  in  Ex- 
aminatores  Synodales  et  Parochos  Consultores  deputandos 
proposuit  Illmus.  et  Rdmus.  Archiepiscopus,  de  singulis  con- 
sensum  Synodi  exquirens.  Quo  habito,  et  juramento  de 
munere  fideliter  obeundo  a  nuper  electis  interposito,  sessio 
prorogata  est  ad  horam  tertiam  pomeridianam. 

Hora  statuta,  regressi  sunt  Synodales  in  Ecclesiam  pro  con- 
tinuatione  sessionis.  Post  preces  solitas,  statim  promulgata 
sunt  nova  quae  apparebant  statuta  et  Professio  Fidei  ab  iis 
Sacerdotibus  est  emissa  qui  a  sessione  antemeridiana 
legitime  impediti  abfuerunt.  Iterum  vocata  fuerunt  omnium 
Synodalium  nomina,  et  decreto  de  conclusioneSynodi  praelecto, 
Secretarium  rogavit  Rdmus.  Promotor  ut  de  omnibus  et  sin- 
gulis  in  sessione  peractis  authenticum  instrumentum  conficeret. 
Tum  gravi  sermone  Synodales  allocutus  est  Illmus.  ac  Rdmus. 

Praeses,  in  quo  Commissionis  Synodalis  doctrinam  et  diligen- 
tiam  in  deliberando,  totiusque  Cleri  alacritatem  in  conveniendo 
laudans,  Concil.  Plen.  III.  necnon  Praedecessorum  suorum 
decreta  denuo  promulgavit,  et  ut  una  cum  novis  statutis  ab 
omnibus  accuratissime  servarentur  ex  animo  hortabatur.  Can- 
tato  dein  hymno  Te  Deum  et  benedictione  Pontificis  cum  in- 
dulgentia  impertita,  omnes  in  pace  recesserunt. 


CONSTITUTIONES 


i.  Decreta  Concilii  Plenarii  Baltimorensis  III,  necnon  Con- 
cilii  Provincialis  Philadephiensis  I,  Nos  iternm  in  hac  Synodo 
promulgamus,  et  ab  omnibus  ad  quos  spectat  fideliter  servanda 
esse  declaramus, 

2.  Statuta  omnia  Praedecessorum  Nostrorum,  quatenus 
hisce  praesentibus  non  revocentur,  de  novo  confirmamus  et 
in  pleno  suo  vigore  permanere  decernimus. 

3.  Quinque  Vicarios  Foraneos  constituimus,  quorum  erit, 
inter  alia:  Moribus  Sacerdotum  intra  suum  decanatum  degen- 
tium  invigilare,  observantiam  constitutionum  synodalium  et 
decretorum  Ordinarii  promovere,  et  aliquoties  per  annum 
Episcopo  renuntiare  quae  in  sua  parte  Dioecesis  notabilia  con- 
tingunt. 

4.  Examinatores  Synodales  septem  esse  volumus.  Eorum 
erit  dirigere  concursus  candidatorum  ad  rectoratus  inamo- 
vibiles  et  dare  operam  in  amotione  administrativa  ab  officio  et 
beneficio  curato,  juxta  praescripta  Decreti  Maxima  Cura. 
Praeter  Examinatores,  sex  erunt  Parochi  Consultores  qui 
adimplebunt  partes  sibi  assignatas  in  eodem  Decreto. 

5.  Vix  ullibi  in  hac  NostraDicecesi  necessitas  adesse  videtur 
protrahendi  Missarum  celebrationem  in  diebus  Dominicis  et 
Festis  ultra  horas  consuetas.  Volumus  ideo,  ad  eliminandam 
omnem  diversitatem  quae  ordini  communi  derogare  videatur, 
ne  Missa  in  urbanis  ecclesiis  ultima  post  horam  incipiat  un- 
decimam  ante  meridiem;  quae  Missa  solemnis  aut  cantata 
esse  debet,  excepto  tantum  tempore  aestivo,  quando  propter 
excessum  aestus  Missae  privatae  horis  possunt  celebrari  con- 
suetis. 

6.  Quae  circa  Musicam  et  Cantum  liturgicum  in  ecclesiis 
adhibendum  districte  praescribit  Summus  Pontifex  Pius  X. 
ad  amussim  ab  omnibus  servari  volumus.  Modus  in  hac  re 
servandus  directioni  Commissionis  pro  Musica  Sacra  in  hac 
Dioecesi  constitutae  committitur,  cujus  erit  invigilare  ut  omnia 
rite  at  ad  normam  praescriptionum  Pontificalium  peragantur, 
quoad  ejus  fieri  potest,  et  ut  abusus  quicunque  quantocius 
eliminentur. 

7.  Rituale  Romanum,  forma  qua  ad  usum  Cleri  in  Statibus 
Foederatis  jam  fuit  in  Concilio  Plenario  Baltimorensi  II. 
sancitum,  ab  omnibus  Sacerdotibus  sacra  munera  peragentibus 
accurate  est  servandum.  Unde  districte  vetamus  sub  poena 
suspensionis  ne  consuetudines  alienae  a  ritibus  praescriptis  in 
editionibus  sub  titulo  "Excerpta  Ritualis  Romani"  evulgatis 
in  hanc  nostram  Dioecesim  introducantur,  et  si  quae  forsan 
irrepserint  statim  eliminandas  esse  decernimus. 

8.  Cum  plures  erectae  sint  in  hac  Dioecesi  ecclesiae  in 
utilitatem  eorum  qui  idiomate  diverso  ab  Anglico  utuntur, 
Rectores  illarum  ecclesiarum  Sacramenta  administrare  poterunt 
aliaque  omnia  pastoralia  officia  peragere  pro  iis  qui  illas  ec- 
clesias  frequentandi  habeant  jus,  quamvis  intra  limites  aliis 
commissos  morentur.  Ad  praecavendas  querelas  decernimus 
familias  pertinere  ad  illam  ecclesiam  quam  pro  se  suisque 
paterfamilias  definitive  elegerit. 

De  caetero  servandam  volumus  declarationem  Apostolicae 
Delegationis  (12  Maii,  1897)  quae  sic  se  habet : 

"Catholicos  qui  in  America  nati  non  sunt,  qui  tamen  linguam 
Anglicam  noscunt,  jus  habere  membra  fieri  illius  ecclesiae  in 
qua  Anglica  lingua  in  usu  est,  nec  obligari  posse  ad  sese 
subjiciendos  jurisdictioni  Rectoris  ecclesiae  erectae  pro  populo 
linguam  propriae  nationis  loquente. 

"Filios  ex  parentibus  non-americanis  linguam  ab  Anglica 
diversam  loquentibus  in  America  natos  non  teneri,  cum  eman- 
cipati  sint,  ad  sese  jungendos  quasi-paroeciae  ad  quam  per- 
tinent  parentes,  sed  jure  frui  sese  uniendi  paroeciae  in  qua 
regionis  lingua  seu  Anglica  adhibetur." 

9.  Districte  prohibemus  ne  taxa  pro  attestatione  Bap- 
tismatis,  vel  aliorum  Sacramentorum  susceptorum,  a  fidelibus 
exigatur.  Solis  Sacerdotibus  ecclesiae  servientibus  licet  in- 
spicere  Regesta  ecclesiae  et  proinde  attestationes  Sacramen- 
torum  receptorum,  ipsa  Sacerdotis  manu  confici  debent  et 
sigillo  ecclesiae  muniri.  Quando  Regesta  non  sunt  actualiter 
in  usu,  in  arca  ferrea,  ignibus  impervia,  conservanda  sunt. 

10.  Viaticum  Sacratissimi  Corporis  Domini  Nostri  summo 
studio  ac  diligentia  aegrotantibus  opportuno  tempore  procuran- 
dum  est ;  etiamsi  periculum  mortis  non  immineat  suadendum 
est  aegrotis  ut  Sacram  Communionem  sumant.  Quodsi  aeger, 
sumpto  Viatico,  periculum  mortis  evaserit  et  communicare 
voluerit,   pio   ejus   desiderio    Sacerdos   non   deerit.      Imo    diu 

aegrotantes  ad  frequenter  communicandum  exhortabitur,  De- 
creti  Pii  X.  memor  de  causis  ab  obligatione  jejunii  excusan- 
tibus. 

Sacrum  Viaticum  administrandum  est  etiam  puerulis  gravi- 
Ltr  aegrotantibus,  si  eam  rationis  maturitatem  assecuti  fuerint 
qua  cibum  istum  coelestem  a  communi  et  materiali  discernere 
valeant. 

n.  Sacerdotes  saepius  de  frequenti,  imo  et  quotidiana 
Communione  ad  fideles  verba  faciant.  Curent  potissimum 
Pastores  animarum  ut  gemelli  gregis  hoc  pabulo  coelesti  fre- 
quenter  nutriantur.  Quod  ut  fiat,  ea  quae  decrevit  Summus 
Pontifiex  Pius  X.  in  Decreto  Quam  Singulari  fideliter  obser- 
ventur. 

12.  Januae  ecclesiae  remaneant  per  diem  apertae  quo  fideles 
ad  visitandum  Sanctissimum  pressius  invitentur. 

13.  In  aliquibus  ecclesiis  viget  consuetudo  recipiendi,  imo 
et  aliquando  exigendi,  a  fidelibus  oblata  ante  factam  con- 
fessionem  hoc  pacto,  ut  soluta  quadam  summa  pecuniae, 
schedula  seu  ticket  istis  tradatur  Confessario  exhibenda  ante- 
quam  confessionem  sacramentalem  instituere  valeant.  Jam- 
vero,  ad  extirpandam  et  de  medio  penitus  tollendam  hujusmodi 
consuetudinem  quomodocunque  peractam,  praecipimus  omni- 
bus  XTostrae  Ditionis  Confessariis,  sub  poena  suspensionis  ipso 
facto  incurrenda: 

A.  Ut  neque  per  seipsos  neque  alios  quoscunque,  sub  quo- 
cunque  praetextu,  recipiant  oblata  ex  fidelibus  occasione  vel 
intuitu  confessionis  sacramentalis,  vel  ut  tradant  aut  permittant 
ut  alii  quicunque  tradant  schedulas,  quocunque  pretio  appre- 
tiatas  aut  emptas,  quae  admittant  fideles  ad  confessionem 
instituendam  aut  ad  quaecunque  alia  Sacramenta  recipienda. 

B.  Ut  recipiant  et  absolvant — dummodo  aliter  sint  dispositi 
— omnes  ad  confessionem  accedentes,etiamsi  nullam  schedulam 
exhibeant  aut  nullam  pecuniam  solvant  vel  tradant  in  hunc 
finem,  et  ut  hanc  agendi  rationem  quamprimum  manifestent 
in  coetu  fidelium  per  publicam  proclamationem. 

14.  Praeceptum  Conc.  Plen.  Balt.  III.  prae  oculis  habentes 
statuimus  ut  diebus  Dominicis,  etiam  aestivo  tempore,  omnes 
qui  curam  habent  animarum,  per  se  aut  si  legitime  impediti 
fuerint,  per  alios  idoneos,  inter  celebrationem  omnium  omnino 
Missarum  quibus  adstant  fideles,  sive  illae  Missae  sint  cantatae 
sive  privatae,  vel  etiam  valde  mane  celebrentur,   Evangelium 

diei  occurrentis  lingua  vernacula  legant  et  per  duodecimam 
horae  partem  populum  in  lege  Domini  erudiant,  omni  consue- 
tudine  aut  praetextu  in  contrarium  non  obstante.  Sermo  vero 
proprie  dictus  habeatur  in  ultima  Missa  quae  apud  nos  Missa 
parochialis  reputatur. 

15.  Mandamus  ut  diebus  Dominicis  in  omnibus  paroeciis 
et  missionibus  habeantur  scholae  doctrinae  Christianae,  et  ubi 
scholae  parochiales  non  sunt  adhuc  possibiles,  etiam  alia  die 
singulis  hebdomadibus.  Caveant  Sacerdotes  ne  magistris  sive 
laicis  sive  religiosis  puerorum  institutionem  totaliter  relin- 
quant,  cum  isti  munus  verbi  Dei  docendi  sibi  proprium  non 
habeant.  Praecipimus  ergo  ut  Rectores  vel  eorum  Vicarii 
catechismi  scholas  adeant,  negligentes  et  absentes  adnotent, 
atque  ut  ip-si  familiari  sermone  elementa  fidei  et  obedientiam 
erga  Deum  et  parentes  parvulos  diligenter  doceant. 

16.  "Praecepto  divino  mandatum  est  omnibus,  quibus  ani- 
marum  cura  commissa  est,  oves  suas  agnoscere."  (Concil. 
Trid.)  Quotannis  igitur  visitent  Rectores,  sive  per  se  sive  per 
Vicarium,  parochianorum  familias,  et  de  statu  religioso  singu- 
lorum,  qui  in  familia  sunt,  vel  tamquam  advenae  in  ea  vivunt, 
paterne  inquirant.  Acceptam  notitiam,  modo  in  Rituali  Ro- 
mano  indicato,  in  librum  status  animarum  referant. 

17.  Alienigenas  qui  habitant  quatuor  millia  ab  ecclesia 
propriae  linguae,  ad  paroeciam  loci  pertinere  decernimus 
Pastor  vero  talis  loci  tenetur,  saltem  bis  in  anno,  Sacerdotem 
eorum  linguae  gnarum  arcessere  ut  peccata  siia  confiteri 
queant. 

18.  Serio  hortamur  Sacerdotes  ut  missiones  suas,  si  quas 
habeant,  statis  temporibus  visitent.  Dies  et  horas  pro  Sacra- 
mentis  ministrandis  aliisque  functionibus  peragendis  statutas, 
nonnisi  ex  gravi  causa  et  praevio'  indicio  omnibus  facto 
immutare  debent.     Super  hoc  conscientiam  eorum  oneramus. 

19.  Pecuniae  acceptae  et  impensae,  jura  et  debita,  in  libris 
ecclesiae  oeconomicis  (Day  Book  and  Ledger)  perspicue  et 
accurate  a  die  in  diem  annotentur.  Opportunis  temporibus, 
uterque  liber  ab  Ordinario,  sive  per  se  sive  per  procuratorem, 
diligenter  inspicietur. 

20.  Eam  methodum  pecuniam  in  subsidium  Seminarii 
Nostri  quotannis  colligendi  jam  per  annos  fere  octoginta 
feliciter  usitatam  adamussim  servare  cupientes,  mandamus  ut 
in  unaquaque   paroecia   Rector   aut   Sacerdos   designatus    tot 

collectores  constituat,  eisque  tot  libros  contributionum  tem- 
pestive  distribuat,  ut  omnes  fidelium  domos  familiasque  in- 
visitare  possint,  et  singulis  ansam  praebeant  in  hanc  piam 
causam  stipem  pro  facultatibus  conferendi. 

21.  Quo  tutius  Orphanotrophia,  aliaque  hujus  Dioecesis 
instituta  benefica  sustententur,  singulis  paroeciis  taxam  im- 
ponimus,  quae  redituum  ex  omnibus  ecclesiae  collectionibus 
ordinariis  (Plate  Collections)  et  specialibus  factis  diebus  Na- 
tivitatis  et  Resurrectionis  D.  N.  J.  C.  perceptorum  decimam 
partem  adaequet ;  ea  tamen  lege,  ut  nunquam  mille  nummos 
scutatos  ($1,000)  exsuperet.  Haec  taxa,  bis  in  anno,  Kalendis 
Aprilibus  et  Octobribus,  solvenda  est.  Cum  medium  sit 
perutile  ad  onus  impositum  levandum,  commendamus  Rec- 
toribus  ut  singulis  vicibus,  simul  ac  collectae  supra  memoratae 
factae  fuerint,  decimam  earum  partem  seponant  et  apud  men- 
sam  publicam  separatim  a  ceteris  ecclesiae  pecuniis  occupent. 

22.  De  eleemosynis  a  fidelibus  solvendis  pro  Missis  de 
Requiem  et  Exequiis  haec  statuimus : 

A.  Pro  Missa  solemni  cum  Absolutione  ad  feretrum  viginti 
quinque  scutata  ($25.00)  ;  quorum  Celebranti  cedunt  quinque, 
duo  cum  dimidio  singulis  Ministris,  pecunia  residua  ecclesiae 
et  choro. 

B.  Pro  Missa  cantata  cum  Absolutione  ad  feretrum  quin- 
decim  scutata  ($15.00)  ;  quorum  Celebranti  cedunt  quinque, 
reliqua  ecclesiae  et  choro. 

C.  Pro  Missa  lecta  cum  Absolutione  ad  feretrum  quinque 
scutata,  quae  Celebranti  cedunt. 

D.  Pro  Exequiis  absque  Missa  tria  scutata. 

E.  Exequiae  pauperum  omnino  gratuitae  esse  debent. 

23.  Nulli  licet  Sacerdoti  supradictam  taxam  propria  auc- 
toritate  mutare,  aut  quidquam  ultra  illam  petere  vel  exigere ; 
e.  g.,  specie  splendidioris  apparatus,  cadaver  e  domo  levandi, 
funeri  obviam  eundi  usque  ad  atrium  ecclesiae,  orationis 
funebris,  corpus  humo  tradendi,  seu  alio  quocunque  praetextu. 
Delinquentes  hac  in  re  poenis  ecclesiasticis  plectentur. 

24.  Constitutiones  istas  vim  legis  obtinere  declaramus, 
quum  primum  tvpis  impressae  ad  Sacerdotes  Nostros  trans- 
missae  fuerint. 

De  mandato  Illmi.  ac  Rdmi.  Archiepiscopi. 

Edmundus  FitzMaurice,  S.  T.  D., 

Secretarhis  Synodalis. 


APPENDIX  PRIMA 

DE  OFFICIALIBUS  DIOECESANIS. 

Sequuntur  nomina  eorum  qui  ab  Archiepiscopo  constituti 
sunt  Officiales  Dioecesis : 

i.  Vicarii  Generales — Rdmus.  Joannes  McCort  et  Adm. 
Rev.  Jacobus  Trainor. 

2.  Cancellarius  Dioecesanus — Rdmus.  Carolus  Ka- 
vanagh. 

3.  Consultores — Rdmus.  Joannes  McCort,  Adm.  Rev. 
Jacobus  Trainor,  Rdmus.  Jacobus  Sinnott,  Rev.  D.  Patritius 
Dailey,  Adm.  Rev.  Petrus  Masson,  Rdmus.  Carolus  Kavanagh, 
Secretarius. 

4.  Decani  Rurales — Rdmus.  Georgius  Bornemann,  Adm. 
Rev.  Samuel  Spalding,  Adm.  Rev.  Josephus  0'Keefe,  Adm. 
Rev.  Franciscus  McGovern,  Adm.  Rev.  Petrus  Masson. 

5.  Examinatores  Synodales — Rdmus.  Gulielmus  Kieran, 
S.  T.  D.,  Rev.  D.  Lucas  McCabe,  S.  T.  D.,  Rev.  D.  Hermannus 
Heuser,  S.  T.  D.,  Adm.  Rev.  Josephus  OTveefe,  Rev.  D.  Mi- 
chael  Donovan,  Rev.  D.  Giraldus  Coghlan,  Rev.  D.  Franciscus 
Siegfried. 

6.  Parochi  Consultores — Rev.  D.  Franciscus  FitzMaurice, 
Rev.  D.  Jacobus  Nash,  Adm.  Rev.  Franciscus  McGovern, 
Rev.  D.  Gualterus  Gough,  Rev.  D.  Hugo  Dugan,  Rev.  D. 
Theodorus  Hammeke. 

7.  Officiales  Curi^e  Episcopalis  pro  Causis  Matri- 
monialibus — Rev.  D.  Lucas  McCabe,  S.  T.  D.,  Auditor ;  Rev. 
D.  Franciscus  Sheehan,  Def  ensor  Vinculi ;  Rev.  D.  Alexander 
McKay,  S.  T.  D.,  Notarius. 

8.  Pro  Causis  Disciplinaribus  Clericorum — Illmus.  et 
Rdmus.  Archiepiscopus,  vel  unus  ex  Vicariis  Generalibus, 
Judex ;  Rev.  D.  Eugenius  Murphy,  Procurator  Fiscalis. 

9.  Commissio  Dioecesana  Scholarum — Rdmus.  Georgius 
Bornemann,  Rev.  D.  Patritius  Dailey,  Rev.  D.  Henricus  Stom- 
mel,  Rdmus.  Jacobus  Sinnott,  Adm.  Rev.  Josephus  0'Keefe, 
Rev.  D.  Joannes  Ward,  Rev.  D.  Joannes  McQuade,  Rev.  D. 

Eugenius  Murphy.  Illmus.  et  Rdmus.  Archiepiscopus  est 
hnjus  commissionis  Praeses  ejusque  Vicarii  Generales  cx 
oificio  socii.    Horum  unus  praesidebit,  absente  Archiepiscopo. 

10.  Societas  Cleri  Auxiliatrix — lllmus.  et  Rdmus. 
Archiepiscopus,  Praeses ;  Rdmus.  Joannes  McCort,  Praesidis 
Vicarius;  Rdmus.  Gulielmus  Kieran,  S.  T.  D.,  Rdmus.  Carolus 
Kavanagh,  Secretarius  et  Thesaurarius. 

n.  Vicarius  Deputatus  pro  Sacerdotibus  Italis — Adm. 
Rev.  Josephus  0'Keefe. 

12.  Vicarius  Deputatus  pro  Sacerdotibus  Polonis, 
Lithuanis,  Slavicis  et  Hungaricis — Adm.  Rev.  Petrus 
Masson. 

13.  Censor  Librorum — Rdmus.  Nevin  F.  Fisher. 

14.  Consilium  ouod  a  vigilantia  dici  placet — Rdmus. 
Gulielmus  Kieran,  S.  T.  D.,  Rdmus.  Philippus  McDevitt, 
Adm.  Rev.  Martinus  Geraghty,  S.  T.  D.,  O.  S.  A.,  Rev.  D. 
Hermannns  Heuser,  S.  T.  D.,  Rev.  D.   Carolus  Lyons,  S.  J. 

15.  Commissio  pro  Musica  Sacra — Adm.  Rev.  Josephus 
0'Keefe,  Rev.  D.  Hugo  Henry,  Litt.  D.,  Rev.  D.  Gulielmus 
Higgins. 

16.  Pr.efectus  Dicec.  Scholarum — Rdmus.  Philippus  Mc- 
Devitt. 


APPENDIX  ALTERA 

i. 

^acultates  IDioecesanae- 

EDMUNDUS  FRANCISCUS 

GRATIA    DEI    ET    SANCT^:     SEDIS    APOSTOLIOE. 

ARCHIEPISCOPUS   PHILADELPHIENSIS 


Reverendo. 


Vigore  facultatum  a  Sanctissimo  Domino  Nostro 

die mensis anno ad  quiuquennium  Nobis 

collatarum,   scqucntcs   conccdimus    facultatcs    in    animarum    salutem    intra 
fines  Dioceseos  Nostrae,  usque  ad  revocationcm : 

1.  Administrandi  omnia  sacramenta,  quae  sacerdotalem  char- 
acterem  dumtaxat  postulant. 

2.  Absolvendi  et  dispensandi  in  qnacnmque  simonia,  injuncta 
aliqua  eleemosyna,  vel  poenitentia,  arbitrio  dispensantis. 

3.  Absolvendi  ab  haeresi  et  apostasia  a  fide,  et  a  schismate,  etiam 
ecclesiasticos,  tam  seculares  quam  regulares,  injuncta  tamen  salutari 
poenitentia,  quae  ad  scandalum  reparandum  visa  fuerit  necessaria. 

4.  Absolvendi  ab  omnibus  casibus  Sedi  Apostolicae  reservatis, 
etiam  in  Bulla  Apostolicae  Sedis  moderationi  contentis;  numquam  tamen 
absolvendi  complicem  in  peccato  contra  sextum  praeceptum,  vel  eum 
qui  complicem  absolverit. 

5.  Dispensandi  quoad  Ordinum  jam  susceptorum  exercitium,  in 
quibuscumque  irregularitatibus,  exceptis  illis  quae  vel  ex  bigamia 
vera  vel  ex  homicidio  voluntario  proveniunt. 

6.  Dispensandi  et  commutandi  vota  simplicia  in  alia  pia  opera,  et 
dispensandi  ex  rationabili  causa  in  votis  simplicibus  castitatis  et 
religionis;  exceptis  votis  quae  in  communitate  aliqua  pia,  v.  g., 
Sororum  Charitatis  solent  emitti. 

7.  Dispensandi  super  impedimento  publicae  honestatis  justis  ex 
sponsalibus  proveniente. 

8.  Dispensandi  super  impedimento  criminis,  neutro  tamen  con- 
jugum  machinante,  ac  restituendi  jus  petendi  debitum  amissum. 

9.  Dispensandi  in  impedimento  cognationis  spiritualis,  praeter- 
quam  inter  levantem  et  levatum. 

10.  Hae  vero  dispensationes  matrimoniales  concedendae  non 
sunt,  nisi  cum  clausula,  dummodo  mulier  rapta  non  fuerit,  vel  si  rapta 
fuerit,  in  potestate  raptoris  non  existat;  concedendae  autem  sunt 
gratis  omnino. 

11.  Dispensandi,  quando  expedire  videbitur,  super  esu  carnium, 
ovorum,  et  lacticiniorum,  tempore  jejuniorum   et  quadragesimae. 

12.  Benedicendi  paramenta  et  alia  utensilia  ad  sacrificium  Missae 

necessaria,  ubi  non  intervenit  sacra  unctio;  et  reconciliandi  ecclesias 
pollutas,  in  casu  necessitatis,  etiam  aqua  non  benedicta  ab  Episcopo. 

13.  Largiendi  ter  in  anno  Indulgentiam  Plenariam  contritis,  con- 
fessis,  ac  Sacra  Communione  refectis. 

14.  Concedendi  Indulgentiam  Plenariam  primo  conversis  ab 
haeresi,  atque  etiam  fidelibus  quibuscumque  in  articulo  mortis,  saltem 
contritis,  si  confiteri  non  poterunt,  juxta  formam  in  Rituali  Romano 
praescriptam. 

15.  Lucrandi  sibi  easdem  Indulgentias. 

16.  Singulis  secundis  feriis  non  impeditis  festis  novem  lectionum, 
vel,  eis  impeditis  die  immediate  sequenti,  celebrandi  Missam  De 
Requiem  in  quocumque  altari  etiam  portatili,  cum  privilegio  indul- 
gentiae  plenariae  pro  defunctis  per  modum  suffragii. 

17.  Omittendi  applicationem  Missae  pro  eorum  curae  spirituali 
commissis  in  iis  festis  diebus,  quibus  fideles  ab  obligatione  audiendi 
Missam  auctoritate  apostolica  soluti  sunt;  pro  quo  tamen  populo  in 
iisdem  Missis  specialiter  orare  tenentur. 

18.  Tenendi  et  legendi,  non  tamen  aliis  concedendi,  libros  ab 
Apostolica  Sede  prohibitos,  etiam  contra  religionem  ex  professo 
tractantes,  ad  effectum  eos  impugnandi  in  scriptis,  vel  in  voce: 
exceptis  astrologicis,  judiciariis,  superstitiosis,  ac  obscenis  ex 
professo. 

19.  Celebrandi  per  unam  horam  ante  auroram,  et  aliam  post 
meridiem,  sine  ministro,  in  loco  tamen  decenti,  etiamsi  altare  sit 
fractum,  vel  sine  reliquiis  sanctorum,  et  praesentibus  haereticis,  schis- 
maticis,  infidelibus  et  excommunicatis. 

20.  Deferendi  Sanctissimum  Sacramentum  occulte  ad  infirmos 
sine  lumine,  illudque  sine  eodem  retinendi  pro  eisdem  infirmis,  in 
loco  tamen  decenti. 

21.  Recitandi  Rosarium  siDivinum  Ofricium  ob  aliquod  legitimum 
impedimentum  recitari  non  valeat. 

22.  Recitandi  privatim  Matutinum  cum  Laudibus  diei  sequentis 
statim  elapsis  duabus  horis  post  meridiem. 

23.  Incedendi  absque  veste  talari  a  Sacris  Canonibus  praescripta, 
ita  tamen,  ut  vestes  nigri  coloris,  quarum  exterior  sit  longa,  juxta 
consuetudinem  vigentem  deferat. 

24.  Benedicendi  coronas  precatorias,  cruces,  et  numismata,  eisque 
applicandi  indulgentias  juxta  folium  typis  impressum  ac  insertum; 
ac  erigendi  Confraternitatem  de  Monte  Carmelo,  Sanctissimi  Rosarii, 
et  Bonae  Mortis;  nec  non  instituendi  pium  exercitium  Viae  Crucis, 
cum  applicatione  omnium  indulgentiarum  et  privilegiorum  quae 
Summi  Pontifices  praedictis  confraternitatibus,  et  Viae  Crucis 
exercitium  peragentibus  impertiti  sunt. 

II. 

INSTRUCTIO  S.  CONGREGATIONIS  DE  PROPA- 

GANDA  FIDE  DE  CAUSIS  DISPENSA- 

TIONUM  MATRIMONIALUM. 


Cum  dispensatio  sit  juris  communis  relaxatio  cum  causae  cog- 
nitione,  ab  eo  facta  qui  habet  potestatem,  exploratum  omnibus  est 
dispensationes  ab  impedimentis  matrimonialibus  non  esse  indul- 
gendas,  nisi  legitima  et  gravis  causa  interveniat.  .Quin  imo  facile 
quisque  intelligit,  tanto  graviorem  causam  requiri,  quanto  graviu  = 
est  impedimentum,  quod  nuptiis  celebrandis  opponitur.  Verum  haud 
raro  ad  S.  Sedem  perveniunt  supplices  literae  pro  impetranda  aliqua 
hujusmodi  dispensatione  quae  nulla  canonica  ratione  fulciuntur. 
Accidit  etiam  quandoque,  ut  in  hujusmodi  supplicationibus  ea 
omittantur,  quae  necessario  exprimi  debent,  ne  dispensatio  nullitatis 
vitio  laboret.  Idcirco  opportunum  visum  est  in  praesenti  instructione 
paucis  perstringere  praecipuas  illas  causas,  quae  ad  matrimoniales 
dispensationes  obtinendas  juxta  canonicas  sanctiones,  et  prudens 
ecclesiasticae  provisionis  arbitrium,  pro  sufficientibus  haberi  con- 
sueverunt;  deinde  ea  indicare,  quae  in  ipsa  dispensatione  petenda 
exprimere  oportet. 

Atque  ut  a  causis  dispensationum  exordium  ducatur,  operi 
pretium  erit  imprimis  animadvertere,  unam  aliquando  causam  seorsim 
acceptam  insufficientem  esse,  sed  alteri  adjunctam  sufficientem 
existimari,  nam  quae  non  possunt  singula,  multa  juvant,  arg.  I.  5,  C. 
de  probat.     Hujusmodi  autem  causae  sunt  quae  sequuntur: 

1.  Angnstia  loci  sive  absoluta  sive  relativa  (ratione  tantum 
Oratricis),  cum  scilicit  in  loco  originis  vel  etiam  domicilii,  cognatio 
foeminae  ita  sit  propagata,  ut  alium  paris  conditionis,  cui  nubat 
invenire  nequeat,  nisi  consanguineum  vel  affinem,  patriam  vero 
deserere  sit  ei  durum. 

2.  Mtas  foeminae  superadulta,  si  scilicet  2411111  aetatis  annum  jam 
egressa  hactenus  virum  paris  conditionis,  cui  nubere  possit,  non 
invenit.  Haec  vero  causa  haud  suffragatur  viduae,  quae  ad  alias 
nuptias  convolare  cupiat. 

3.  DeHcientia  aut  incompetentia  dotis,  si  nempe  foemina  non  habeat 
actu  tantum  dotem  ut  extraneo  aequalis  conditionis,  qui  neque  con- 
sanguineus  neque  affinis  sit,  nubere  possit  in  proprio  loco,  in  quo 
commoratur.  Qnae  catisa  magis  urget,  si  mulier  penitus  indotata 
existat  et  consanguineus  vel  affinis  eam  in  uxorem  ducere,  aut  etiam 
convenienter  ex  integro  dotare  paratus  sit. 

4.  Lites  super  snccessione  bonorum  jam  cxortae,  vel  earumdem  grave 
aut  imminens  pcriculum.  Si  mulier  gravem  litem  super  successione 
bonorum    magni    momenti    sustineat,    neque    adest    alius,    qui    litem 

hujusmodi  in  se  suscipiat,  propriisque  expensis  prosequatur,  praeter 
illum  qui  ipsam  in  uxorem  ducere  cupit,  dispensatio  concedi  solet; 
Interest  enim  Reipublieae,  ut  lites  extinguantur.  Huic  proxime 
accedit  alia  causa,  scilicet  Dos  litibus  involuta,  cum  nimirum  mulier 
alio  est  destituta  viro,  cujus  ope  bona  sua  recuperare  valeat.  Verum 
hujusmodi  causa  nonnisi  pro  remotioribus  gradibus  sufficit. 

5.  Paupertas  viduae,  quae  numerosa  prole  sit  onorata,  et  vir  eam 
alere  polliceatur.  Sed  quandoque  remedio  dispensationis  succurritur 
viduae  ea  tantum  de  causa,  quod  junior  sit,  atque  in  periculo  incon- 
tinentiae  versatur. 

6.  Bonum  pacis,  quo  nomine  veniunt  nedum  foedera  inter  regna, 
et  Principes,  sed  etiam  extinctio  gravium  inimicitiarum,  rixarum,  et 
odiorum  civilium.  Haec  causa  adducitur  vel  ad  extinguendas  graves 
inimicitias,  quae  inter  contrahentium  consanguineos  vel  affines  ortae 
sint,  quaeque  matrimonii  celebratione  omnino  componerentur;  vel 
quando  inter  contrahentium  consanguineos  et  affines  inimicitiae 
graves  viguerint,  et,  licet  pax  inter  ipsos  inita  jam  sit,  celebratio 
tamen  matrimonii  ad  ipsius  pacis  confirmationem  maxime  conduceret. 

7.  Nimia,  suspecta,  periculosa  familiaritas,  nec  non  cohabitatio  sub 
eodem  tecto,  quae  facile  impediri  non  possit. 

8.  Copula  cum  consanguinea  vel  affini  vel  alia  persona  impedi- 
mento  laborante  praehabita,  et  praegnantia,  ideoque  legitimatio  prolis, 
ut  nempe  consulatur  bono  prolis  ipsius,  et  honori  mulieris,  quae  secus 
innupta  maneret.  Haec  profecto  una  ex  urgentioribus  causis,  ob 
quam  etiam  plebeis  dari  solet  dispensatio,  dummodo  copula  patrata 
non  fnerit  sub  spe  facilioris  dispensationis ;  quae  circumstantia  in 
supplicatione  foret  exprimenda. 

9.  Infamia  mulieris,  ex  suspicione  orta,  quod  illa  suo  consanguineo 
aut  affini  nimis  familiaris,  cognita  sit  ab  eodem,  licet  suspicio  sit  falsa. 
cum  nempe  nisi  matrimonium  contrahatur,  mulier  graviter  diffamata 
vel  innupta  remaneret,  vel  disparis  conditionis  viro  nubere  deberet 
aut  gravia  damna  orirentur. 

10.  Revalidatio  matrinwnii,  quod  bona  fide  et  pnblice,  servata 
Tridentina  forma,  contractum  est :  quia  ejus  dissolutio  vix  fieri  potest 
sine  publico  scandalo,  et  gravi  damno,  praesertim  foeminae,  c.  7,  de 
consanguin.  At  si  mala  fide  sponsi  nuptias  inierunt,  gratiam  dispen- 
sationis  minime  merentur,  sic  disponente  Conc.  Trid.  Scss.  XXIV, 
cap.  v,  Reform.  matrim. 

11.  Pcricidum  matrimonii  mixti  vel  coram  acatholico  niinistro  ccle- 
brandi.  Quando  periculum  adest,  quod  volentes  matrimonium  in 
aliquo  etiam  ex  majoribus  gradibus  contrahere,  ex  denegatione  dis- 
pensationis  ad  ministrum  acatholicum  accedant  pro  nuptiis  cele- 
brandis  spreta  Ecclesiae  auctoritate,  justa  invenitur  dispensandi 
causa,  quia  adest  non  modo  gravissimum  fidelium  scandalum,  sed 
etiam  timor  perversionis,  et  defectionis  a  fide  taliter  agentium,  et 
matrimonii  impedimenta  contemnentium,  maxime  in  regionibus,  ubi 
haereses  impune  grassantur.  Id  docuit  haec  S.  Congregatio  in 
instructione  die  17  Apr.  1820  ad  Archiepiscopum  Quebecensem  data. 
Pariter  cum  Vicarius  Apostolicus  Bosniae  postulasset,  utrum  dis- 
pensationem  elargiri  posset  iis  Catholicis  qui  nullum  aliud  praetexunt 

motivum,  quam  vesanum  amorem,  et  simul  praevidetur,  dispensa- 
tione  denegata,  eos  coram  judice  infideli  conjugium  fore  inituros,  S. 
Congregatio  S.  Officii  in  Fer.  IV,  14  Aug.  1822,  decrevit:  "respon- 
dendum  Oratori,  quod  in  exposito  casu  utatur  facultatibus  sibi  in 
Form.  II.  commissis,  prout  in  Domino  expedire  judicaverit."  Tantum 
dicendum  de  periculo,  quod  pars  catholica  cum  acatholico  Matri- 
monium  celebrare  audeat. 

12.  Periculum  incestuosi  concubinatus.  Ex  superius  memorata  in- 
structione  an.  1822  elucet,  dispensationis  remedium,  ne  quis  in 
concubinatu  insordescat  cum  publico  scandalo,  atque  evidenti 
aeternae  salutis  discrimine,  adhibendum  esse. 

13.  Periculum  matrimonii  civilis.  Ex  dictis  consequitur,  probabile 
periculum  quod  ille,  qui  dispensationem  petunt,  ea  non  obtenta, 
matrimonium  dumtaxat  civile,  ut  aiunt,  celebraturi  sint,  esse  legitimam 
dispensandi  causam. 

14.  Remotio  gravium  scandalorum. 

15.  Cessatio  publici  concubinatus. 

16.  Excellentia  meritorum,  cum  aliquis  aut  contra  fidei  catholicae 
hostes  dimicatione  aut  liberalitate  erga  Ecclesiam,  aut  doctrina, 
virtute,  aliove  modo  de  Religione  sit  optime  meritus. 

Hae  sunt  communiores,  potioresque  causae,  quae  ad  matri- 
moniales  dispensationes  impetrandas  adduci  solent:  de  quibus  copiose 
agunt  theologi,  ac  sacrorum  canonum  interpretes. 

Sed  jam  se  convertit  Instructio  ad  ea,  quae  praeter  causas  in 
literis  supplicibus  pro  dispensatione  obtinenda,  de  jure  vel  consue- 
tudine,  aut  stylo  Curiae  exprimenda  sunt,  ita  ut  si  etiam  ignoranter 
taceatur  veritas,  aut  narretur  falsitas,  dispensatio  nulla  efficiatur. 
Haec  autem  sunt: 

1.  Nomen  et  cognomen  Qratorum  utrumque  distincte,  ac  nitide  ac 
sine  ulla  litterarum  abbreviatione  scribendum. 

2.  Dioecesis  originis  vel  actualis  domicilii.  Quando  oratores  habent 
domicilium  extra  dioecesim  originis,  possunt,  si  velint,  petere,  ut 
dispensatio  mittatur  ad  Ordinarium  dioecesis,  in  qua  nunc  habitant. 

3.  Species  etiam  inHma  impedimenti,  an  sit  consanguinitas,  vel 
affinitas,  orta  ex  copula  licita  vel  illicita;  publica  honestas  originem 
ducens  ex  sponsalibus,  vel  matrimonio  rato;  in  impedimento  criminis, 
utrum  provenerit  ex  conjugicidio  cum  promissione  matrimonii,  aut 
ex  conjugicidio  cum  adulterio,  vel  ex  solo  adulterio  cum  promissione 
matrimonii;  in  cognatione  spirituali,  utrum  sit  inter  levantem  et 
levatum,  vel  inter  levantem  et  levati  parentem. 

4.  Gradus  consanguinitatis  vel  afHnitatis  aut  honestatis  ex  matrimonio 
rato,  et  an  sit  simplex,  vel  mixtus,  non  tantum  remotior,  sed  etiam 
propinquior,  uti  et  linea,  an  sit  recta  et  transversa;  item  an  Oratores 
sint  conjuncti  ex  duplici  vinculo  consanguinitatis,  tam  ex  parte  patris, 
quam  ex  parte  matris. 

5.  Numerus  impedimentorum,  e.  gr.  si  adsit  duplex  aut  multiplex 
consanguinitas  vel  affinitas,  vel  si  praeter  cognationem  adsit  etiam 
affinitas,  aut  aliud  quodcumque  impedimentum  sive  dirimens,  sive 
impediens. 

6.  Variae  circumstantiae,  scilicet  an  matrimonium  sit  contrahen- 
dum,  vel  contractum;  si  jam  contractum,  aperiri  debet,  an  bona  fide 
saltem  ex  parte  unius,  vel  cum  scientia  impedimenti;  idem  an 
praemissis  denuntiationibus,  et  juxta  formam  Tridentini;  vel  an  spe 
facilius  dispensationem  obtinendi;  demum  an  sit  consummatum,  si 
mala  fide,  saltem  unius  partis,  seu  cum  scientia  impedimenti. 

7.  Copula  incestuosa  habita  inter  sponsos  ante  dispensationis 
executionem,  sive  ante,  sive  post  ejus  impetrationem,  sive  intentione 
facilius  dispensationem  obtinendi,  sive  etiam  seclusa  tali  intentione, 
et  sive  copula  publice  nota  sit,  sive  etiam  occulta.  Si  haec  reticeantur, 
subrepticias  esse  et  nullibi  ac  nullo  modo  valere  dispensationes  super 
quibuscumque  gradibus  prohibitis  consanguinitatis,  affinitatis,  cog- 
nationis  spiritualis,  et  legalis,  necnon  et  publicae  honestatis  declaravit 
S.  Congregatio  S.  Officii,  Fer.  IV.,  1  Augusti  1866.  In  petenda  vero 
dispensatione  super  impedimento  affinitatis  primi  vel  secundi  gradus 
lineae  collateralis,  si  impedimentum  nedum  ex  matrimonio  consum- 
mato  cum  defuncto  conjuge  Oratoris  vel  Oratricis,  sed  etiam  ex 
copula  antematrimoniali  seu  fornicaria  cum  eodem  defuncto  ante 
initum  cum  ipso  matrimonium  patrata  oriatur,  necesse  non  est,  ut 
mentio  fiat  hujusmodi  illicitae  copulae,  quemadmodum  patet  ex 
responso  S.  Poenitentiariae  diei  20  Martii  1842,  probante  s.  m.  Greg. 
XVI.  ad  Episcopum  Namurcensem,  quod  generale  esse,  idem  Tri- 
bunal  literis  diei  10  Decembris  1874  edixit. 

Haec  prae  oculis  habere  debent  non  modo  qui  ad  S.  Sedem  pro 
obtinenda  aliqua  matrimoniali  dispensatione  recurrunt,  sed  etiam  qui 
ex  pontificia  delegatione  dispensare  per  se  ipsi  valent,  ut  facultatibus, 
quibus  pollent,  rite,  ut  par  est,  utantur. 

Datum  ex  iEdibus  S.  C.  de  Prop.  Fide  die  9  Maii  1877. 


J^T"  All  applications  for  dispensation  should  be  made  to  the 
Chancellor  ,and,  when  made  by  mail,  the  word  "OfficiaF'  should  be 
written  on  the  envelope.  The  Chancery  Tax  must  always  be  sent, 
unless  the  dispensation  is  asked  in  forma  pauperum,  at  the  request  of 
the  contracting  parties.  Office  hours:  from  nine  to  twelve  every  day 
except  Sunday. 

III. 

E  SACRA  CONGREGATIONE  CONCILII. 

DE    CLERICORUM    EXCARDINATIONE   A    PROPRIA 

DIOECESI    ET    INCARDINATIONE    IN    ALIA,    ET    DE    EORUMDEM 

ORDINATIONE. 

A  primis  Ecclesiae  saeculis  plnra  Sacra  Concilia  decreverunt, 
quod  recentius  confirmavit  Tridentinum  cap.  8,  scss.  23,  dc  rcfonn., 
neminem  nisi  a  proprio  Episcopo  posse  ordinari.  Proprius  autem 
alicujus  Episcopus,  juxta  ea,  quae  praefinivit  in  primis  Bonifacius 
VIII  in  Sexto  Decret.  cap.  Cum  nullus,  Dc  tcmporc  Ordin.,  "intelligitur 
in  hoc  casu  Episcopus,  de  cujus  dioecesi  est  is,  qui  ad  Ordines 
promoveri  desiderat,  oriundus,  seu  in  cujus  dioecesi  beneficium 
obtinet  ecclesiasticum,  seu  habet  (licet  alibi  natus  fuerit)  domicilium 
in  eadem."  Deinde  cum  consuetudo  invaluerit,  ut  Episcopi  familiares 
suos,  etsi  alienae  dioecesis,  sacris  initiarent,  et  sancta  Tridentina 
Synodus  cap.  9,  scss.  23,  de  reform.  id  certis  sub  conditionibus 
probaverit,  obtinuit,  ut  tribus  prioribus  titulis,  originis,  domicilii  et 
beneficii,  quibus  ius  fiebat  Episcopis  aliquem  ad  Ordines  promovendi, 
quartus  quoque  accenseretur,  scilicet  familiaritatis.  Cum  autem  de 
hujusmodi  titulis  disceptaretur,  Innocentius  XII  App.  Litt.  incipien- 
tibus  Specidatores,  datis  die  4  Nov.  1694,  determinavit  ac  constituit 
quo  sensu  et  extensione  iidem  essent  accipiendi  ad  eum  effectum,  ut 
quis  proprius  fieret  alicujus  Episcopi  subditus,  quo  legitime  ordinari 
valeret.  Quae  Constitutio  ut  suprema  lex  deinde  habita  est,  eaque 
duce  omnes  quaestiones  diremptae.  Verum  nostris  temporibus  novae 
contentioni  frequens  se  praebuit  occasio.  Pluribus  enim  in  locis  usu 
receptum  est  ut  clerici,  qui  e  sua  dioecesi  digredi  et  in  alia  sibi  sedem 
constituere  desiderarent,  excardinationem  quam  vocant,  id  est  plenam 
et  perpetuam  dimissionem  a  suo  Ordinario  peterent;  eaque  innixi  in 
alia  dioecesi  incardinationem  seu  adscriptionem  implorarent:  qua 
obtenta,  eo  ipso  ut  proprii  novi  Episcopi  subditi  ad  ulteriores 
Ordines  suscipiendos  admitterentur.  Quae  agendi  ratio,  ubi  caute 
prudenterque  adhibita  fuit,  absque  querelis  processit,  sed  nonnullis 
in  locis,  ubi  necessaria  cautio  defuit,  controversiis  et  abusibus  viam 
saepenumero  patefecit.  Quapropter  Emi  S.  C.  Concilii  Patres,  rebus 
omnibus  mature  perpensis,  praesenti  generali  decreto  haec  statuenda 
censuerunt: 

1.  Excardinationem  fieri  non  licere  nisi  iustis  de  causis,  nec 
efrectum  undequaque  sortiri,  nisi  incardinatione  in  alia  dioecesi 
executioni  demandata. 

2.  Incardinationem  faciendam  esse  ab  Episcopo  non  oretenus, 
sed  in  scriptis,  absolute  et  in  perpetuum,  id  est  nullis  sive  expressis 
sive  tacitis   limitationibus    obnoxiam;    ita   ut   clericus    novae   dioecesi 

prorsns  mancipetur,  praestito  ad  hoc  iuramento  ad  instar  illius,  quod 
Constitutio  Specnlatores  pro  domicilio  acquirendo  praescribit. 

3.  Ad  hanc  incardinationem  deveniri  non  posse,  nisi  prius  ex 
legitimo  documento  constiterit  alienum  clericum  a  sua  dioecesi  fuisse 
in  perpetuum  dimissum,  et  obtenta  insuper  fuerint  ab  Episcopo 
dimittente,  sub  secreto,  si  opus  sit,  de  eius  natalibus,  vita,  moribus 
ac  studiis  opportuna  testimonia. 

4.  Hac  ratione  adscriptos  posse  quidem  ad  Ordines  promoveri. 
Cum  tamen  nemini  sint  cito  manus  imponendae,  officii  sui  noverint 
esse  Episcopi,  in  singulis  casibus  perpendere,  an,  omnibus  attentis, 
clericus  adscriptus  talis  sit,  qui  tuto  possit  absque  ulteriori  experi- 
mento  ordinari,  an  potius  oporteat,  eum  diutius  probari.  Et 
meninerint,  quod,  sicut  "nullus  debet  ordinari,  qui  iudicio  sui 
Episcopi  non  sit  utilis  aut  necessarius  suis  Ecclesiis,"  ut  in  cap.  16, 
sess.  23,  de  reform.,  Tridentinum  statuit;  ita  pariter  nullum  esse 
adscribendum  novum  clericum,  nisi  pro  necessitate  aut  commoditate 
dioecesis. 

5.  Quo  vero  ad  clericos  diversae  linguae  et  nationis,  oportere  ut 
Episcopi  in  iis  admittendis  cautius  et  severius  procedant;  ac  nunquam 
eos  recipiant,  nisi  requisiverint  prius  a  respectivo  eorum  Ordinario, 
et  obtinuerint,  secretam  ac  favorabilem  de  ipsorum  vita  et  moribus 
informationem,  onerata  super  hoc  graviter  Episcoporum  conscientia. 

6.  Denique  quoad  laicos,  aut  etiam  quoad  clericos,  qui  excardi- 
nationis  beneficio  uti  nequeunt,  vel  nolunt,  standum  esse  disposi- 
tionibus  Constitut.  Speculatores  quae,  nihil  obstante  praesenti  decreto, 
ratae  ac  firmae  semper  manere  debent. 

Facta  autem  de  his  omnibus  relatione  SSmo  Domino  Nostro  per 
infrascriptum  Cardinalem  S.  C.  Concilii  Praefectum,  Sanctitas  Sua 
resolutionem  Emorum  Patrum  benigne  adprobare  et  confirmare 
dignata  est,   contrariis   quibuscumque  minime  obstantibus. 

Datum  Romae  ex  aedibus  S.  C.  Concilii,  die  20  Iulii  1898. 

A.  Card.  Di  Pietro,  Praefectus. 
[L.  s.] 

f  Beniaminus  Archiep.  Nazianzenus,  Pro-Secret. 


IV. 

E  SACRA  CONGREGATIONE  CONCILII. 

DE      CLERICIS      IN      AMERICAM      ET      AD      INSULAS      PHILIPPINAS 
PROFECTURIS. 

Clericos  peregrinos,  a  remotis  transmarinis  oris  venientes,  iuxta 
veterum  Patrum  statuta  et  canonicas  sanctiones  (tit.  22,  lib.  I  Dccrct.) 
ipsasque  prudentiae  regulas,  nonnisi  caute  ad  sacri  ministerii  exer- 
citium  esse  admittendos,  neminem  profecto  latet.  Nam  propter 
distantiam  et  dissimilitudinem  locorum,  de  personis  earumque 
qualitatibus  ac  de  valore  documentorum,  quae  ab  advenis  exhibentur, 
iustum    iudicium   tute   expediteque   fieri   saepe   difficile    est;    fraus    ac 

dolus  (teste  experientia)  aliquando  subrepunt;  unde  periculum  passim 
imminet,  ne  indigni  ac  nequam  viri  super  gregem  ridelium  consti- 
tuantur,  cum  gravissima  divinae  maiestatis  offensa  et  rei  christianae 
iactura. 

Ad  haec  arcenda  discrimina,  S.  Concilii  Congregatio,  de  speciali 
mandato  SSmi  D.  N.  Leonis  XIII,  circularibus  litteris  ad  Italiae  et 
Americae  Ordinarios,  die  27  mensis  iulii  1890  datis,  legem  tulit,  qua 
Italorum  sacerdotum  migrationem  in  Americam  certis  regulis  con- 
tineret. 

Huiusmodi  regulae  hae  sunt: 

"1.  In  futurum  prohibentur  omnino  Italiae  Episcopi  et  Ordinarii 
concedere  suis  presbyteris  e  clero  saeculari  litteras  discessoriales,  ad 
emigrandum  in  regiones  Americae. 

"2.  Exceptio  tantummodo  admitti  poterit,  onerata  Episcopi  con- 
scientia,  pro  aliquo  eius  dioecesano  sacerdote  maturae  aetatis,  sufn- 
cienti  sacra  scientia  praedito,  et  vere  iustam  afferente  emigrationis 
causam;  qui  tamen,  bonum  testimonium  habens  intemeratae  vitae,  in 
operibus  sacri  ministerii  cum  laude  spiritus  ecclesiastici  et  studii 
salutis  animarum  hactenus  peractae,  solidam  spem  exhibeat 
aedificandi  verbo  et  exemplo  fideles  ac  populos  ad  quos  transire 
postulat,  nec  non  moralem  certitudinem  praestet,  numquam  a  se 
maculatum  iri  sacerdotalem  dignitatem  exercitatione  vulgarium 
artium  et  negotiationum. 

"3.  Sed  in  huiusmodi  casu,  idem  Italus  Episcopus  et  Ordinarius, 
omnibus  rite  perpensis  et  probatis,  rem,  absque  sacerdotis  postu- 
lantis  interventu,  agat  cum  ipso  Ordinario  Americano,  ad  cuius 
dioecesim  ille  transire  cupit,  et  habita  ab  ipso  Americano  Ordinario 
eiusdem  sacerdotis  formali  acceptatione,  una  cum  promissione,  eum 
ad  aliquod  ministerii  ecclesiastici  munus  deputandi,  de  omnibus  et 
singulis  ad  memoratam  S.  Congregationem  Concilii  referat.  Quae 
si  tamen  assentiatur,  tunc  poterit  Episcopus  discessorias  litteras 
concedere,  communicando  cum  Americano  Antistite  per  secretam 
epistolam,  nisi  ei  iam  cognitae  sint,  notas  emigrantis  sacerdotis 
proprias,  ad  impediendas  fraudes  circa  subiecti  identitatem.  Ex  ea 
dioecesi  ad  aliam  in  America  idem  sacerdos  emigrare  ne  liceat,  absque 
nova  sacrae  Congregationis  licentia. 

"4.  Excluduntur  in  quavis  hypothesi  presbyteri  ritus  orientalis. 
"5.  Quod  si  non  agatur  de  eniigratione,  sed  de  alio  Italiae  sacer- 
dote,  qui  ob  suas  peculiares  honestas  ac  temporaneas  causas  pergere 
velit  ad  Americae  partes,  satis  erit  ut  proprius  Ordinarius,  his  per- 
spectis,  ac  dummodo  de  cetero  nihil  obstet,  eum  muniat  in  scriptis 
sua  licentia  ad  tempus  (unius  anni  limitem  non  excedens),  in  qua 
ipsae  abeundi  causae  declarentur,  cum  conditione,  ut  suspensus  illico 
maneat  a  divinis,  expleto  constituto  tempore,  nisi  eius  legitimam 
prorogationem  obtinuerit. 

"6.  Non  comprehenduntur  his  legibus  de  emigratione  in  Americas 

ii  sacerdotes,  qui  ad  hoc  speciali  aliquo  gaudent  apostolico  privilegio." 

Hac   lege,    noxia   plura    remota    et    sublata    fuerunt,    non   tamen 

omnia,  neque  ex  toto.     Experientia  enim  docuit,  ex  praepostera  art. 

5    superius    recensiti    interpretatione    salutaris    illius    legis    effectum 

saepenumero  fuisse  frustratum.  Praeterea  constitit,  nedum  ex  Italia, 
sed  ex  aliis  quoque  Europae  regionibus  nimiam  esse,  quandoque 
etiam  perniciosam,  sacerdotum  migrationem  in  Americam,  et  ad 
insulas  Philippinas. 

Quare  Emi  S.  C.  Patres,  plurium  Episcoporum  relationibus  rite, 
uti  par  erat,  inspectis,  eorundem  Episcoporum  votis  obsecundantes, 
rebus  omnibus  mature  perpensis,  censuerunt,  latius  atque  uberius  esse 
hac  de  re  providendum  nova  generali  lege,  quae  his  capitibus  con- 
tinetur: 

I.  Pro  Italiae  clericis,  firmis  dispositionibus  contentis  in  circu- 
laribus  litteris  diei  27  mensis  iulii  1890,  sub  numeris  1,  2,  3,  4  et  6, 
Ordinariorum  omnium  tam  Italiae  quam  Americae  conscientia  super 
plena  earum  observantia  graviter  oneratur.  Facultas  vero  sub  num. 
5  concessa  circumscribitur  ad  casum  strictae  et  urgentis  necessitatis, 
ut  e.  g.  pro  gravi  infirmitate  alicuius  in  America  degentis,  quem 
christiana  caritas  aut  pietatis  officium  invisere  exigant,  neque  tempus 
suppetat  recurrendi  ad  S.  Sedem.  Sed  in  hoc  et  similibus  adiunctis 
causa  urgentis  necessitatis  in  discessoriis  litteris  clare  ac  determinate 
exprimenda  erit,  absentiae  tempus  ad  sex  menses  circumscribendum, 
et  de  re  statim  edocenda  S.  Concilii  Congregatio. 

II.  Extra  Italiam  vero,  in  posterum  ne  liceat  Europae  Ordinariis 
discessoriales  pro  America  suis  clericis  largiri,  nisi  requisito  prius 
consensu  Episcopi  dioecesis  illius,  ad  quam  sacerdos  pergere  cupit, 
permutatis  ad  hunc  finem  secretis  litteris,  in  quibus  de  aetate  et  de 
moralibus  atque  intellectualibus  qualitatibus  migrantis  sacerdotis 
Americanus  Praesul  doceatur.  Excipitur  tamen  casus  strictae  et 
urgentis  necessitatis,  in  quo,  pari  modo  ac  supra,  licentia  a  proprio 
Ordinario  concedi  poterit,  sed  ad  sex  menses  tantum  valitura, 
adnotata  causa  urgentis  necessitatis,  et  monito  per  epistolam  Epis- 
copo  loci  ad  quem  sacerdos  proficiscitur. 

Quo  vero  ad  sacerdotes  orientalis  ritus  serventur  dispositiones 
datae  a  S.  C.  de  Propaganda  Fide,  litteris  diei  12  Aprilis  1894. 

III.  Pro  migraturis  denique  ex  qualibet  orbis  parte  ad  Philip- 
pinas  insulas,  eaedem  leges  ac  normae  serventur  ac  pro  Italis  sacer- 
dotibus  ad  Americam  pergentibus,  hac  tamen  differentia,  ut  pro 
Europae  aliarumque  regionum  sacerdotibus  venia  expetenda  sit  a  S. 
Congregatione  Concilii;  pro  Americae  vero  septentrionalis  sacer- 
dotibus,  a  delegatione  Apostolica  Washingtoniae. 

Itaque  in  posterum  discessoriae  litterae  pro  clericis  in  Americam 
et  ad  insulas  Philippinas  migraturis  conficiantur  in  forma  specifica, 
juxta  regulas  superins  statutas:  et  aliter  factae  nullius  valoris  sint,  et 
qua  tales  ab  Ordinariis  illarum  dioeceseon  aestimentur. 

Facta  autem  de  his  omnibus  relatione  SSmo  D.  N.  Pio  PP.  X 
in  audientia  diei  17  Septembris  p.  p.  ab  infrascripto  Cardinali 
Praefecto,  Sanctitas  Sua  decreta  Emorum  Patrum  confirmavit,  per 
circulares  S.  C.  litteras  publicari,  et  ab  omnibus  rite  observari 
mandavit,  contrariis  quibuscumque  minime  obstantibus. 

Datum  Romae,  ex  aedibus  S.  C.  Concilii,  die  14  Novembris  1903. 
f  Vincentius  Card.  Episcopus  Praenestinus    Praefectus 
[l.  s.] 

C.  De  Lai,  Secretarius. 

V. 

E  SACRA  CONGREGATIONE[S.lOFFICII. 

Proposito  dubio  R.  P.  D.  Episcopi  Philadelphien.  circa  Profes- 
sionem  Fidei,  ac  Absolutionem  haereticorum  dum  convertuntur,  Feria 
IV.  die  20.  Julii  1859.  Emi.  D.  D.  decreverunt  dandam  esse  instruc- 
tionem,  prout  sequitur. 

In  conversione  haereticorum  inquirendum  est  primo  de  validitate 
Baptismi  in  haeresi  suscepti.  Instituto  igitur  diligenti  examine,  si 
compertum  fuerit,  aut  nullum,  aut  nulliter  conlatum  fuisse,  baptizandi 
erunt  absolute.  Si  autem  investigatione  peracta,  adhuc  probabile 
dubium  de  Baptismi  validitate  supersit,  tunc  sub  conditione  iteratur. 
Demum  si  constiterit  validum  fuisse,  recipiendi  erunt  tantummodo  ad 
Abjurationem,  seu  Professionem  Fidei.  Triplex  igitur  in  conciliandis 
haereticis  distinguitur  procedendi  methodus: 

1.  Si  Baptismus  absolute  conferatur,  nulla  sequitur  Abjuratio,  nec 
Absolutio,  eo  quod  omnia  abluit  Sacramentum  Regenerationis. 

2.  Si  Baptismus  sit  sub  conditione  iterandus,  hoc  ordine  proce- 
dendum  erit: 

(A.)  Abjuratio  seu  Fidei  Professio, 

(B.)   Baptismus  Conditionatus, 

(C.)  Confessio  Sacramentalis  cum  Absolutione  conditionata. 

3.  Quando  denique  validum  judicatum  fuerit  Baptisma,  sola 
recipitur  Abjuratio  seu  Fidei  Professio,  quam  Absolutio  a  censuris 
sequitur. 


VI. 

E  SACRA  CONGREGATIONE  DE  SACRAMENTIS. 

Beatissime  Pater: 

Archiepiscopus  Philadelphiensis  humiliter  postulat  a  Sanctitate 
Vestra  prorogationem  facultatis  qua  in  sua  Dioecesi  in  baptismate 
adultorum  adhibeatur  formula  praescripta  in  baptismate  parvulorum. 

Die  25  Januarii  1912  Sacra  Congregatio  de  disciplina  Sacramen- 
torum,  vigore  facultatum  sibi  a  SSmo  Dno  Nostro  Pio  Papa  X 
tributarum,  attentis  expositis,  Archiepiscopo  Philadelphiensi  Oratori 
gratiam  prorogationis  benip-ne  impertitur  ad  quinquennium,  servata 
in  reliquis  forma  praecedentis  rescripti. 

M.    Bovieri,   Subsecretarius. 
Arch.  Brttni,  Off. 

VII. 

Ut  Missionarii  Nostrae  Dioecesis  certius  eYitent  defectus  in 

sacris  muneribus  exercendis,  bene  visum  est,  aliquas 

hic  addere  decisiones  et  declarationes  S. 

Congregationis  Rituum  et  aliarum 

Congregationum. 

i. 

CIRCA   BAPTISMUM. 

Aqua  baptismalis  in  paroeciis  benedicenda  est  in  Sabbatis 
Paschae  et  Pentecostes,  "non  obstante  quacumque  contraria  consue- 
tudine  quae  omnino  eliminari  debet"  (S.  R.  C.  13  Apr.  1874). 

Infantes,  sive  domi,  sive  ab  haereticis  baptizati,  non  sunt  iterum 
sub  conditione  baptizandi,  si  non  adsit  probabile  dubium  invaliditatis 
Baptismi.  (S.  C.  C.  27.  Mart.  1683— S.  C.  Ind.  17.  Nov.  1830.  et  20. 
Jul.  1840.) 

II. 

CIRCA   MATRIMONIUM. 

Quando  plures  simul  copulantur,  accepto  primum  singulorum  con- 
sensu,  et  rite  celebratis  singulis  Matrimoniis,  dictaque  pro  singulis  a 
Parocho  forma:  Ego  vos  etc,  nihil  obstat,  quominus  benedictiones 
annulorum,  et  reliquae  benedictiones  fiant  in  communi  per  verba  gene- 
ralia.     (S.  C.  Inq.  1.  Sept.  1841.) 

Parochus  assistens  Matrimonio  mixto  licito,  non  modo  benedicere 
solemniter  nequit,  sed  etiam  (sine  stola  et  cotta)  abstineat  a  benedic- 
tione  annuli,  et  a  dicenda  forma:  Ego  vos  conjungo  etc.  (S.  C.  Inq. 
28  Aug.  1839.) 

Benedictio  nuptialis  non  potest  fieri  nisi  in  ecclesia.  (S.  C.  C. 
17.  Apr.   1649.) 

Denuntiationes  Matrimonii  fieri  possunt  temporibus  prohibitis 
nuptias  celebrare.     (18.  Dec.  1589.) 

Denuntiationes  matrimoniales  ex  justa  causa  possunt  etiam  fieri 
diebus  festivis,  dum  cantantur  Vesperae.     (S.  C.  C.  25.  Oct.  1586.) 

III. 

CIRCA  AQUAM   BENEDICTAM. 

Aqua  benedicta  singulis  saltemhebdomadibusrenovetur.  (Caerem. 
Episc.  Lib.  I.  Cap.  VI.  n.  2.) 

Aspersio  aquae  benedictae  in  diebus  Dominicis  fieri  debet  per 
ipsum  Celebrantem.     (S.  R.  C.  16.  Nov.  1649-) 

Ritus  aspergendi  aqua  benedicta  populum  restringitur  ad  dies 
Dominicos  tantum  ante  Missam.     (S.  R.  C.  31.  Jul.  1665.) 

IV. 

CIRCA    SS.    EUCHARISTIAM. 

Immediate  ante  Missam  non  detur  Communio  sine  magna  neces- 
sitate.     (S.  C.  Visit.  Apost.  sub  Urb.  VIII.) 

Sacratissima  Eucharistia  servanda  est  in  uno  tantum  altari 
ejusdem  ecclesiae.     (S.  R.  C.  21.  Jul.  1696.) 

Non  licet  superimponere  Reliquias,  Imagines,  flores  tabernaculo, 
in  quo  Augustissimum  Sacramentum  asservatur,  ita  ut  idem  taber- 
naculum  pro  basi  inserviat.     (S.  R.  C.  3.  Apr.  1821.) 

Tabernaculum  ita  obtegendum  est,  ut  vas,  in  quo  SS.  Sacramen- 
tum  asservatur,  a  circumstantibus  nullo  modo  videri  possit.  (S.  R.  C. 
13.  Sept.  1806.) 

Tabernaculum  regulariter  debet  esse  ligneum,  extra  deauratum, 
intus  vero  aliquo  panno  serico  decenter  contectum.  (S.  C.  Episc.  26. 
Oct.  1575-) 

SS.  Sacramentum  teneri  non  debet  in  vasculis  eburneis,  sed  in 
pixide  argentea,  intus  deaurata.     (S.  C.  Episc.  26.  Jul.  1588.) 

In  tabernaculo  SS.  Sacramenti  esse  non  debent  vasa  sacrorum 
Oleorum,  vel  Reliquiae,  vel  aliud.     (S.  C.  Episc.  3.  Maii  1693.) 

Renovatio  SS.  Sacramenti  debet  fieri  qualibet  Dominica,  non 
autem  differri  ad  quindecim  dies.     (S.  C.  C.  5.  Apr.  1575.) 

In  Expositione  SS.  Sacramenti  in  altari  super  candelabris  ad 
minus  sex  candelae  accensae  retineantur.     (S.  R.  C.  15.  Mart.  1698.) 

Non  licet  concionem  habere  capite  tecto  dum  SS.  Sacramentum  ex- 
positum  est,  quamvis  velo  serico  obductum  sit.    (S.  R.  C.  23.  Sept.  1837.) 

Non  licet  lumen  aliquod  a  parte  postica  sphaerae  seu  ostensorii 
collocare,  ut  lucida  appareat  SS.  Hostia.     (S.  R.  C.  31.  Mart.  1821.) 

Oratio  ante  Benedictionem  Sanctissimi  "Deus  qui  nobis"  concludi- 
tur  "Qui  vivis  et  regnas  in  saecula  saeculorum."  (S.  R.  C.  14.  Junii 
1687,  et  10.  Sept.  1718.) 

In  benedicendo  populum  cum  SS.  Sacramento,  Celebrans  nihil 
dicere,  cantores  et  musici  nihil  quoque  canere  interim  debent.  (S.  R. 
C.  9.  Febr.  1762.) 

Sacerdos  in  benedicendo  populum  cum  sacra  Pixide,  deSet  illam 
totam  cooperire  extremitatibus  veli  oblongi  humeralis.  (S.  R.  C.  23. 
Febr.  1839.) 

Non  praescribitur,  nt  Caerimoniarius  vel  Thuriferarius  incenset 
SS.  Sacramentum,  dum  populo  Benedictio  impertitur.  (S.  R.  C.  11. 
Sept.  1847.) 

Mappa,  quae  ad  Communionem  inservit,  sit  ad  illum  usum  desti- 
nata;  nec  pro  ea  sumatur  velum  calicis,  multoque  minus  manuter- 
gium  manuum  Sacerdotis.     (S.  C.  Visit.  Apost.  sub.  Urbano  VIII.) 

Non  licet  novas  particulas  consecratas  cum  veteribus  miscere 
nec  licet  veteres  consecratas  species  imponere  noviter  consecratis: 
sed  in  alia  pixide  vel  vase  sunt  conservandae,  nisi  statim  a  Sacerdote 
in  Missa  sumi  possint.     (S.  R.  C.  3  Sept.  1672.) 

V. 

CIRCA   SACRIFICIUM    MISS^. 

Eminentissimi  Dni  Cardinales,  sacris  tuendis  Ritibns  praepositi, 
solliciti,  ut,  quod  usque  ab  Ecclesiae  primordiis  quoad  s.  indumenta 
supellectilia  ob  reales  et  mysticas  significationes  inductum  est,  reti- 
neatur,  restituatur,  et  in  posterum  omnino  servetur,  declararunt  et 
decreverunt,  ab  antiquo  more,  sub  quolibet  praetextu,  colore,  ac  titulo 
non  esse  recedendum,  et  eadem  sacra  indumenta,  ac  supellectilia 
conficienda  esse  ex  lino  aut  cannabe,  non  autem  ex  alia  quacumque 
materia,  etsi  munditie,  candore,  ac  tenuitate  linum  aut  cannabem 
aemulante  et  aequante.  Aliqua  tamen  indulgentia  utentes,  permise- 
runt,  ut  amictus,  albae,  tobaleae,  si  quae  ex  gossipio  habentur,  adhi- 
beri  interea  possint  usque  dum  consummentur:  sed  cum  hujusmodi 
supellectilia  renovanda  erunt,  ne  ex  alia  materia  fiant  nisi  ex  lino 
vel  cannabe,  praeceperunt.  Districte  vero  jusserunt,  ut  corporalia, 
pallae  ac  purificatoria,  post  lapsum  unius  mensis  a  praesentis  decreti 
publicatione,  linea  omnino  sint  vel  ex  cannabe,  interdicto  et  vetito 
aliorum  usu,  quac  ex  gossipio  supererunt.  (S.  R.  C.  15.  Maii 
1819.) 

Paramenta  confecta  exserico,  et  variis  coloribus,floribusque  inter- 
texta,  ita  ut  vix  dignoscatur  color  primarius  et  praedominans,  usur- 
pari  non  valent  mixtim  pro  albo,  rubro,  viridi,  &c.  (S.  R.  C.  23. 
Sept.  1837.) 

Purificatorium  non  debet  benedici.     (S.  R.  C.  7.  Sept.  1816.) 

Usus  parvi  cochlearis,  pro  aqua  in  calicem  infundenda,  non  est 
prohibitus.     (S.  R.  C.  6.  Feb.  1858.) 

Baldachinum  erigi  debet  super  omnibus  altaribus.  (S.  R.  C.  27. 
Apr.  1697.) 

Nequaquam  tolerandns  est  abusus,  qui  nimium  invaluit,  adhibendi 
in  Missis  solemnibus  pro  Celebrante  et  Ministris,  loco  scamni  co- 
operti  tapete,  sedes  camerales,  serico  damasceno  ornatas.  (S.  R.  C. 
17.  Sept.  1822.) 

Sacerdos,  celebrans  Missam,  in  qua  chorus  cantare  tenetur  Credo, 
non  potest  illam  prosequi  eo  tempore,  quo  a  choro  idem  symbolum 
cantatur.     (S.  R.  C.  17.  Dec.  1695.) 

In  Missa,  quae  canitur  sine  Diacono  et  Subdiacono,  non  licet 
thurificare  altare  et  chorum.     (S.  R.  C.  19.  Aug.) 

In  Sacrificio  Missae,  uti  non  potest  palla  a  parte  superiori  drappo 
serico  cooperta.     (S.  R.  C.  22.  Jan.  1701.) 

Non  est  permittendus  usus,  ut  praeter  Diaconum  et  Subdiaconum, 
simplices  Sacerdotes  adhibeant  in  Missa  solemni  Presbyterum  assist- 
entem.     (S.  R.  C.  15.  Mart.  1721.) 

Celebraturus  Missam  solemnem  aspergens  populum  aqua  bene- 

dicta,  associari  debet  a  Diacono  et  Subdiacono,  et  ministris  altaris,  et 
recitare  Ps.  Miserere.     (S.  R.  C.  31.  Jul.  1665.) 

In  Feria  V.  Coenae  Domini  in  eadem  ecclesia  praeter  Missam 
solemnem  alia  Missa  privata  non  est  celebranda  nisi  probante  Epis- 
copo.     (S.  R.  C.  27.  Mart.  1773.) 

In  Missa  solemni  thurificari  debent  Imagines,  seu  statuae  Sancto- 
rum,  dispositae  inter  candelabra,  etiamsi  inclusas  non  habeant  Sancto- 
rum  Reliquias.     (S.  R.  C.  21.  Mart.  1744.) 

Sacerdos  in  Missa  de  Requiem  ponere  debet  manum  sinistram 
super  altare  dum  facit  signum  crucis  ad  Introitum.  (S.  R.  C.  7.  Sept. 
1816.) 

Sacerdos  celebrans,  dum  ad  Evangelium  cruce  signat  librum, 
ponere  debet  super  eo  sinistram.     (S.  R.  C.  7.  Sept.  1816.) 

Sacerdos  pronuntians  in  Canone  Missae  nomen  alicujus  Sancti,  de 
quo  factum  est  officium  vel  saltem  commemoratio,  facere  debet  incli- 
nationem.     (S.  R.  C.  7.  Sept.  1816.) 

In  Missa  solemni  Sacerdos  non  debet  dicere  Ita  Missa  est,  quod 
dicitur  tantum  a  Diacono;  sed  debet  dicere  Benedicamus  Domino,  et 
Requiescant  in  pace,  quamvis  eadem  cantentur  a  Diacono.  (S.  R.  C. 
7.  Sept.  1816.) 

Non  licet  cantare,  inter  Missarum  solemnia,  cantica  vulgari  ser- 
mone.     (S.  R.  C.  26.  Mart.  1639.) 

In  iis  ecclesiis,  in  quibus  ob  defectum  Sacerdotum  in  Hebdomada 
Majori  Celebrans  decantare  cogitur  partem  Passionis,  illam  decantare 
debet  in  cornu  Evangelii.     (S.  R.  C.  12.  Mart.  1836.) 
VI. 
CIRCA    VESPERAS. 

Ofhcians  ad  Vesperas  non  utitur  stola.  (S.  R.  C.  7.  Sept.  1816.  et 
11.  Sept.   1847.) 

Ofhcians  in  Vesperis  solemnibus  indui  debet  pluviali  a  principio 
Vesperarum,  et  sic  indutus  permanere  usque  ad  finem.  (S.  R.  C. 
20.  Jul.  1693.) 

Si  statim  post  Missam  vel  post  Vesperas  Benedictio  habetur  cum 
SS.  Sacramento,  paramentis  ejusdem  coloris  utendum  est  ut  in 
Missa  vel  Vesperis;  sin  vero,  Benedictio  fit  separata  et  distincta  a 
Missa  vel  ofificio,  semper  adhibenda  sunt  paramenta  albi  coloris. 
(S.  R.  C.  20  Sept.  1806.) 

VII. 
CIRCA    ASSISTENTIAM    ERGA    MORIBUNDOS. 

Benedictio  Apostolica  cum  indulgentia  plenaria,  juxta  Constitu- 
tionem  Benedicti  XIV.  Pia  Mater;  (5.  Apr.  1747.)  impertiri  potest 
pueris,  qui  ob  defectum  aetatis  primam  Communionem  nondum  susce- 
perunt.     (S.  R.  C.  16.  Dec.  1826.) 

Etiam  in  casu  necessitatis  non  licet,  nec  valide  administrari  potest 
Extrema  Unctio,  facta  cum  oleo  a  Sacerdote  benedicto.   (13.  Jan.  161 1.) 

Passio   D.    IV.   J.    C. — Celebrans   ipsius    partem    cantat    ln    cornu    Evan- 

gelii,  66.  V. 
Pastor. — Quid,   9.   4;   10.   4.    Transferri  potest,   10.   4.  Alienigenum,   46.   8. 
Pecunia. — Sacerdos   ut  Custos   et  Mutuator,    17.   II.    Non   exigenda,   sed 

accipi   potest,   6.   13.    Ne  accipiatur,   6.   14. 
Peregrinus    Sacerdos. — v-    Sacerdos. 
•'Pienics." — X.    XII. 

Poenitentiae    Sacramentum. — Ubi,    11.    5.     r-    Confessio. 
Praedieatio. — v-    Concio. 

Preces. — Quales    in    ecclesia    adhibeantur,    36.    V. 
Pontificis   Romani. — Officium,    V.    1. 

Presbyter  Assistens. — Non   in   Missa   Solemni,    65.   V. 
Proelamatio. — y.    Bannorum. 
Promulgatio. — Decretorum   Conc.   Prov.   Philadelphiensis   I,    45.   1.  Balt. 

Plen.   III,    45.    1. 
Propagationis  Fidei. — Opus   fundatum,    23.    9. 
Purifieatoria. — Eorum  materia,    65.   V.    Ne  benedicentur,   65.   V. 

Q. 

Quadraginta    Horarum. — Devotio    fundata,    21.    1.    Quo    ritu,    21.    1. 

R. 

Ratio. — Rerum   temporalium    Ordinario    reddenda,    quando,    17.    II;    31. 

18;    VIII.    VII.    Negligens,    32.    18. 
Reeeptio. — Hereticorum,    v.    Heretiei. 

Retlditus   Ecelesiae. — Quid;    Eorum   cura   et   dispositio,    31.    18. 
Registrum. — y.    Liber. 
Rituale   Romanum. — Ipsum   vel    compendium   adhibendum,    46.    7;    9.    2. 


Sacerdos  Alienus. — Quomodo  adoptatur,   28.   11. 

Saeerdos  Vagus. — Ne   clericale  munus  exerceat,  nisl,   12.   8. 

Sacramenta. — Ubi  recipiantur,  10.  5;  18.  III.    Nihil  praemii  exigendum 

a   Ministro,   6.    13. 
Sacramentorum. — Attestationes,    46.    9. 

Salarium.— Rectoris   et   Vicarii,    39.   III.    Eius   defectus,    39.   III;    31.    18. 
Seamnum. — In   Missa  Solemni,   quale,   65.   5. 


INDEX    ALPHABETICUS.  v 

Scholae. — Nullae  fundentur  sine  permissione,  7.  18.  Paroeciales, 
quamprimum,  VIII.  VIII.  Intra  duos  annos,  38.  II.  Negligentia, 
38.  II.  Obligatio  parentum,  38.  II.  Christiana  Doctrina,  Pueri 
Pravi;    Preces,    et   Libri    in    eis,    25.    4;    48.    15. 

Seminarii    Dioecesani. — Sustentatio,    48.    20. 

Seuultura. — Ubi   et   ritus,   16.   15,   28.   14;  Christiana,   deneganda,   29.    14. 

Societas    Cleri    Auxiliatrix,    41.    X. 

Soeietas   Doctrinae  Christianae. — Quando,    25.    5. 

Societates   Secretae. — VII.    VI.;    XII.    app.;    40.    8. 

Sodalitas. — Pro   conversione   acatholicorum,    22.    5. 

Sustentatio. — y.    Honoraria,    Salarium    et    Redditus. 

Synodus. — Prima,  3.  Secunda,  9.  Tertia,  17.  Quarta,  21.  Quinta,  24. 
Sexta,    33.     Septima,    38.     Octava,    45. 

T. 

Tabcrnaculi. — Materia;    Quid    in    eo;    Quid   super    illud,    64.    IV. 

Taxae. — Pro   dispensationibus,    40.   V.     Pro   f  uneralibus,    39.   IV.;    49.    22. 

Earum   modificatio,    39,   IV.     Pro   Orphanotrophiis,    49.    21. 
Temnlum. — Aedificans   vel    amplificans,    debet,    3.    2. 
Testamentum. — Omnes    Sacerdotes    conficiant,    VIII.    VII. 
Thcatra. — Ab    eis    omnes    in    Sacris    Ordinibus    constltuti,    abstineant, 

IX.    X. 


Vascula   Sacra. — Eorum   materia,    64.    IV. 

Vesperae. — Quomodo    cantantur,     et    quibus    diebus,    36.     V.      Officians 

non  utitur  Stola,   66.  VI.    De   pluviali  in  solemnibus,   66.   VI. 
Vestis    Clericalis. — IX.    IX;    19.    IV. 
Viaticum. — Infirmis      administrandum,      46.     10.      Etiam     detur     pueris 

morituris,    si,    47.    10. 
Vicarii  Foranei. — Munus,    45.    3. 
Vicarius. — Quid,   10.   4.     Transferri   potest,    10.    4. 
Vinum. — y.    Missa. 
Visitationis. — Dioecesanae    modus,    40.    VII.     Paroeclalis,    quoties,     40. 

VII.;    48.    16. 

